text:
(ສພຊ) ລະຫວ່າງວັນທີ 17-18 ທັນວາ 2021 ກຳມາທິການການຕ່າງປະເທດ (ກຕທ) ສະພາແຫ່ງຊາດ ໄດ້ຈັດກອງປະຊຸມເຝິກອົບຮົມຍົກສູງຂີດຄວາມສາມາດ ໃນການປະຕິບັດໜ້າທີ່ວຽກງານຂອງກົມທີ່ເປັນເສນາທິການຮັບໃຊ້ໃຫ້ແກ່ວຽກງານຕ່າງປະເທດຂອງສະພາແຫ່ງຊາດ ທີ່ເມືອງວັງວຽງ ແຂວງວຽງຈັນ ໂດຍການເປັນປະທານຂອງທ່ານ ສັນຍາ ປຣະເສີດ ປະທານ ກຕທ, ມີບັນດາທ່ານຮອງປະທານ ກຕທ, ຫົວໜ້າ-ຮອງຫົວໜ້າກົມ, ຫົວໜ້າ-ຮອງຫົວໜ້າພະແນກ, ພະນັກງານວິຊາການພາຍໃນ ກຕທ, ນັກວິທະຍາກອນ, ນັກສຳມະນາກອນທີ່ເປັນວິຊາການຈາກກົມ, ສູນພາຍໃນສະພາແຫ່ງຊາດ ແລະ ພະນັກງານວິຊາການຮັບຜິດຊອບວຽກງານການຕ່າງປະເທດສະພາແຂວງວຽງຈັນເຂົ້າຮ່ວມ.
ຈຸດປະສົງຂອງການຈັດກອງປະຊຸມຄັ້ງນີ້ ເພື່ອເປັນການເຜີຍແຜ່ກ່ຽວກັບບັນດານິຕິກຳ ແລະ ລະບຽບການຕ່າງໆ ທີ່ກ່ຽວຂ້ອງກັບວຽກງານການຕ່າງປະເທດ ຂອງສະພາແຫ່ງຊາດ ໃຫ້ແກ່ພະນັກງານວິຊາການທີ່ຮັບຜິດຊອບວຽກງານດັ່ງກ່າວ ແລະ ເພື່ອຍົກລະດັບຄວາມຮູ້, ຄວາມສາມາດ ແລະ ຄວາມເຂົ້າໃຈໃຫ້ແກ່ພະນັກງານທີ່ຮັບໃຊ້ວຽກງານການຕ່າງປະເທດໃນການກວດສອບສອງຝ່າຍ ແລະ ຫລາຍຝ່າຍ.
ກອງປະຊຸມ ໄດ້ຮັບຟັງການສະເໜີກ່ຽວກັບນະໂຍບາຍການຕ່າງປະເທດຂອງພັກ-ລັດຖະບານ ກ່ຽວກັບການພົວພັນຮ່ວມມື ລະຫວ່າງ ສປປລາວ ກັບຕ່າງປະເທດ; ເຜີຍແຜ່ມະຕິຄະນະປະຈຳສະພາແຫ່ງຊາດ ວ່າດ້ວຍການຈັດຕັ້ງ ແລະ ການເຄື່ອນໄຫວຂອງ ກຕທ; ເຜີຍແຜ່ຂໍ້ຕົກລົງຂອງຄະນະເລຂາທິການສະພາແຫ່ງຊາດວ່າດ້ວຍການຈັດຕັ້ງ ແລະ ການເຄື່ອນໄຫວຂອງກົມພົວພັນລັດຖະສະພາສອງຝ່າຍ ແລະ ຂອງກົມລັດຖະສະພາຫລາຍຝ່າຍ; ການຍົກສູງຄຸນນະພາບການເປັນເສນາທິການທີ່ດີໃນການກະກຽມຕ້ອນຮັບຄະນະຜູ້ແທນຕ່າງປະເທດ ແລະ ການເຄື່ອນໄຫວຢ້ຽມຢາມຕ່າງປະເທດຂອງສະພາແຫ່ງຊາດລາວ; ການຮ່ວມມືລັດຖະສະພາພາກພື້ນ ແລະ ສາກົນ; ການກະກຽມດ້ານຕ່າງໆໃຫ້ແກ່ຄະນະຜູ້ແທນສະພາແຫ່ງຊາດລາວ ໃນການເຂົ້າຮ່ວມກອງປະຊຸມອົງການລັດຖະສະພາພາກພື້ນ ແລະ ສາກົນ; ການຄົ້ນຄວ້າໃຫ້ສັດຕະຍາບັນແກ່ສົນທິສັນຍາ ແລະ ສັນຍາສາກົນຂອງສະພາແຫ່ງຊາດຜ່ານລະບົບປະຕູດຽວ ແລະ ຜູ້ເຂົ້າຮ່ວມກອງປະຊຸມໄດ້ຜັດປ່ຽນປະກອບຄຳຄິດຄຳເຫັນໃສ່ບັນດາຫົວຂໍ້ທີ່ນຳມາສະເໜີໃນຄັ້ງນີ້ ນອກຈາກນັ້ນ, ນັກສຳມະນາກອນທີ່ເຂົ້າຮ່ວມທັງໝົດ ໄດ້ແບ່ງກຸ່ມອອກເປັນ 4 ກຸ່ມ ເພື່ອສົນທະນາ ແລະ ຄົ້ນຄວ້າກ່ຽວກັບຫົວຂໍ້ການຮ່າງເອກະສານຂອງກົມພົວພັນລັດຖະສະພາສອງຝ່າຍ ແລະ ຮ່າງເອກະສານຂອງກົມລັດຖະສະພາຫລາຍຝ່າຍ ແລະ ໃຫ້ຕາງໜ້າຂອງແຕ່ລະກຸ່ມຂຶ້ນນຳສະເໜີບົດຄົ້ນຄວ້າ.
ໂອກາດດັ່ງກ່າວ ທ່ານປະທານ ກຕທ ໄດ້ມີຄໍາເຫັນຕໍ່ພິທີເປີດວ່າ: ກອງປະຊຸມເຝິກອົບຮົມຄັ້ງນີ້ ແມ່ນດໍາເນີນໄປເປັນເວລາ 2 ວັນເຕັມ, ເມື່ອເບິ່ງເວລາທຽບໃສ່ກັບເນື້ອໃນທີ່ຍົກຂຶ້ນມາສົນທະນາແລກປ່ຽນ ເຫັນວ່າມີເວລາຈໍາກັດພໍສົມຄວນ, ແຕ່ເຖິງຢ່າງໃດກໍຕາມ ເພື່ອຮັບປະກັນທາງດ້ານເນື້ອໃນ ແລະ ເວລາສະເໜີໃຫ້ອາຈານວິທະຍາກອນເອົາໃຈໃສ່ລົງເລິກອະທິບາຍຊີ້ແຈງບາງບັນຫາທີ່ເຫັນວ່າມີຄວາມສໍາຄັນ ແລະ ຈໍາເປັນ ຕໍ່ນັກສໍາມະນາກອນ ເພື່ອໃຫ້ກໍາໄດ້ເນື້ອໃນທີ່ສຳຄັນ ແລະ ໃຫ້ມີເວລາໃນການສົນທະນາ, ແລກປ່ຽນບົດຮຽນ ແລະ ເຝິກຫັດເຮັດຕົວຈິງນຳກັນໃຫ້ຫລາຍໆ. ທັງນີ້ ກໍເພື່ອເຮັດໃຫ້ການຄົ້ນຄວ້າ, ການສັງລວມ, ການຂຽນເອກະສານສຳຄັນຕ່າງໆ ໃຫ້ມີປະສິດທິພາບປະສິດທິຜົນສູງ, ສາມາດຕອບສະໜອງໃຫ້ກັບຄວາມຮຽກຮ້ອງຕ້ອງການຂອງໜ້າທີ່ວຽກງານຕົວຈິງ ແລະ ເຊື່ອໝັ້ນວ່າ ບັນດານັກສຳມະນາກອນ ທີ່ມາເຂົ້າຮ່ວມກອງປະຊຸມຄັ້ງນີ້ ຈະໄດ້ສຸມຄວາມພະຍາຍາມ ແລະ ເອົາໃຈໃສ່ໃຊ້ເວລາທີ່ຈຳກັດ ໃຫ້ເປັນປະໂຫຍດສູງສຸດ ເພື່ອເກັບກຳ, ຮຽນຮູ້ ແລະ ແລກປ່ຽນບົດຮຽນເຊິ່ງກັນ ແລະ ກັນ, ປະກອບຄວາມຄິດຄວາມເຫັນ ແລະ ຊັກຖາມໃນບັນຫາຕ່າງໆ ທີ່ວິທະຍາກອນ ໄດ້ກະກຽມນໍາມາສະເໜີ ໃຫ້ມີຄວາມເຂົ້າໃຈ ຢ່າງເລິກເຊິ່ງ ແລະ ເຮັດໃຫ້ກອງປະຊຸມໄດ້ຮັບຜົນສຳເລັດຕາມຈຸດປະສົງ ແລະ ລະດັບຄາດໝາຍທີ່ວາງໄວ້ ພາຍຫລັງກັບໄປປະຕິບັດໜ້າທີ່ການເມືອງຂອງຕົນ ໃຫ້ສາມາດນຳເອົາຄວາມຮູ້ ແລະ ບົດຮຽນດັ່ງກ່າວ ໄປນໍາໃຊ້ ແລະ ປະຕິບັດໃຫ້ເກີດດອກອອກຜົນຕົວຈິງຫລາຍຂຶ້ນ.
(ສອນສັກວັນວິໄຊ)


c: text/html

text:
ເຮືອບິນໂດຍສານຂອງສາຍການບິນ Spirit Airlines ບິນຂຶ້ນທີ່ສະໜາມບິນນານາຊາດ Denver ໃນເມືອງ Denver, Colorado, ສະຫະລັດ, ໃນວັນຈັນ, 7 ກຸມພາ 2022.
Michael Ciaglo | Bloomberg | ຮູບພາບ Getty
ສາຍການບິນພຣະວິນຍານ' ຄະນະກໍາມະການໃນວັນພະຫັດໄດ້ຮຽກຮ້ອງໃຫ້ຜູ້ຖືຫຸ້ນຂອງຕົນປະຕິເສດ JetBlue Airways' ຄວາມພະຍາຍາມຄອບຄອງທີ່ເປັນປໍລະປັກ, ອ້າງເຖິງອຸປະສັກດ້ານລະບຽບການແລະກ່າວຫາສາຍການບິນຂອງພະຍາຍາມທີ່ຈະເຮັດໃຫ້ຫຼຸດຜ່ອນການລວມຕົວຂອງຕົນທີ່ວາງແຜນໄວ້ກັບບໍລິສັດສ່ວນຫຼຸດອື່ນໆ. ສາຍການບິນ Frontier.
"ວິນຍານເຊື່ອວ່າຂໍ້ສະເຫນີແລະການສະເຫນີຂອງ JetBlue ແມ່ນຄວາມພະຍາຍາມທີ່ຈະຂັດຂວາງການລວມຕົວຂອງ Spirit ກັບ Frontier, ເຊິ່ງ JetBlue ຖືວ່າເປັນການຂົ່ມຂູ່ດ້ານການແຂ່ງຂັນ," Spirit ກ່າວໃນຖະແຫຼງການ.
JetBlue ເປີດຕົວຂອງຕົນ ການປະມູນການຄອບຄອງທີ່ເປັນສັດຕູ ໃນວັນຈັນຫຼັງຈາກ Spirit ໃນຕົ້ນເດືອນນີ້ປະຕິເສດການປະມູນລາຄາ 33 ໂດລາຕໍ່ຫຸ້ນ, ເງິນສົດທັງໝົດທີ່ແປກໃຈ. ການສະເຫນີຊື້ຈາກ JetBlue ທີ່ນິວຢອກແມ່ນໃນລາຄາ 30 ໂດລາຕໍ່ຫຸ້ນ. JetBlue ຍັງໄດ້ຮຽກຮ້ອງໃຫ້ຜູ້ຖືຫຸ້ນຂອງ Spirit ປະຕິເສດການລວມຕົວກັບ Frontier ໃນກອງປະຊຸມຜູ້ຖືຫຸ້ນຂອງ Spirit 10 ເດືອນມິຖຸນາ.
JetBlue ກ່າວໃນວັນພະຫັດວານນີ້ວ່າ "ບໍ່ແປກໃຈທີ່ຜູ້ຖືຫຸ້ນຂອງ Spirit ໄດ້ຮັບຄວາມຄ້າຍຄືກັນຈາກຄະນະວິນຍານ," ໂດຍກ່າວຫາວ່າມັນຂັດແຍ້ງກັບຜົນປະໂຫຍດ. JetBlue ຍັງກ່າວວ່າຄະນະກໍາມະການຂອງ Spirit "ສືບຕໍ່ບໍ່ສົນໃຈຜົນປະໂຫຍດທີ່ດີທີ່ສຸດຂອງຜູ້ຖືຫຸ້ນຂອງຕົນໂດຍການບິດເບືອນຄວາມຈິງເພື່ອລົບກວນຂະບວນການທີ່ຜິດພາດຂອງພວກເຂົາແລະປົກປ້ອງຂໍ້ຕົກລົງທີ່ຕໍ່າກວ່າຂອງພວກເຂົາກັບ Frontier."
ຄະນະຂອງພຣະວິນຍານໄດ້ທົບທວນຄືນການສະເຫນີນັ້ນແລະໄດ້ກ່າວໃນ a ຄໍາຖະແຫຼງທີ່ ວັນພະຫັດທີ່ມັນໄດ້ກໍານົດວ່າມັນ "ບໍ່ຢູ່ໃນຜົນປະໂຫຍດທີ່ດີທີ່ສຸດຂອງພຣະວິນຍານແລະຜູ້ຖືຫຸ້ນ."
ໃນຖະແຫຼງການຂອງ Spirit, ມັນໄດ້ກ່າວໃນການໂອ້ລົມກັບ JetBlue ວ່າສາຍການບິນກ່າວວ່າ "ມີຄວາມແນ່ນອນ 100%" ວ່າພະແນກຍຸຕິທໍາຈະຊອກຫາວິທີສະກັດເອົາ JetBlue ຂອງ Spirit.
ທ່ານ Ted Christie, CEO ຂອງ Spirit, ກ່າວໃນການສໍາພາດໃນວັນພະຫັດກ່ຽວກັບ CNBC ວ່າ "ຂໍ້ຕົກລົງນີ້ແມ່ນເປັນເລື່ອງທີ່ຫຼອກລວງ,"Squawk Box,” ກ່ຽວກັບການປະມູນ JetBlue ທີ່ຈະໄດ້ຮັບພຣະວິນຍານ. "ມັນຈະບໍ່ເກີດຂຶ້ນໃນຄວາມຄິດເຫັນຂອງພວກເຮົາແລະສໍາລັບເຫດຜົນນັ້ນຄະນະກໍາມະຂອງພວກເຮົາໄດ້ປະຕິເສດມັນແລະຫມາຍເຖິງຖ້າບໍ່ດັ່ງນັ້ນອີກເທື່ອຫນຶ່ງ, ພວກເຮົາຄິດວ່າເປັນການດູຖູກ."
JetBlue ກ່າວໃນຖະແຫຼງການໃນວັນພະຫັດວ່າຂໍ້ຕົກລົງທັງສອງ "ມີຄວາມສ່ຽງທີ່ຄ້າຍຄືກັນ."
Frontier ແລະ Spirit ໃນເດືອນກຸມພາໄດ້ປະກາດຂໍ້ຕົກລົງເງິນສົດແລະຫຼັກຊັບ 2.9 ຕື້ໂດລາເພື່ອສົມທົບເຂົ້າໃນການຫຼຸດລາຄາຂອງສາຍການບິນ behemoth.
JetBlue ກ່າວວ່າການສະເຫນີເງິນທັງຫມົດ $ 3.6 ຕື້ຂອງຕົນຈະ "turbocharge" ການຂະຫຍາຍຕົວຂອງມັນ. ສາຍການບິນທັງສາມໄດ້ບິນຍົນ Airbus ຮ່າງກາຍແຄບ, ໂດຍມີຫຼາຍສິບລຳຕາມຄຳສັ່ງ. ການລວມສາຍການບິນທັງສອງຈະສ້າງເປັນຜູ້ໃຫ້ບໍລິການທີ່ໃຫຍ່ທີ່ສຸດອັນດັບຫ້າຂອງສະຫະລັດ.
ຄະນະບໍລິຫານຂອງພຣະວິນຍານໄດ້ກ່າວວ່າມັນບໍ່ຄິດວ່າຜູ້ຄວບຄຸມຈະອະນຸມັດການພົວພັນກັບ JetBlue, ໂດຍອ້າງອີງເຖິງການຮ່ວມມືຂອງຕົນກັບ ສາຍການບິນອາເມລິກາ ຢູ່ໃນພາກຕາເວັນອອກສຽງເໜືອຂອງສະຫະລັດ ກະຊວງຍຸຕິທຳໄດ້ຟ້ອງຮ້ອງ JetBlue ແລະຊາວອາເມຣິກາ ກ່ຽວກັບຂໍ້ຕົກລົງດັ່ງກ່າວໃນປີກາຍນີ້ ໂດຍມີກຳນົດການດຳເນີນຄະດີໃນເດືອນກັນຍາ.
ຮຸ້ນວິນຍານໄດ້ຫຼຸດລົງຫຼາຍກ່ວາ 1% ໃນການຊື້ຂາຍໃນວັນພະຫັດ, ໃນຂະນະທີ່ຮຸ້ນຂອງ JetBlue ເພີ່ມຂຶ້ນເລັກນ້ອຍ. ຮຸ້ນຂອງ Frontier ຫຼຸດລົງເລັກນ້ອຍ.
ທີ່ມາ: https://www.cnbc.com/2022/05/19/spirit-airlines-urges-shareholders-to-reject-jetblues-tender-offer-.html

robotstxt: allowed

filter: keep


text:
(ສພຊ) ເພື່ອແລກປ່ຽນ, ຖອດຖອນບົດຮຽນເຊິ່ງກັນ ແລະ ກັນ ລະຫວ່າງຄະນະສະມາຊິກສະພາແຫ່ງຊາດ (ສສຊ) ປະຈຳເຂດເລືອກຕັ້ງ ແລະ ສະພາປະຊາຊົນຂັ້ນແຂວງ (ສພຂ) ໃນການປະສານສົມທົບ ແລະ ແກ້ໄຂວຽກງານຮ່ວມກັນຕາມພາລະບົດບາດ ໃຫ້ມີຄວາມເປັນເອກະພາບ ແລະ ຄຸນນະພາບທີ່ດີຂຶ້ນ; ເພື່ອຍົກສູງຄຸນນະພາບໃນການປະຕິບັດພາລະບົດບາດ, ສິດ ແລະ ໜ້າທີ່ ຂອງກຳມາທິການວຽກງານສະມາຊິກສະພາແຫ່ງຊາດ (ກວສຊ), ຄະນະ ສສຊ ປະຈຳເຂດເລືອກຕັ້ງ ແລະ ສພຂ ໃຫ້ມີປະສິດທິພາບ ແລະ ປະສິດທິຜົນ. ໃນລະຫວ່າງວັນທີ 30-31 ພຶດສະພາ 2022 ທີ່ເມືອງວັງວຽງ ແຂວງວຽງຈັນ ກວສຊ ໄດ້ຈັດກອງປະຊຸມແລກປ່ຽນບົດຮຽນການເຄື່ອນໄຫວວຽກງານ ລະຫວ່າງຄະນະ ສສຊ ປະຈຳເຂດເລືອກຕັ້ງ ແລະ ສພຂ (ພາກເຫນືອ) ໂດຍການເປັນປະທານ ຂອງທ່ານ ສຸບັນ ສະວະບຸດ ປະທານ ກວສຊ, ເຂົ້າຮ່ວມມີບັນດາທ່ານຮອງປະທານ ກວສຊ ແລະຕາງໜ້າຄະນະສະມາຊິກສະພາປະຊາຊົນຂັ້ນແຂວງ (ພາກເໜືຶອ), ຫົວໜ້າ-ຮອງຫົວໜ້າກົມ, ຫົວໜ້າ-ຮອງຫົວໜ້າພະແນກ, ແຂກຖືກເຊີນ ແລະ ພະນັກງານວິຊາການເຂົ້າຮ່ວມ.
ກອງປະຊຸມ ໄດ້ຮັບຟັງກ່ຽວກັບພາລະບົດບາດ, ສິດ ແລະ ໜ້າທີ່ ຂອງ ກວສຊ ຈາກທ່ານ ສຸບັນ ສະວະບຸດ; ການເຄື່ອນໄຫວ ແລະ ການພົບປະປະຊາຊົນ ຂອງ ສສຊ ຈາກທ່ານ ຄຳສິງ ໄຊສົມແພງ ຮອງປະທານ ກວສຊ; ການພົວພັນປະສານງານ ລະຫວ່າງຄະນະປະຈຳສະພາແຫ່ງຊາດ ແລະ ຄະນະປະຈຳສະພາປະຊາຊົນຂັ້ນແຂວງ ຈາກທ່ານ ວຽງແກ້ວ ວັນນະຈັກ ຮອງປະທານ ກວສຊ; ບົດຮຽນການເຄື່ອນໄຫວວຽກງານ ຕາມພາລະບົດບາດ ຂອງຄະນະສະມາຊິກສະພາແຫ່ງຊາດ ປະຈຳເຂດເລືອກຕັ້ງ ແລະ ສພຂ ຫຼວງນ້ຳທາ; ບົດຮຽນການເຄື່ອນໄຫວວຽກງານ ຕາມພາລະບົດບາດ ຂອງຄະນະ ສສຊ ປະຈຳເຂດເລືອກຕັ້ງ ແລະ ສພຂ ຫົວພັນ; ພົບປະແລກປ່ຽນກັບຄະນະສະມາຊິກສະພາປະຊາຊົນແຂວງ ປະຈຳເຂດເລືອກຕັ້ງເມືອງວັງວຽງ. ນອກຈາກນັ້ນ, ບັນດາຜູ້ເຂົ້າຮ່ວມກໍໄດ້ພ້ອມກັນແລກປ່ຽນຄຳຄິດຄຳເຫັນ ຢ່າງກົງໄປກົງມາ.
ໂອກາດດັ່ງກ່າວ ທ່ານ ສຸບັນ ສະວະບຸດ ກໍໄດ້ມີຄໍາເຫັນໂອ້ລົມຕໍ່ກອງປະຊຸມ ເຊິ່ງທ່ານໄດ້ຍົກໃຫ້ເຫັນຜົນໄດ້ຮັບ ຂອງບັນດາສະມາຊິກສະພາແຫ່ງຊາດ ແລະ ສະມາຊິກສະພາປະຊາຊົນຂັ້ນແຂວງ ໃຫ້ມີຄວາມຮູ້, ຄວາມເຂົ້າໃຈ ແລະ ກຳໄດ້ບັນດາບົດຮຽນໃນການປະສານສົມທົບ, ແກ້ໄຂວຽກງານຮ່ວມກັນຕາມພາລະບົດບາດ ແລະ ແລກປ່ຽນບົດຮຽນລະຫວ່າງຜູ້ເກົ່າ ແລະ ຜູ້ໃຫມ່ ທີ່ມີບົດຮຽນປະສົບການແຕກຕ່າງກັນ ໃຫ້ສາມາດນຳໄປໝູນໃຊ້ໃນວຽກງານຕາມພາລະບົດບາດ ແລະ ຄວາມຮັບຜິດຊອບຂອງຕົນໄດ້; ໃຫ້ເຂົ້າໃຈຢ່າງເລິກເຊິ່ງ ຕໍ່ພາລະບົດບາດຂອງສະພາແຫ່ງຊາດ ແລະ ສະພາປະຊາຊົນຂັ້ນແຂວງ ແລະ ສາມາດນຳໄປປັບປຸງແບບແຜນວິທີເຮັດວຽກຂອງຕົນໃຫ້ດີກວ່າເກົ່າ; ພ້ອມກັນຄົ້ນຄວ້າ ແລະ ປະກອບຄໍາເຫັນໃສ່ບັນດາເນື້ອໃນກອງປະຊຸມຄັ້ງນີ້ ໃຫ້ແທດເໝາະກັບຄວາມເປັນຈິງ, ຍົກໃຫ້ເຫັນດ້ານດີ, ດ້ານອ່ອນ, ສາເຫດ ແລະ ສະເໜີວິທີການແກ້ໄຂຢ່າງຈະແຈ້ງ ເພື່ອເປັນບົດຮຽນໃຫ້ແກ່ການແກ້ໄຂວຽກງານໃນຕໍ່ໜ້າ.
ກອງປະຊຸມຄັ້ງນີ້ ໄດ້ຮັບການສະໜັບສະໜູນຈາກໂຄງການເຮວວີຕັດ ແລະ ຄະນະເລາທິການສະພາແຫ່ງຊາດ.
(ພາບ ແລະ ຂ່າວ: ອານຸສອນ ພູມມີທອນ)


text:
ໂດຍໄດ້ຮັບການສະໜັບສະໜູນຈາກ:ແຜນງານການມີສ່ວນຮ່ວມຂອງປະຊາຊົນຕໍ່ວຽກງານການປົກຄອງທີ່ດີ ແລະ ການສ້າງລັດທີ່ປົກຄອງດ້ວຍກົດໝາຍ(ແຜນງານເຊກາCEGGA).
ໃນຕອນແລງວັນທີ 20 ກັນຍາ 2022. ສະພາປະຊາຊົນແຂວງ (ສພຂ) ອັດຕະປື ສຳເລັດການຝືກອົບຮົບສ້າງຄວາມເຂັ້ມແຂງກ່ຽວກັບການຕິດຕາມກວດກາການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ ແລະ ແຜນງົບປະມານແຫ່ງລັດ,ການສ້າງນິຕິກຳ ແລະການຄົ້ນຄວ້າຄໍາຮ້ອງຂໍຄວາມເປັນທໍາ. ທີ່ສະໂມສອນເມືອງພູວົງ, ໂດຍການເປັນປະທານຂອງທ່ານ ນາງ ມີນາພອນ ໄຊສົມພູ ປະທານ ສພຂ. ມີບັນດາທ່ານຮອງປະທານ,ຄະນະປະຈໍາ ສພຂ, ທ່ານເຈົ້າເມືອງພູວົງ, ຜູ້ຕາງໜ້າແຜນງານເຊກາ, ນັກວິທະຍາກອນ ທີ່ມາຈາກສູນກາງ ແລະ ທ້ອງຖີ່ນ, ນັກສໍາມະນາກອນ ທີ່ເປັນສະມາຊິກສະພາປະຊາຊົນແຂວງ ແລະ ພະນັກງານ-ລັດຖະກອນ ທີ່ເປັນເສນາທິການໃຫ້ແກ່ ສພຂ ພ້ອມດ້ວຍແຂກທີ່ຖືກເຊີນເຂົ້າຮ່ວມ.
ຫຼັງຈາກທີ່ໄດ້ດຳເນີນມາເປັນເວລາ 2 ວັນ, ໄດ້ພ້ອມກັນຮຽນຮູ້ ແລະ ສ້າງຄວາມຮັບຮູ້ເຂົ້າໃຈໃໝ່ຢ່າງເປັນເອກະພາບ ກ່ຽວກັບການຕິດຕາມກວດກາ ການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ ແລະ ແຜນງົບປະມານແຫ່ງລັດຂັ້ນແຂວງ, ການສ້າງນິຕິກຳ ແລະ ການຄົ້ນຄວ້າຄໍາຮ້ອງຂໍຄວາມເປັນທຳ,ຜ່ານການດຳເນີນຝືກອົບຮົມ ແມ່ນເຕັມໄປດ້ວຍບັນຍາກາດຟົດຟື້ນ, ເຮັດໃຫ້ນັກສໍາມະນາກອນທີ່ເຂົ້າຮ່ວມ ໄດ້ຍົກສູງຄວາມຮັບຜິດຊອບ, ຫ້າວຫັນ, ມີການຊັກຖາມຕໍ່ບັນດາເນື້ອໃນ ທີ່ວິທະຍາກອນສະເໜີຢ່າງສ້າງສັນ, ມີການປະກອບຄວາມຄິດຄວາມເຫັນແລກປ່ຽນ ໃນບາງບັນຫາຢ່າງມີຈຸດສູມ, ສາມາດເຮັດໃຫ້ມີທ່າຫັ້ນປ່ຽນອັນໃໝ່ ໃນຄວາມຮັບຮູ້ເຂົ້າໃຈຢ່າງເປັນເອກະພາບ ກ່ຽວກັບການຈັດຕັ້ງປະຕິບັດວຽກງານຕາມລັດຖະທຳມະນູນ ແລະ ກົດໝາຍວ່າດ້ວຍສະພາປະຊາຊົນຂັ້ນແຂວງກຳນົດໄວ້. ນອກນັ້ນ, ຍັງໄດ້ສ້າງຄວາມເຂັ້ມແຂງ ໃຫ້ແກ່ສະມາຊິກສະພາປະຊາຊົນແຂວງ, ພະນັກງານ-ລັດຖະກອນ ພາຍໃນສະພາປະຊາຊົນແຂວງ ໃນກາເຄື່ອນໄຫວວຽກງານຕາມພາລະບົດບາດ, ສິດ ແລະ ໜ້າທີ່ ຂອງຕົນ ທີ່ໄດ້ກໍານົດໄວ້ໃນລັດຖະທໍາມະນູນ ແລະ ກົດໝາຍ. ພ້ອມກັນນັ້ນ, ກໍ່ທັງສ້າງຄວາມເປັນເອກະພາບຮ່ວມກັນ ກ່ຽວກັບຂັ້ນຕອນ ແລະ ວິທີການໃນການຕິດຕາມກວດກາ ແຜນງົບປະມານແຫ່ງລັດຂັ້ນແຂວງ ແລະ ແຜນພັດທະນາເສດຖະກິດ-ສັງຄົມ, ຂັ້ນຕອນການສ້າງນິຕິກໍາໃຕ້ກົດໝາຍ ແລະ ການຄົ້ນຄວ້າຄໍາຮ້ອງ, ຄໍາສະເໜີຕ່າງໆ ໃຫ້ມີຄວາມຮັບປະກັນ, ຖືກຕ້ອງສອດຄ່ອງທາງດ້ານຮູບການ, ຫຼັກການ, ຂັ້ນຕອນ, ວິທີການ ແລະ ເນື້ອໃນຫົວຂໍ້ຕ່າງໆ, ສາມາດເຮັດໃຫ້ກອງປະຊຸມຂອງພວກເຮົາບັນລຸຜົນສໍາເລັດ ຕາມຈຸດປະສົງ ແລະ ລະດັບຄາດໝາຍທີ່ວາງໄວ້.
(ນັກຂ່າວ:ສພຂ ອັດຕະປື)


text:
by Peaung Thanonkeo
ພິທີ ມອບ-ຮັບຄ້າຍຄຸມຂັງ, ດັດສ້າງ ເຂດເສດຖະກິດພິເສດສາມຫຼ່ຽມຄຳ ໃຫ້ແກ່ ກອງບັນຊາການປ້ອງກັນຄວາມສະຫງົບແຂວງ ບໍ່ແກ້ວ ໄດ້ຈັດຂຶ້ນໃນວັນທີ 16 ມິຖຸນານີ້, ໂດຍການເຊັນມອບ-ຮັບ ກັນລະຫວ່າງ ທ່ານ ນາງ ເຈິງຢຸຍເຖີງ ຮອງສະພາບໍລິຫານເຂດ ເສດຖະກິດພິເສດສາມຫຼ່ຽມຄຳ ກັບ ພັນເອກ ຈັນພອນເພັດ ຄຳສີ (more…)
by Peaung Thanonkeo
ວາລະດຳເນີນກອງປະຊຸມ ສະໄໝສາມັນເທື່ອທີ 3 ຂອງສະພາແຫ່ງຊາດຊຸດທີ IX ໃນວັນທີ 20 ມີຖຸນາ 2022 ພາຍໃຕ້ການເປັນປະທານຂອງ ທ່ານ ໄຊສົມພອນ ພົມວິຫານ ປະທານສະພາແຫ່ງຊາດ ສະມາຊິກສະພາແຫ່ງຊາດໄດ້ພ້ອມກັນຄົ້ນຄ້ວາ,ປະກອບຄຳຄິດເຫັນ ແລະ ພ້ອມກັນລົງຄະແນນສຽງເຫັນດີເປັນສ່ວນ ໃຫຍ່ ເພື່ອຮັບ ຮອງ ແລະ ປະກາດແຕ່ງຕັ້ງ, ຍົກຍ້າຍສະມາຊິກລັດຖະບານຈຳນວນໜຶ່ງ.
ໃນໂອກາດນີ້, ທ່ານ ນາງ ສູນທອນ ໄຊຍະຈັກ ຮອງປະທານສະພາແຫ່ງຊາດໄດ້ ຂຶ້ນຜ່ານຄຳສະເໜີ ຂອງ ທ່ານນາຍົກລັດຖະມົນຕີ ວ່າດວ້ຍການພິຈາລະນາຮັບຮອງເອົາການແຕ່ງຕັ້ງ ຮອງນາຍົກລັດຖະ ມົນຕີ ແລະ ພິຈາລະນາຮັບຮອງເອົາການຍົກຍ້າຍ ແລະ ແຕ່ງຕັ້ງສະມາຊິກລັດຖະບານ ໃນນີ້ໄດ້ຮັບຮອງ ແຕ່ງຕັ້ງ ທ່ານ ສະເຫລີມໄຊ ກົມມະສິດ ຂື້ນເປັນ ຮອງນາຍົກລັດຖະມົນຕີ, ທັງເປັນລັດຖະມົນຕີ ກະຊວງການຕ່າງປະເທດ, ພົນເອກ ວິໄລ ຫລ້າຄຳຟອງ ຂຶ້ນເປັນຮອງນາຍົກລັດຖະມົນຕີ, ທັງເປັນ ລັດຖະມົນຕີກະຊວງປ້ອງກັນຄວາມສະຫງົບ, ທ່ານ ວຽງທະວິສອນ ເທບພະຈັນ ຮອງເຈົ້າແຂວງ ແຂວງສະຫວັນນະເຂດ ເປັນປະທານອົງການກວດສອບແຫ່ງລັດ.
ນອກຈາກນີ້, ຍັງໄດ້ສະເໜີພິຈາລະນາຮັບຮອງເອົາການຍົກຍ້າຍ ແລະ ແຕ່ງຕັ້ງສະມາຊິກລັດຖະບານ ໂດຍໄດ້ແຕ່ງຕັ້ງ ທ່ານ ຄຳແພງ ໄຊສົມແພງ ລັດຖະມົນຕີກະ ຊວງອຸດສາຫະກຳ ແລະ ການຄ້າ ໄປເປັນ ລັດຖະມົນຕີ ປະຈຳຫ້ອງວ່າການສຳນັກງານນາຍົກລັດຖະມົນຕີ, ທ່ານ ສອນໄຊ ສິດພະໄຊ ຜູ້ວ່າການ ທະນາຄານແຫ່ງ ສປປ ລາວ ໄປເປັນລັດຖະມົນຕີ ປະຈໍາຫ້ອງວ່າການສໍານັກງານນາຍົກລັດຖະມົນຕີ, ທ່ານ ມະໄລທອງ ກົມມະສິດ ປະທານອົງການກວດສອບແຫ່ງລັດ ໄປເປັນລັດຖະມົນຕີກະຊວງ ອຸດສາຫະກຳ ແລະ ການຄ້າ, ທ່ານ ບຸນເຫລືອ ສິນໄຊວໍລະວົງ ຮອງລັດຖະມົນກະຊວງການເງິນ ໄປເປັນຜູ້ວ່າການທະນາຄານແຫ່ງ ສປປ ລາວ.
by somda phoneor
ໃນວັນທີ 17 ມີຖຸນາ 2022 ຜ່ານມານີ້ ເຈົ້າໜ້າທີ່ພະແນກຕຳຫຼວດກອງບັນຊາການ ປກສ ເມືອງໂພນໂຮງ ແຂວງວຽງຈັນ ໄດ້ມອບລົດຮຸນໄດຄືນເຈົ້າຂອງເດີມ ເຊິ່ງລົດຄັນດັ່ງກ່າວແມ່ນລົດຂອງທ່ານ ອາຊ່ອງ ອາຍຸ 55 ປີ ອາຊີບຄ້າຂາຍ ພັກເຊົາຢູ່ບ້ານຫີນເຫີບໃຕ້ ເມືອງຫີນເຫີບ ແຂວງວຽງຈັນ ທີ່ຄົນບໍ່ດີ ລັກໄປໃນວັນທີ່ 28 ມີນາ 2022 ຜ່ານມາ.
(more…)
by Peaung Thanonkeo
ໃນວາລະດຳເນີນກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດຊຸດທີ IX ໃນວັນ ທີ 20 ມິຖຸນາ 2022 ທ່ານ ສອນໄຊ ສີພັນດອນ ຮອງນາຍົກລັດຖະມົນຕີ ຜູ້ຊີ້ນຳຂົງເຂດເສດຖະກິດ ໄດ້ລາຍງານ ກ່ຽວກັບຄວາມຄືບໜ້າການຈັດຕັ້ງ ປະຕິບັດວາລະແຫ່ງຊາດ ວ່າດ້ວຍການແກ້ໄຂຄວາມຫຍຸ້ງຍາກດ້ານ ເສດຖະກິດ-ການເງິນ ໂດຍຍົກໃຫ້ເຫັນວ່າ: (more…)
by somda phoneor
ເພື່ອເປັນການຍົກສູງຄຸນນະພາບວຽກງານສະກັດກັ້ນ ແລະ ຕ້ານອັກຄີໄພພາຍໃນອາຄານສູງຫລາຍຊັ້ນ ເວົ້າລວມ ເວົ້າສະເພາະພາຍໃນສູນການຄ້າວຽງຈັນເຊັນເຕີ້ໃຫ້ມີຄວາມຄ່ອງແຄ້ວ,ຊຳນິຊຳນານ ໃນທ້າຍອາທິດທີ່ຜ່ານມານີ້ ກົມຕຳຫລວດສະກັດກັ້ນ ແລະ ຕ້ານອັກຄີໄພ ກົມໃຫຍ່ຕຳຫລວດ ກະຊວງປ້ອງກັນຄວາມສະຫງົບ ໄດ້ຈັດຕັ້ງການຝຶກຊ້ອມຕົວຈີງກໍລະນີການແກ້ໄຂເຫດສຸກເສີນເມື່ອເກີດມີອັກຄີໄພ ໂດຍການນຳພາຂອງ ພັທ ບົວພັນ ຄຳແພງເຫລັກ ຫົວຫນ້າພະແນກໂຄສະນາກົມຕຳຫຼວດສະກັດກັ້ນ ແລະ ຕ້ານອັກຄີໄພກົມໃຫຍ່ຕຳຫຼວດ ມີບັນດາຜູ້ຈັດການສູນການຄ້າວຽງຈັນເຊັນເຕີ້ ແລະ ພະນັກງານເຂົ້າຮ່ວມ.
(more…)
by somda phoneor
ກົມໃຫຍ່ຕຳຫລວດກະຊວງປ້ອງກັນຄວາມສະຫງົບ ເປີດຝຶກອົບຮົມວຽກງານພັກ ວຽກງານການເມືອງໄລຍະສັ້ນຄັ້ງທີ 1 ຂອງກົມໃຫຍ່ຕຳຫລວດ ໃນວັນທີ 20 ມີຖຸນາ 2022 ນີ້ ໂດຍການເປັນປະທານຂອງ ພົຈວ ນີລະວົງ ເຈືອງຕະວະລາດ ຮອງຫົວຫນ້າກົມໃຫຍ່ຕຳຫລວດ ເປັນກຽດເຂົ້າຮ່ວມຂອງ ພົຈວ ປອ ສຸວັນນີ ສີສຸພາບມີໄຊ ຮອງຫົວຫນ້າກົມໃຫຍ່ການເມືອງກະຊວງປ້ອງກັນຄວາມສະຫງົບ ມີບັນດາ ຄະນະກົມ, ຫ້ອງ, ສູນ, ຜູ້ຊີ້ນໍາວຽກງານພັກ ແລະ ຄະນະພະແນກ, ຜູ້ເຮັດວຽກງານພັກ ຢູ່ບັນດາກົມ, ຫ້ອງ, ສູນທີ່ຂື້ນກັບກົມໃຫຍ່ຕໍາຫລວດເຂົ້າຮ່ວມ. (more…)
by somda phoneor
ໃນວັນທີ 17 ມິຖຸນາ 2022 ພະແນກກວດກາ ແລະ ຄວບຄຸມຢາເສບຕິດ ກອງບັນຊາການ ປກສ ນະຄອນຫຼວງວຽງຈັນ ໄດ້ລົງໂຄສະນາຜົນຮ້າຍ ແລະ ໄພອັນຕະລາຍຂອງຢາເສບຕິດ ຢູ່ໂຮງຮຽນ ມສ ສາລາຄໍາ. ເປັນປະທານໂດຍ ພັທ ທັດສະພົງ ຫວັນມະນີຈັນ ຮອງຫົວໜ້າກອງບັນຊາການ ປກສ ເມືອງຫາດຊາຍຟອງ. ເຂົ້າຮ່ວມມີ ທ່ານ ສຸກສະຫວັນ ບຸດຕະວົງ ຮອງເລຂາພັກເມືອງ ເມືອງຫາດຊາຍຟອງ, ທ່ານ ສອນປະດິດ ສຸວັນນະເມືອງ ຄະນະພັກເມືອງ ຫົວໜ້າຄະນະກໍ່ສ້າງຮາກຖານການເມືອງ, ມີຄະນະພັກ-ຄະນະກອງບັນຊາການເມືອງ, ຫົວໜ້າ ປກສ ກຸ່ມ 4 ສາລາຄໍາ, ຄະນະພັກ-ຄະນະອໍານວຍການ ແລະ ນ້ອງນັກຮຽນ ໂຮງຮຽນ ມສ ສາລາຄໍາ ເຂົ້າຮ່ວມທັງໝົດ 560 ຄົນ ຍິງ 308 ຄົນ.
(more…)
by somda phoneor
ວັນທີ 17 ມິຖຸນາ 2022 ປກສ ກຸ່ມສີຖານເໜືອ ໄດ້ເປີດກອງປະຊຸມວຽກງານກໍ່ສ້າງຮາກຖານການເມືອງ ເພື່ອຈັດຕັ້ງປະຕິບັດວາລະແຫ່ງຊາດ ວ່າດ້ວຍການແກ້ໄຂບັນຫາຢາເສບຕິດ, ສ້າງ ແລະ ປະເມີນຄອບຄົວ ບ້ານປອດຢາເສບຕິດ ແລະ ບ້ານປ້ອງກັນຄວາມສະຫງົບດີ ຂອງບ້ານນາຄໍາ ໂດຍການນໍາພາຂອງ ພັທ ອຸດ ນັນທະວົງ ຫົວໜ້າ ປກສ ກຸ່ມສີຖານເໜືອ, ມີ ທ່ານ ສີສະຫວາດ ວົງສະຜ່າຍ ນາຍບ້ານນາຄໍາ, ມີ ກໍາລັງລົງກໍ່ສ້າງຮາກຖານ ແລະ ປະຊາຊົນພາຍໃນບ້ານເຂົ້າຮ່ວມ.
(more…)


text:
ພິທີສະເຫຼີມສະຫຼອງວັນສ້າງຕັ້ງສາຍພົວພັນການທູດ ຄົບຮອບ 65 ປີ ແລະ ຄົບຮອບ 5 ປີ ຂອງການເປັນຄູ່ຮ່ວມມືແບບກວມລວມ ລະຫວ່າງ ສປປ ລາວ ແລະ ອາເມຣິກາ
ໃນຕອນຄໍ່າຂອງວັນທີ 8 ທັນວາ 2021, ທີ່ ໂຮງແຮມ Best Westen Surestay ໄດ້ມີພິທີສະເຫຼີມສະຫຼອງ ວັນສ້າງຕັ້ງສາຍພົວພັນການທູດ ຄົບຮອບ 65 ປີ ແລະ ຄົບຮອບ 5 ປີ ຂອງການເປັນຄູ່ຮ່ວມມືແບບກວມລວມລະຫວ່າງ ສປປ ລາວ ແລະ ອາເມຣິກາ.
ຕາງໜ້າໃຫ້ລັດຖະບານ ແຫ່ງ ສປປ ລາວ ເຂົ້າຮ່ວມພິທີດັ່ງກ່າວ ມີ ທ່ານ ສະເຫຼີມໄຊ ກົມມະສິດ, ລັດຖະມົນ ຕີກະຊວງການຕ່າງປະເທດ, ທ່ານ ທອງສະຫວັນ ພົມ ວິຫານ, ຫົວໜ້າຄະນະພົວພັນຕ່າງປະ ເທດສູນກາງພັກ, ທ່ານ ບຸນເຫຼືອ ພັນດານຸວົງ, ຮອງລັດຖະມົນຕີກະຊວງການຕ່າງປະເທດ ພ້ອມດ້ວຍຄະນະກົມ ແລະ ພະ ນັກງານກະຊວງການຕ່າງປະເທດ ແລະ ຕາງໜ້າໃຫ້ລັດຖະບານ ສະຫະລັດ ອາ ເມຣິກາ ມີ ທ່ານ Peter Heymond, ເອກອັກຄະລັດຖະທູດ ສະຫະລັດ ອາເມ ຣິກາ ປະຈໍາ ສປປ ລາວ ແລະ ບັນດາ ນັກການທູດ ສະຫະລັດ ອາເມຣິກາ ປະຈຳລາວ ເຂົ້າຮ່ວມຢ່າງພ້ອມພຽງ.
ໃນພິທີທີ່ມີຄວາມໝາຍສຳຄັນນິ້, ທ່ານ ສະເຫຼີມໄຊ ກົມມະສິດ, ລັດຖະມົນຕີກະຊວງການຕ່າງປະເທດ ໄດ້ຂຶ້ນ ກ່າວຄຳເຫັນໂດຍໄດ້ສັງເກດຕີລາຄາ ເຖິງການຮ່ວມມືສອງຝ່າຍ ລາວ-ອາເມຣິກາ ຕະ ຫຼອດໄລຍະເວລາ 65 ປີ ທີ່ຜ່ານມາ, ຊຶ່ງສອງລັດຖະບານ ແລະ ປະຊາຊົນ ລາວ ແລະ ອາເມຣິກາ ໄດ້ມີຄວາມພະຍາຍາມຢ່າງສູງ ໃນການຮັກສາ ແລະ ສົ່ງເສີມການພົວພັນອັນດີນຳກັນຢ່າງຕໍ່ເນື່ອງເຖິງວ່າມີບາງໄລຍະທີ່ຫຍຸ້ງຍາກແຕ່ສອງປະເທດກໍ່ໄດ້ເອົາໃຈໃສ່ສ້າງສາຍພົວພັນ ແລະ ການຮ່ວມມືຈົນກ້າວໄປເຖິງການຍົກລະດັບການເປັນຄູ່ຮ່ວມມືແບບກວມລວມໃນໂອກາດການມາຢ້ຽມຢາມລາວໃນປີ 2016 ຂອງປະທານາທິບໍດີ ບາລັກ ໂອບາມາ ແລະ ຈາກນັ້ນ ໄດ້ມີການແລກ ປ່ຽນການຢ້ຽມຢາມຂອງເຈົ້າໜ້າທີ່ຂັ້ນສູງນຳ ກັນຫຼາຍລະດັບ ເພື່ອເສີມຂະຫຍາຍການພົວພັນ ແລະ ການຮ່ວມມືສອງຝ່າຍ ລາວ-ອາເມຣິກາ ໄດ້ກວມເອົາ ໃນຫຼາຍຂົງເຂດວຽກງານ ເປັນຕົ້ນ ວຽກງານຊອກຄົ້ນຫາສິ່ງເສດເຫຼືອຂອງທະຫານອາເມ ຣິກາ ທີ່ຫາຍສາບສູນໃນປາງສົງ ຄາມຢູ່ລາວ (MIA), ການເກັບກູ້ລະເບີດບໍ່ທັນແຕກທີ່ຕົກຄ້າງຢູ່ ສປປ ລາວ, ການຮ່ວມມືດ້ານການສຶກສາ, ສາທາລະນະ ສຸກ, ການຄ້າ, ການລົງທຶນ, ກົດໝາຍ ແລະ ອື່ນໆ, ນອກຈາກຮ່ວມມືໃນຂອບສອງຝ່າຍ, ລາວ-ອາເມຣິກາ ຍັງຮ່ວມມື ກັນໃນຂອບຫຼາຍຝ່າຍ ເປັນຕົ້ນ: ສປຊ, ອາຊຽນ, ຂອບການຮ່ວມມືປະເທດລຸ່ມແມ່ນໍ້າຂອງ (Mekong-US Partnership) ແລະ ອື່ນໆ ອັນພົ້ນເດັ່ນແມ່ນໄລຍະ 2018-2021 ລາວໄດ້ເປັນປະເທດປະສານງານ ອາຊຽນ-ອາເມຣິກາ ຊຶ່ງໄດ້ປະກອບສ່ວນເຂົ້າໃນການສົ່ງເສີມຮັດແໜ້ນ ການພົວພັນ ແລະ ການຮ່ວມມື ອາຊຽນ-ອາເມຣິກາ ໃຫ້ຂະຫຍາຍ ຕົວຢ່າງຕັ້ງໜ້າ. ໃນປີ 2021 ນີ້ເປັນປີຄົບຮອບ 5 ປີ ຂອງການເປັນຄູ່ຮ່ວມມືແບບກວມລວມ ລະຫວ່າງ ລາວ ແລະ ອາເມຣິກາ, ຊຶ່ງສອງຝ່າຍໄດ້ຕັ້ງໜ້າສືບຕໍ່ເສີມຂະຫຍາຍການຮ່ວມມືກັນໃນຂົງເຂດວຽກງານຕ່າງໆຢ່າງຕໍ່ເນື່ອງເຖິງແມ່ນວ່າຢູ່ ໃນສະພາບມີການແຜ່ລະບາດຂອງພະ ຍາດ ໂຄວິດ-19 ຢູ່ຫຼາຍປະເທດໃນໂລກ ກໍຄືຢູ່ ສປປ ລາວ ແລະ ສ.ອາເມຣິກາ. ສອງປະເທດກໍໄດ້ມີການຮ່ວມກັນໃນການຕໍ່ຕ້ານ ແລະ ສະກັດກັັ້ນການແຜ່ລະບາດຂອງພະຍາດດັ່ງກ່າວ. ນະໂອ ກາດນີ້, ທ່ານ ສະເຫຼີມໄຊ ກົມມະສິດ, ລັດຖະມົນຕີກະຊວງການຕ່າງປະເທດ ຕາງໜ້າໃຫ້ລັດຖະບານ ກໍຄືປະຊາຊົນລາວ ກ່າວ ສະແດງຄວາມຂອບໃຈຢ່າງຈິງໃຈຕໍ່ລັດຖະບານ ກໍຄືປະຊາຊົນອາ ເມຣິກາ ທີ່ໃຫ້ການສະໜັບສະໜູນ ແລະ ຊ່ວຍເຫຼືອ ສປປ ລາວ ໃນການປ້ອງກັນ ແລະ ຄວບຄຸມການແຜ່ລະບາດຂອງພະຍາດ ໂຄວິດ-19 ແລະ ຫວັງຢ່າງຍິ່ງວ່າ ສ.ອາເມຣິກາ ຈະສືບຕໍ່ຊ່ວຍເຫຼືອລາວ ໃນການຄວບຄຸມ ແລະ ສະກັດກັ້ນພະຍາດດັ່ງກ່າວ.
ໃນໂອກາດນີ້ ທ່ານ Antony J. Blinken, ລັດຖະມົນຕີຕ່າງປະເທດ ສະຫະລັດ ອາເມຣິກາ ໄດ້ກ່າວຄໍາເຫັນໃນ ພິທີສະຫຼອງວັນສຳຄັນດັ່ງກ່າວ ຜ່ານທາງວີດີໂອ ໂດຍສະແດງຄວາມຊົມເຊີຍ ຕໍ່ການຈັດງານດັ່ງກ່າວ ກໍ່ຄືຜົນສໍາເລັດຂອງການພົວພັນຮ່ວມມື ລະຫວ່າງສອງປະເທດ ທີ່ຍາດມາໄດ້ໃນໄລຍະທີ່ຜ່ານມາ ໂດຍສະເພາະໃນໄລຍະ 5 ປີ ແຫ່ງການເປັນຄູ່ຮ່ວມມືແບບກວມລວມ ລະຫວ່າງ ສະ ຫະລັດ ອາເມຣິກາ ແລະ ສປປ ລາວ ທີ່ສອງຜູ້ນໍາຂອງສອງປະເທດຮັບຮອງໃນປີ 2016 ບົນພື້ນຖານບົນພື້ນຖານ ການເຄົາລົບ ແລະ ນັບຖືເຊີ່ງກັນ ແລະ ກັນ, ຜົນປະໂຫຍດຮ່ວມກັນ ແລະ ວິໄສທັດຮ່ວມກັນໃນອານາຄົດຂ້າງໜ້າ, ເຊິ່ງໄດ້ນໍາມາສູ່ການຮ່ວມມືຂອງສອງປະເທດ ໃນຫຼາຍຂະແໜງການ ລວມທັງດ້ານສຸຂະ ພາບ, ການສຶກສາ, ການສະກັດກັ້ນປາບປາມ ຢາເສບຕິດ ແລະ ການສະກັດກັ້ນການແຜ່ລະບາດຂອງພະຍາດ ໂຄວິດ-19. ທ່ານ Blinken ຍັງໄດ້ສະແດງຄວາມເຫັນວ່າ ໃນອານາຄົດ ສະຫະລັດ ອາເມຣິກາ ຈະສະໜັບສະໜູນ ສປປ ລາວ ໃນການຟື້ນຟູທາງດ້ານເສດຖະກິດ ແລະ ການຂະຫຍາຍການຮ່ວມມືໃນດ້ານການຄ້າ ແລະ ເຕັກໂນໂລຊີ; ພ້ອມດຽວກັນ ກໍ່ສະແດງຄວາມມຸ້ງໝັ້ນຈະສືບຕໍ່ເສີມຂະຫຍາຍການຮ່ວມມືໃນຊຸມປີຕໍ່ໜ້າ ບົນຈິດໃຈຂອງການເປັນຄູ່ຮ່ວມມືແບບກວມລວມຂອງສອງປະເທດ.
ນອກຈາກນີ້, ທ່ານ Peter Heymond, ເອກອັກຄະລັດຖະທູດ ສະຫະລັດ ອາເມຣິກາ ປະຈໍາ ສປປ ລາວ ໄດ້ກ່າວຄຳເຫັນ ໂດຍຕີລາຄາສູງເຖິງການພົວພັນ ແລະ ຮ່ວມມື ລະຫວ່າງ ສອງປະເທດໃນໄລຍະຜ່ານມາ ແລະ ຢືນຢັນ ຈະສືບຕໍ່ຮ່ວມມືກັບ ຝ່າຍລາວ ເພື່ອເສີມຂະຫຍາຍສາຍພົວພັນ ແລະ ການຮ່ວມມືໃນຂົງເຂດຕ່າງໆໃນອະນາຄົດ ທັງໃນຂອບສອງຝ່າຍ ແລະ ຫຼາຍຝ່າຍ ໃຫ້ເຂັ້ມແຂງ ແລະ ແຕກດອກອອກຜົນຍິ່ງໆຂື້ນ, ພ້ອມທັງ ຈະສືບຕໍ່ໃຫ້ການສະໜັບ ສະໜຸນ ສປປ ລາວ ໃນການສ້າງສາພັດທະນາປະເທດຊາດ ໂດຍສະເພາະການຟື້ນຟູເສດຖະກິດໃນໄລຍະການແຜ່ລະບາດ ຂອງພະຍາດໂຄວິດ-19.
ພິທີສະເຫຼີມສະຫຼອງວັນສ້າງຕັ້ງສາຍພົວພັນການທູດ ຄົບຮອບ 65 ປີ ແລະ ຄົບຮອບ 5 ປີ ຂອງການເປັນຄູ່ຮ່ວມ ມືແບບກວມລວມ ລະຫວ່າງ ສປປ ລາວ ແລະ ອາເມຣິກາ ໄດ້ດຳເນີນໄປດ້ວຍບັນຍາກາດອັນອົບອຸ່ນ ແລະ ທ່າມກາງການ ປະຕິບັດມາດຕະການປ້ອງກັນພະຍາດໂຄວິດ-19 ທີ່ຄະນະສະເພາະກິດສູນກາງວາງອອກຢ່າງເຂັ້ມງວດ.
ຂ່າວ;ພາບ: ກົມຂ່າວ ກະຊວງການຕ່າງປະເທດ


text:
ກອງປະຊຸມວິຊາການໜ່ວຍວິຊາພາສາຕ່າງປະເທດ, ພາກວິຊາພົວພັນສາກົນ, ຄນລ
ໃນລະຫວ່າງວັນທີ 21-23 ມີຖຸນາ 2022 ນີ້ ໜ່ວຍວິຊາພາສາຕ່າງປະເທດ, ພາກວິຊາພົວພັນສາກົນ, ຄນລ ໄດ້ຈັດກອງປະຊຸມແລກປ່ຽນການຮຽນການສອນພາສາຕ່າງປະເທດ; ກອງປະຊຸມດັ່ງກ່າວໄດ້ຈັດຂື້ນທີ່ຫ້ອງປະຊຸມລີສອດນາປ່າກວາງ, ເມືອງແກ້ວອຸດົມ, ແຂວງວຽງຈັນ, ໂດຍເປັນປະທານຂອງທ່ານ ປທ ບຸນຄົງ ເພັດດາວຮຸ່ງ ຮອງຄະນະບໍດີ ຄນລ, ມີບັນດາຫົວໜ້າພາກວິຊາ, ຮອງຫົວໜ້າພາກວິຊາພົວພັນສາກົນ ພ້ອມດ້ວຍບັນດາອາຈານທີ່ສອນພາສາຕ່າງປະເທດຢູ່ ຄນລ, ສະຖາບັນຍຸຕິທຳແຫ່ງຊາດ ແລະ ມະຫາວິທະຍາໄລຈໍາປາສັກເຂົ້າຮ່ວມ.
ການຈັດກອງປະຊຸມຄັ້ງນີ້ ແມ່ນເພື່ອແລກປ່ຽນການຮຽນການສອນພາສາຕ່າງປະເທດຈາກ ຄນລ ,ສະຖາບັນຍຸຕິທຳແຫ່ງຊາດ ແລະ ມະຫາວິທະຍາໄລຈໍາປາສັກ ເພື່ອເປັນການແລກປ່ຽນ,ປັບປຸງ ແລະ ເສີມຂະຫຍາຍຄວາມຮູ້ຄວາມສາມາດ,ປະສົບການດ້ານການສິດສອນເພື່ອໃຫ້ແທດເໝາະກັບສະພາບການຕົວຈິງໃນປະຈຸບັນ.


text:
ລັດຖະມົນຕີວ່າການກະຊວງປ້ງກັນຄວາມ ສະຫງົບຕ້ອນຮັບການເຂົ້າຢ້ຽມຢາມພົບປະ ຂອງປະທານອົງການຮ່ວມມືສາກົນ ສ.ເກົາຫຼີ
ທ່ານ ດຣ ທອງບັນ ແສງອາພອນ ລັດຖະມົນຕີວ່າ ການກະຊວງປ້ອງກັນຄວາມສະຫງົບໄດ້ຕ້ອນຮັບ ການເຂົ້າພົບປະຂອງທ່ານ ຢູ່ງ ມົກ ກິມ ປະທານ ອົງການຮ່ວມມືສາກົນ ສາທາລະນະລັດເກົາຫຼີ ພ້ອມດ້ວຍຄະນະ ໃນວັນທີ 12 ກັນຍາ 2013ທີ່ຫ້ອງຮັບ ແຂກກະຊວງປ້ອງກັນຄວາມສະຫງົບ. ເນື່ອງໃນ ໂອກາດທີ່ທ່ານມາຢ້ຽມຢາມ ແລະ ເຮັດວຽກຢູ່ ສາທາລະນະລັດ ປະຊາທິປະໄຕ ປະຊາຊົນລາວ, ການຢ້ຽມຢາມພົບປະໃນຄັ້ງນີ້ທັງສອງຝ່າຍໄດ້ປຶກສາຫາລື ກັນຫຼາຍບັນຫາໃນການແລກປ່ຽນບົດຮຽນ ແລະ ແນວຄວາມຄິດກ່ຽວກັບການຊ່ວຍເຫຼືອ ໃນຂະແໜງການວຽກງານປ້ອງກັນຄວາມສະຫງົບ ໃຫ້ປະກົດຜົນເປັນຈິງໃນຕໍ່ໜ້າ ແລະ ທາງອົງການພ້ອມສະເໝີແລະຍິນດີທີ່ຈະຊ່ວຍເຫຼືອໃນດ້ານຕ່າງໆ ໃຫ້ແກ່ກະຊວງປ້ອງກັນຄວາມສະຫງົບ ທັງນີ້ກໍ່ເພື່ອເປັນການປະກອບສ່ວນເສີມຂະຫຍາຍສາຍພົວພັນຂອງສອງປະເທດໃຫ້ຮັດແໜ້ນກັນຍີ່ງໆຂື້ນ.
ໂອກາດດຽວກັນນີ້ ທ່ານ ດຣ ທອງບັນ ແສງອາພອນ ລັດຖະມົນຕີວ່າການກະຊວງປ້ອງກັນຄວາມສະຫງົບ ໄດ້ກ່າວສະແດງຄວາມຂອບໃຈຕໍ່ອົງການຮ່ວມມືສາກົນ ສ.ເກົາຫຼີ ທີ່ມີຄວາມຄິດເຫັນຈະໃຫ້ການສະໜັບສະໜູນຕໍ່ຂະແໜງການວຽກງານປ້ອງກັນຄວາມສະຫງົບ ເຊີ່ງມັນເປັນຂີດໝາຍໃຫ້ແກ່ກຳລັງປ້ອງກັນຄວາມສະຫງົບຈະໄດ້ພັດທະນາຄວາມຮູ້-ຄວາມສາມາດດ້ານວຽກງານວິຊາສະເພາະ ແນໃສ່ເຮັດໃຫ້ປະເທດຊາດມີຄວາມສະຫງົບປອດໄພ ໂດຍສະເພາະແມ່ນຕຳຫຼວດກວດຄົນເຂົ້າ-ອອກເມືອງ, ຂະ ແໜງການວຽກງານ ຕຳຫຼວດກວດຄົນເຂົ້າ-ອອກເມືອງແມ່ນຍັງມີຄວາມຕ້ອງການຊ່ວຍເຫຼືອທາງດ້ານການຝຶກອົບຮົມພາສາຕ່າງປະເທດ ແລະ ເຄື່ອງກວດກາທີ່ທັນສະໄໝໃນການກວດຄົນເຂົ້າ-ອອກເມືອງ ໃຫ້ມີຄວາມລະອຽດຊັດເຈນ ໂດຍກະຊວງປ້ອງກັນຄວາມສະຫງົບແມ່ນມີຄວາມຈຳເປັນຫຼາຍໃນດ້ານນີ້ ແລະ ຫວັງຢ່າງຍິ່ງວ່າທາງອົງການຮ່ວມມືສາກົນ ສ.ເກົາຫຼີຈະໃຫ້ການສະໜັບສະໜູນທາງກະຊວງປ້ອງກັນຄວາມສະຫງົບ ສາທາລະນະລັດ ປະຊາທິປະໄຕ ປະຊາຊົນລາວ ໃນຕໍ່ໜ້າ.


text:
ກອງປະຊຸມ ACCSM 21- ເຊິ່ງເປັນກອງປະຊຸມຂັ້ນສູງບັນດາຜູ້ນຳພື້ນຖານລັດຖະການບັນດາປະເທດ ອາຊຽນ, ອາຊຽນ+3 (ຈີນ, ຍີ່ປຸ່ນ, ສ. ເກົາຫຼີ) , ບັນດາປະເທດຄູ່ເຈລະຈາ (ອົດສະຕາລີ) ຖືກໄຂຂຶ້ນໃນຕອນເຊົ້າວັນທີ 3 ສິງຫາ ຢູ່ຮ່າໂນ້ຍ. ດ້ວຍຫົວຂໍ້ວ່າ “ຫັນພື້ນຖານລັດຖະການ ເປັນທັນສະໄໝ ມຸ່ງໄປເຖິງປະຊາຄົມ ອາຊຽນ ສະໜິດຕິດພັນ ແລະ ປັບຕົວ” ໃຫ້ແທດເໝາະ, ກອງປະຊຸມໂດຍ ຫວຽດນາມ, ປະທານໝູນວຽນຂອງການຮ່ວມມື ອາຊຽນ ກ່ຽວກັບບັນດາບັນຫາລັດຖະການຄັ້ງທີ 21, ເປັນເຈົ້າພາບຈັດຕັ້ງ.
ໃນຂອບເຂດການເຮັດວຽກທາງການເປັນເວລາ 3 ມື້ (ແຕ່ວັນທີ 3 – 5 ສິງຫາ), ໄດ້ຈັດເວທີປາໄສກ່ຽວກັບການບໍລິຫານປະເທດຊາດເປັນຢ່າງດີ ອາຊຽນ+3; ກອງປະຊຸມຜູ້ນຳ ບັນດາພື້ນຖານລັດຖະການ ອາຊຽນ, ອາຊຽນ+3… ກອງປະຊຸມມີຄວາມໝາຍສຳຄັນປະກອບສ່ວນຕັ້ງໜ້າເຂົ້າໃນການປະຕິບັດແນວທາງການຕ່າງປະເທດເປີດກ້ວາງ, ຫັນເປັນຫຼາຍຝ່າຍ, ຫຼາຍຮູບຫຼາຍແບບຂອງ ຫວຽດນາມ; ປັບປຸງ, ເພີ່ມທະວີການພົວພັນມິດຕະພາບ, ຮອບດ້ານ ແລະ ຍາວນານລະຫວ່າງບັນດາປະເທດສະມາຊິກ ອາຊຽນ, ສະແດງຄວາມຮັບຜິດຊອບ ແລະ ໜ້າທີ່ຂອງ ຫວຽດນາມ ໃນການຮ່ວມມືອາຊຽນ ກ່ຽວກັບບັນດາບັນຫາທາງລັດຖະການ.
vovworld.vn


text:
ການເສີມຂະຫຍາຍສາຍພົວພັນພິເສດ ແລະ ການຮ່ວມມືຮອບດ້ານ ຂອງກໍາລັງປ້ອງກັນຄວາມສະຫງົບປະຊາຊົນລາວ ແລະ ຫວຽດນາມ ນັບມື້ເຂົ້າສູ່ລວງເລິກ ແລະ ນໍາມາເຊິ່ງຜົນສໍາເລັດທີ່ມີປະສິດທິຜົນ.
ສປປ ລາວ ແລະ ສສ ຫວຽດນາມ ແມ່ນສອງປະເທດ ແລະ ປະຊາຊົນລາວ ແລະ ຫວຽດນາມ ໄດ້ມີມູນເຊື້ອພົວພັນຮັກແພງ ສາມັກຄີຊ່ວຍເຫຼືອເຊິ່ງກັນ ແລະ ກັນ ດ້ວຍນໍໃຈບໍລິສຸດຜຸດຜ່ອງມາແຕ່ດົນນານ; ນອກນີ້ ປະຊາຊົນສອງຊາດ ລາວ-ຫວຽດນາມ ຍັງເຄີຍ ຕົກຢູ່ໃນຊະຕາກໍາດຽວກັນ ຄື: ຖືກຮຸກຮານ ແລະ ກົດຂີ່ຂູດຮີດ ຈາກພວກຈັກກະພັດລ່າເມືອງຂຶ້ນ; ຈງເດພອມກັນລຸກຂຶ້ນຕໍ່ສູ້ ຄຽງບ່າຄຽງໄຫຼ ແລະ ສູ້ຮົບຮ່ວມຂຸມຄອງດຽວກັນ ຢ່າງອົງອາດກ້າຫານ ແລະ ຄວາມເສຍສະຫຼະ, ຈົນສາມາດໄດ້ຮັບໄຊຊະນະທີ່ຍິ່ງໃຫຍ່ຂອງການປະຕິວັດລາວ ແລະ ຫວຽດນາມ ຄື: ຢູ່ຫວຽດນາມ ແມ່ນບັ້ນຮົບໂຮ່ຈີມິນໃນລະດູບານໃຫມ່ ຫຼື ການປົດປ່ອຍພາກໄຕ ຫວຽດນາມໄດ້ຢ່າງສົມບູນ ໃນເດືອນເມສາ 1975, ເຮັດໃຫ້ສໍາເລັດພາລະກິດປົດປ່ອຍຊາດ ແລະ ທ້ອນໂຮມປະເທດຊາດ ໃຫ້ເປັນເອກະພາບຢ່າງສົມບູນ; ສ່ວນຢູ່ລາວແມ່ນການຍຶດອໍານາດແບບບົວ ບໍ່ຊໍ້ານ້ໍາບໍ່ຂຸ່ນ, ປະເທດຊາດໄດ້ຮັບການປົດປ່ອຍ ແລະ ສະຖາປະນາ ສປປ ລາວ ຂຶ້ນໃນວັນທີ 2 ທັນວາ ປີ 1975, ເຊິ່ງເຫດການດັ່ງກ່າວ ໄດ້ກາຍເປັນເຫດການທີ່ສໍາຄັນຂອງປະຫວັດສາດ ແລະ ເປັນ ຂີດຫມາຍຂອງການສິ້ນສຸດການຕໍ່ສູ້ ເພື່ອຍາດເອົາເອກະລາດ ແລະ ອິດສະຫຼະພາບ ຂອງທັງສອງຊາດ, ເຮັດໃຫ້ທັງສອງປະເທດໄດ້ສໍາເລັດການປະຕິວັດຊາດປະຊາທິປະໄຕ ແລະ ກ້າວຂຶ້ນຕາມເສັ້ນທາງ ສັງຄົມນິຍົມ.
ນອກຈາກນີ້ ລາວ ແລະ ຫວຽດນາມ ຍັງໄດ້ເຊັນສັນຍາສ້າງຕັ້ງສາຍພົວພັນການທູດຮ່ວມກັນ ໃນວັນທີ 5 ກັນຍາ 1962 ແລະ ໄດ້ເຊັນສົນທິສັນຍາມິດຕະພາບ ແລະ ການຮ່ວມມື ລາວຫວຽດນາມ ຫວຽດນາມ-ລາວ ໃນວັນທີ 18 ກໍລະກົດ 1977. ເຊິ່ງໄດ້ກາຍເປັນສອງວັນ ປະຫວັດສາດ ທີ່ມີຄວາມຫມາຍສໍາຄັນ ແລະ ໃນປີ 2022 ນີ້ ການນໍາຂັ້ນສູງພັກ-ລັດ ຂອງທັງສອງ ປະເທດ ກໍໄດ້ເປັນເອກະພາບຮ່ວມກັນຈັດຕັ້ງສະເຫຼີມສະຫຼອງປີສາມັກຄີມິດຕະພາບ ລາວ – ຫວຽດນາມ, ຫວຽດນາມ – ລາວ ເພື່ອສະເຫຼີມສະຫຼອງໃຫ້ແກ່ສອງວັນປະຫວັດສາດດັ່ງກ່າວ ກໍຄື ວັນ ເຊັນສັນຍາສ້າງຕັ້ງສາຍພົວພັນການທູດ ຄົບຮອບ 60 ປີ ແລະ ວັນເຊັນສົນທິສັນຍາມິດຕະພາບ ແລະ ການຮ່ວມມື ລາວ-ຫວຽດນາມ ຫວຽດນາມ-ລາວ ຄົບຮອບ 45 ປີ ຢ່າງສົມກຽດ. ເພື່ອເປັນໂອກາດ ໃຫ້ທັງສອງປະເທດ ໄດ້ພ້ອມກັນສືບຕໍ່ຢັ້ງຢືນຄວາມຕັດສິນໃຈສູ້ຊົນສືບທອດ ແລະ ເພີ່ມພູນຄຸນ ສ້າງສາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ໃຫ້ນັບມື້ສວຍສົດງົດງາມ ແລະ ຫມັ້ນຄົງທະ ນົງແກ່ນຕະຫລອດກາລະນານ.
ເຊິ່ງໃນນີ້ ສືບທອດ ແລະ ເພີ່ມພູນຄູນສ້າງສາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ລາວ – ຫວຽດນາມ ຫວຽດນາມ – ລາວ ໃນດ້ານວຽກງານປ້ອງກັນຊາດ-ປ້ອງກັນຄວາມສະຫງົບ ໂດຍສະເພາະແມ່ນການພົວພັນຮ່ວມມືລະຫ່າງກໍາລັງປ້ອງກັນຄວາມສະຫງົບ ລາວ ແລະ ຫວຽດນາມ ນັບຕັ້ງແຕ່ກະຊວງປ້ອງກັນຄວາມສະຫງົບ ຫວຽດນາມ ໄດ້ສົ່ງຫນ່ວຍປະຕິບັດງານ ຫຼື ຫນ່ວຍຊ່ຽວຊານ ປ້ອງກັນຄວາມສະຫງົບ ເພື່ອມາຊ່ວຍປະເທດລາວ ໃນການຄົ້ນຄວ້າທາງດ້ານວຽກງານປ້ອງກັນຄວາມ ສະຫງ0 ອບ ເຊ ເຫຸກພາລະກິດຕໍ່ສູ້ກູ້ຊາດ ຂອງສູນກາງພັກປະຊາຊົນລາວ ໃນປີ 1961 ຫຼື 61 ປີ ກອນຫນານ ຈົນມາເຖິງປັດຈຸບັນນີ້ ບັນດາຫມາກຜົນຂອງການພົວພັນຮ່ວມມືຮອບດ້ານ ລະຫວ່າງ ກໍາ ລັງປ້ອງກັນຄວາມສະຫງົບ ຂອງທັງສອງປະເທດ ທີ່ໄດ້ຜ່ານການທົດສອບ ແລະ ຫຼຫຼອມ ຕາມ ຂະບວນການວຽກງານຕົວຈິງ ຢູ່ໃນແຕ່ລະໄລຍະຂອງການປະຕິວັດ ແລະ ຄວາມເສຍສະຫຼະຂອງຫຼາຍ ຮຸ້ນຄົນ; ຈົນມາເຖິງປັດຈຸບັນນີ້ ກໍຍິ່ງນັບມື້ກ້າວຂະຫຍາຍເຂົ້າສູ່ລວງເລິກ ແລະ ນໍາມາເຊິ່ງຜົນສໍາເລັດທີ ມີປະສິດທິຜົນ.
ຕະຫຼອດໄລຍະຜ່ານມາ ພັກ, ລັດ ແລະ ປະຊາຊົນຫວຽດນາມ ໂດຍສະເພາະ ກະຊວງປ້ອງ ກັນຄວາມສະຫງົບຫວຽດນາມ ນອກຈາກຈະໄດ້ຊຸກຍູ້ຊ່ວຍເຫຼືອກໍາລັງປ້ອງກັນຄວາມສະຫງົບ ປະຊາຊົນລາວ, ໂດຍສະເພາະວຽກງານຈັດຕັ້ງກໍ່ສ້າງກໍາລັງ ແລະ ອື່ນໆ ເພື່ອເຮັດຫນ້າທີ່ປົກປັກຮັກສາ ຄວາມສະຫງົບ, ຄວາມເປັນລະບຽບຮຽບຮ້ອຍ ຢູ່ເຂດປົດປ່ອຍ ແລະ ເຂດທີ່ຫມັ້ນຂອງການປະຕິວັດ ລາວ ໃຫ້ມີຄວາມປອດໄພດີແລ້ວ, ພາຍຫຼັງປະເທດຊາດໄດ້ຮັບການປົດປ່ອຍ ແລະ ສະຖາປານາເປັນ ສປປ ລາວ ນັບແຕ່ປີ 1975 ມາເຖິງປັດຈຸບັນ; ກະຊວງປ້ອງກັນຄວາມສະຫງົບຫວຽດນາມ ກໍໄດ້ ສືບຕໍ່ປະສານສົມທົບ, ຊຸກຍູ້ຊ່ວຍເຫຼືອການພັດທະນາກໍ່ສ້າງກໍາລັງ, ປະກອບສ່ວນເຫື່ອເເຮງ, ສະຕິ ປັນຍາ ແລະ ອຸປະກອນເຕັກນິກວິຊາສະເພາະ ໃຫ້ແກ່ກໍາລັງປ້ອງກັນຄວາມສະຫງົບປະຊາຊົນລາວ ເລື້ອຍໆມາ; ນັບຕັ້ງແຕ່ຢູ່ຂັ້ນສູນກາງ ຫຼື ກະຊວງ ແລະ ທ້ອງຖິ່ນ, ເປັນຕົ້ນແມ່ນ ບັນດາກອງບັນຊາ ການ ປກສ ແຂວງທີ່ມີຊາຍແດນຕິດຈອດ ແລະ ກອງບັນຊາການ ປກສ ແຂວງແຮກສ່ຽວ, ຜ່ານມາ ໄດ້ມີກໍາລັງປ້ອງກັນຄວາມສະຫງົບປະຊາຊົນລາວ ທີ່ໄດ້ສໍາເລັດການສຶກສາ ແລະ ພວມສຶກສາ ໃນ ລະດັບຕ່າງໆ ຕະຫຼອດຮອດການຄົ້ນຄວ້າ, ການຝຶກອົບຮົມຕ່າງໆ ຢູ່ທີ່ ສສ ຫວຽດນາມເປັນຈໍານວນ ຫຼວງຫຼາຍ; ພ້ອມດຽວກັນ ກໍຍັງໄດ້ຊ່ວຍເຫຼືອກໍ່ສ້າງວັດທະນະທໍາ ໃຫ້ລູກຫຼານຂອງປະຊາຊົນລາວຕື່ມອີກ. ນອກນີ້ ກໍາລັງປ້ອງກັນຄວາມສະຫງົບປະຊາຊົນລາວ ກໍຄືນາຍ ແລະ ພົນຕໍາຫຼວດ ທີ່ໄດ້ສໍາເລັດ ການສຶກສາ ຈາກ ສສ ຫວຽດນາມ ເປັນຈໍານວນຫຼວງຫຼາຍ ລ້ວນແຕ່ໄດ້ຮັບຄວາມໄວ້ເນື້ອເຊື່ອໃຈ ແລະ ໄດ້ຮັບການມອບຫມາຍຫນ້າທີ່ສໍາຄັນໃນຂັ້ນຕ່າງໆ ຈາກພັກ, ລັດ ແລະ ປະຊາຊົນລາວ; ນັບຕັ້ງແຕ່ໃນຂັ້ນ ຄະນະພັກ-ຄະນະນໍາກະຊວງປ້ອງກັນຄວາມສະຫງົບ ຕະຫຼອດຮອດຖືກບັນຈຸສັບຊ້ອນ ຢູ່ໃນຄະນະພັກ-ຄະນະບັນຊາ, ເປັນພະນັກງານຫຼັກແຫຼ່ງ ແລະ ພະນັກງານ-ນັກຮົບ ຢູ່ບັນດາກົມກອງ ອ້ອມຂ້າງກະຊວງປ້ອງກັນຄວາມສະຫງົບ, ບັນດາກອງບັນຊາການ ປກສ ແຂວງ, ກອງບັນຊາການ ປກສ ເມືອງ, ປກສ ບໍລິການປະຊາຊົນ ຂອງບັນດາກຸ່ມບ້ານ, ກອງກໍ່ສ້າງຮາກຖານການເມືອງ ແລະ ບັນດາບ້ານຕ່າງໆ ໃນທົ່ວປະເທດ.
ນອກນີ້ ກໍາລັງປ້ອງກັນຄວາມສະຫງົບລາວ ແລະ ຫວຽດນາມ ຍັງໄດ້ປະສານສົມທົບ, ພວພນ ຮ່ວມມື ຈັດຕັ້ງປະຕິບັດແຜນການຮ່ວມມືທາງດ້ານວຽກງານວິຊາສະເພາະຕ່າງໆຕື່ມອີກເຊັ່ນ: ການ ຮ່ວມມືປົກປັກຮັກສາຄວາມສະຫງົບ, ຄວາມເປັນລະບຽບຮຽບຮ້ອຍ ຕາມຊາຍແດນ, ການປ້ອງກັນ ສະກັດກັ້ນ ແລະ ແກ້ໄຂອາຊະຍາກໍາ ຫຼື ປະກົດການຫຍໍ້ທໍ້ຕ່າງໆ: ເປັນຕົ້ນແມ່ນບັນຫາຢາເສບຕິດ, ຄ້າຂາຍເຖື່ອນ, ຄ້າມະນຸດ ແລະ ອາຊະຍາກໍາຂ້າມຊາດອື່ນໆ. ເພື່ອຮັບປະກັນເຮັດໃຫ້ທັງສອງປະເທດ ລາວ, ຫວຽດນາມ ມີສະຖຽນລະພາບທາງດ້ານການເມືອງ, ປະເທດຊາດມີຄວາມສະຫງົບ, ປອດໄພ ແລະ ມີຄວາມເປັນລະບຽບຮຽບຮ້ອຍ, ພ້ອມທັງ ເປັນການສ້າງເງື່ອນໄຂທີ່ດີ ໃຫ້ແກ່ການໄປມາຫາສູ່. ການຢ້ຽມຢາມ, ການພົວພັນຄ້າຂາຍ, ການດໍາລົງຊີວິດຂອງປະຊາຊົນ ແລະ ການສ້າງສາພັດທະນາ ເສດຖະກິດ-ສັງຄົມ ຢູ່ທັງສອງປະເທດ ລາວ ແລະ ຫວຽດນາມ ເພື່ອນໍາພາປະເທດຊາດກ້າວຂຶ້ນສູ່ຈຸດ ຕາມເສັ້ນທາງສັງຄົມນິຍົມ.


text:
ວັນທີ 25 ສິງຫາ 2022, ທີ່ແຂວງອານຢາງ ສສ ຫວຽດນາມ. ສະຫາຍ ວິໄລວົງ ບຸດດາຄຳ ກໍາມະການສູນກາງພັກ ເລຂາພັກແຂວງ ເຈົ້າແຂວງຈໍາປາສັກ ໄດ້ນຳພາຄະນະຜູ້ແທນ ແຂວງຈໍາປາສັກ ເຄື່ອນ ໄຫວຢ້ຽມຢາມ ແລະ ເຮັດວຽກຢູ່ແຂວງອານຢາງ ສສ ຫວຽດນາມ ເພື່ອສືບຕໍ່ ແລະເພີ່ມທະວີການຮ່ວມມືສອງຝ່າຍ, ໂດຍການຕ້ອນຮັບຂອງສະຫາຍ ເລ້ ຮວາງ ກວາງ ກຳມະການສູນກາງພັກກອມ ມູນິດຫວຽດນາມ, ເລຂາພັກແຂວງອານຢາງ ພ້ອມດ້ວຍ ຄະນະຜູ້ແທນຂອງແຂວງອານຢາງ ໃຫ້ການຕ້ອນຮັບ.
ໃນການຢ້ຽມຢາມແຂວງ ອານຢາງ ເທື່ອນີ້, ກໍ່ໄດ້ມີການພົບປະສອງຝ່າຍ ເພື່ອຕີລາຄາຄືນໝາກຜົນການຮ່ວມມືໄລຍະປີຜ່ານມາ,ເຖິງແມ່ນວ່າ ໃນຊຸມປີຜ່ານມາ ພະຍາດໂຄວິດ-19 ໄດ້ແຜ່ລະບາດຢ່າງກ້ວາງຂວາງ, ສ້າງຜົນກະທົບອັນໃຫຍ່ຫຼວງໃຫ້ແກ່ການພັກທະນາເສດຖະກິດ-ສັງຄົມ ຂອງສອງແຂວງ, ແຕ່ບົນພື້ນຖານການພົວພັນຮ່ວມມື ໃຫ້ການສະໜັບສະໜູນ, ອຸ້ມຊູຊ່ວຍ ເຫຼືອເຊິ່ງກັນ ແລະກັນ ຈຶ່ງເຮັດໃຫ້ພວກເຮົາຜ່ານຜ່າ ແລະ ໄດ້ຮັບການພັດທະນາ ຢ່າງເລິກເຊິ່ງ ແລະ ເປັນຮູບປະທຳ. ໃນກອງປະຊຸມພົບປະ ໄດ້ຮັບຟັງ ລາຍງານສະພາບເສດຖະກິດ-ສັງຄົມ ຂອງສອງແຂວງ ຈຳປາສັກ-ອານຢາງ ແລະໄດ້ມີການປຶກສາຫາລື ຄົ້ນຄວ້າ ເພື່ອກຳນົດທິດທາງການຮ່ວມມື ໄລຍະສົກປີ 2022-2026. ສອງຝ່າຍໄດ້ເຫັນດີເປັນເອກະພາບກັນ ສືບຕໍ່ຜັນຂະຫຍາຍເນື້ອໃນ ບົດບັນທຶກ ການຮ່ວມມື ດັ່ງນີ້: ການຮ່ວມມືທາງດ້ານການເມືອງ ສອງຝ່າຍ ເຫັນດີສືບຕໍ່ ຮັກສາ ການຢ້ຽມຢາມ ແລກ ປ່ຽນ ຄະນະຜູ້ແທນຂັ້ນສູງ, ຂະແໜງການ, ອົງການຈັດຕັ້ງຕ່າງ ຂອງ ສອງແຂວງ ແນ່ໃສ່ການຢ້ຽມຢາມທາງການທູດ, ການພົບປະ ແລກປ່ຽນບົດຮຽນ, ເສີມຂະຫຍາຍຄວາມເຂົ້າໃຈ ຊຸກຍູ້ການຮ່ວມມືໃນແຕ່ລະຂົງເຂດ. ດ້ານການກໍ່ສ້າງຊັບພະຍາກອນມະນຸດ ຫັນດີໃຫ້ການສະໜັບສະໜູນ ການສຶກສາໃຫ້ແກ່ແຂວງຈຳປາສັກ ຂັ້ນປະລິນຍາຕີ ແລະ ແຂວງຈຳປາສັກ ສືບຕໍ່ໃຫ້ການສະໜັບ ສະໜູນ: ມອບທຶນກໍ່ສ້າງພາສາລາວ ໃຫ້ແກ່ ພະນັກງານ, ນັກສຶກສາ ຂອງແຂວງອານຢາງ. ການຮ່ວມມືລົງທຶນພັດທະນາເສດຖະກິດ ສອງຝ່າຍເປັນເອກະພາບກັນຄົ້ນຄ້ວາ, ສ້າງແຜນການຮ່ວມມືພັດທະ ນາບັນດາການລົງທຶນ, ການຄ້າ-ການບໍລິການການທ່ອງທ່ຽວ, ກະສິກຳ ແລະ ຄົມມະນາຄົມຂົນສົ່ງ, ເຊີ່ງໃນນັ້ນສຸມໃສ່ ສ້າງເງື່ອນໄຂເອື້ອອຳນວຍໃຫ້ແກ່ບັນດານັກລົງທືນ; ການຮ່ວມມືມິດຕະພາບ ແລະ ສະຫັວດດີການສັງຄົມ ເຫັນດີສືບຕໍ່ຈັດຕັ້ງຜັນຂະຫຍາຍ ບັນດາກິດຈະກຳແລກປ່ຽນທາງດ້ານສິນລະປະວັດທະ ນະທຳ, ກິລາ, ກິດຈະກຳດ້ານມະນຸດສະທຳ, ຊ່ວຍເຫຼືອດ້ານສະຫວັດການສັງຄົມ ພ້ອມນັ້ນ, ຄະນະຜູ້ແທນສອງຝ່າຍ ຍັງຕົກລົງເຫັນດີ ທີ່ ຈະສົ່ງເສີມການພົວພັນຮ່ວມມືມິດຕະພາບ ລະຫວ່າງ ສະພາປະຊາຊົນແຂວງອານຢາງ ແລະ ສະພາປະຊາຊົນແຂວງຈຳປາສັກ. ແລະ ພິທີລົງນາມ ບົດບັນທຶກຊ່ວຍຈຳ ເທື່ອນີ້, ຕາງໜ້າອົງການປົກຄອງແຂວງຈຳປາສັກ ລົງນາມໂດຍ ທ່ານ ສົມບູນ ເຮືອງວົງສາ ຮອງເຈົ້າແຂວງ ຈຳປາສັກ ແລະ ຕາງໜ້າຄະນະກໍາມະການປະຊາຊົນແຂວງອານຢາງ ລົງນາມໂດຍ ທ່ານ ນາງ ຫງຽນ ທິ ມິງ ຖຸຍ ຮອງປະທານ ຄະນະກໍາມະການປະຊາຊົນແຂວງ ອານຢາງ, ໂດຍມີຜູ້ແທນຂອງສອງຝ່າຍ ເຂົ້າຮ່ວມເປັນສັກຂີພະຍານ. ແລະ ໃນກອງປະຊຸມພົບປະ ແລະພິທີເຊັນບົດບັນທຶກຊ່ວນການຮ່ວມມືນີ້, ແຂວງຈໍາປາສັກ ຍັງໄດ້ມອບໃບຍ້ອງຍໍຂັ້ນແຂວງໃຫ້ແກ່ ບຸກຄົນ ແລະ ກົມກອງ ຂອງແຂວງດັ່ງກ່າວ ທີ່ມີຜົນງານໃນການຮ່ວມມືສາຍພົວພັນມິດຕະພາບລະຫວ່າງແຂວງຈຳປາສັກ ກັບອົງການຈັດຕັ້ງຕ່າງໆ ຂອງ ສສ ຫວຽດນາມ.
ຂ່າວ: ທັດຊະນະ.


text:
ນາຍົກອອກຄຳສັ່ງ ຫ້າມລ່າ, ຄ້າ-ຂາຍສັດປ່າ-ພືດປ່າ ຫວງຫ້າມ ຜູ້ລະເມີດໃຫ້ຈັບກຸມ ໜ່ວຍງານໃດປ່ອຍປະປົດຕຳແໜ່ງ ແລະ ດຳເນີນຄະດີ
ທ່ານ ທອງລຸນ ສີສຸລິດ ນາຍົກລັດຖະມົນຕີແຫ່ງ ສປປ.ລາວ ໄດ້ອອກຄຳສັ່ງ ວ່າດ້ວຍການເພີ່ມທະວີຄວາມເຂັ້ມງວດ ໃນການຄຸ້ມຄອງ ແລະ ກວດກາສັດປ່າ ແລະ ພືດປ່າ ປະເພດຫວງຫ້າມ ສະບັບເລກທີ 05/ນຍ ລົງວັນທີ 8 ພຶດສະພາ 2018 ເພື່ອເພີ່ມທະວີຄວາມເຂັ້ມງວດ ໃນການຈັດຕັ້ງປະຕິບັດວຽກງານການຄຸ້ມຄອງ ແລະ ການກວດກາສັດປ່າ ແລະ ພືດປ່າ ປະເພດຫວງຫ້າມ ທີ່ໃກ້ສູນພັນ ໃຫ້ສອດຄ່ອງຕາມກົດໝາຍ ແລະ ລະບຽບການຕ່າງໆທີ່ລັດຖະບານໄດ້ວາງອອກ ແລະ ສົນທິສັນຍາສາກົນ ວ່າດ້ວຍການຄ້າຂາຍຊະນິດພັນສັດປ່າ ແລະ ພືດດປ່າ ທີ່ໃກ້ຈະສູນພັນ ລະຫວ່າງ Convention on International Trade in Endangered Species of Wild Fauna and Flora (CTIES) ທີ່ ສປປ.ລາວ ເປັນພາຄີ ໃຫ້ມີຜົນສັກສິດ, ທັງເປັນການສະກັດກັ້ນ, ການຕ້ານ ແລະ ການແກ້ໄຂປະກົດການຫຍໍ້ທໍ້ກ່ຽວກັບສັດປ່າ ແລະ ພືດປ່າປະເພດຫວງຫ້າມ.
ໂດຍທ່ານນາຍົກລັດຖະມົນຕີ ໄດ້ອອກຄຳສັ່ງ ດັ່ງນີ້:
1. ໃຫ້ບັນດາກະຊວງ, ຂະແໜງການທີ່ກ່ຽວຂ້ອງ ແລະ ອົງການປົກຄອງທ້ອງຖິ່ນທຸກຂັ້ນ ເພີ່ມທະວີຄວາມເຂັ້ມງວດ ແລະ ເອົາໃຈໃສ່ປະຕິບັດໜ້າທີ່, ຂອບເຂດສິດ ແລະ ຄວາມຮັບຜິດຊອບໃຫ້ຖືກຕ້ອງຕາມລະບຽບກົດໝາຍ ໂດຍສະເພາະແມ່ນບັນດາກົດໝາຍ ແລະ ນິຕິກຳຕ່າງໆ ທີ່ກ່ຽວຂ້ອງກັບການຄຸ້ມຄອງ, ກວດກາ ແລະ ດຳເນີນຄະດນີກ່ຽວກັບສັດປ່າ ແລະ ພືດປ່າປະເພດຫວງຫ້າມ.
2. ໃຫ້ຢຸດຕິການລ່າສັດປ່າທຸກປະເທດທີ່ນອນໃນບັນຊີຫວງຫ້າມ (ບັນຊີ I) ແລະ ໃຫ້ຢຸດຕິການນຳເຂົ້າ, ນຳຜ່ານ, ສົ່ງອອກ, ການຊື້-ຂາຍສັດປ່າ ແລະ ພືດປ່າ ປະເພດຫວງຫ້າມທີ່ມີຊີວິດ ແລະ ບໍ່ມີຊີວິດ ລວມທັງຊິ້ນສ່ວນ, ອະໄວຍະວະ ແລະ ຜະລິດຕະພັນຕ່າງໆຂອງສັດປ່າປະເພດຫວງຫ້າມ (ບັນຊີ I) ຕາມທີ່ກຳນົດໄວ້ໃນກົດໝາຍວ່າດ້ວຍສັດນ້ຳ ແລະ ສັດປ່າຂອງ ສປປ.ລາວ ແລະ ສົນທິສັນຍາສາກົນວ່າດ້ວຍການຄ້າຂາຍຊະນິດພັນສັດປ່າ ແລະ ພືດປ່າທີ່ໃກ້ຈະສູນພັນລະຫວ່າງຊາດ (CITES), ສຳລັບສັດປ່າທີ່ນອນໃນບັນຊີິຄຸ້ມຄອງ (ບັນຊີ II) ກໍ່ຕ້ອງໄດ້ຄຸ້ມຄອງຢ່າງເຂັ້ມງວດຕາມກົດໝາຍ ແລະ ສົນທິສັນຍາສາກົນວ່າດ້ວຍການຄ້າຂາຍ ຊະນິດພັນສັດປ່າ ແລະ ພືດປ່າ ທີ່ໃກ້ຈະສູນພັນລະຫວ່າງຊາດ (CITES) ທີ່ ສປປ.ລາວ ເປັນພາຄີ.
3. ໃຫ້ຢຸດຕິການສ້າງຕັ້ງຟາມສັດປ່າປະເພດຫວງຫ້າມ (ບັນຊີ I) ເພື່ອເປົ້າໝາຍທາງດ້ານທຸລະກິດ, ຟາມທີ່ມີແລ້ວໃຫ້ຫັນໄປສູ່ການລ້ຽງແບບເປັນຟາມເປີດ (SAFARI) ຫຼື ສວນສັດ (ZOO) ເພື່ອເປົ້າໝາຍການທ່ອງທ່ຽວແບບອະນຸລັກ ແລະ ການສຶກສາຄົ້ນຄວ້າທາງດ້ານວິທະຍາສາດເທົ່ານັ້ນ, ການສ້າງຕັ້ງຟາມສັດປ່າປະເພດຄຸ້ມຄອງ (ບັນຊີ II) ແລະ ປະເພດທົ່ວໄປ (ບັນຊີ III) ຕ້ອງໄດ້ຮັບອະນຸຍາດຈາກະຊວງກະສິກຳ ແລະ ປ່າໄມ້ ບົນພື້ນຖານຕ້ອງມີເອກະສານຕົ້ນຕໍ່ຄື: ບົດລາຍງານແຜນຄຸ້ມຄອງຄວາມສ່ຽງໃນການສູນພັນ ຂອງຊະນິດພັນສັດປ່າດັ່ງກ່າວ, ບົດວິພາກເສດຖະກິດເຕັກນິກ ແລະ ບົດປະເມ່ີນຜົນກະທົບທາງສັງຄົມ ແລະ ສິ່ງແວດລ້ອມທຳມະຊາດ.
4. ຫ້າມບໍ່ໃຫ້ມີການຊື້-ຂາຍ ແລະ ສົ່ງອອກ-ນຳເຂົ້າ ພືດປ່າປະເພດຫວງຫ້າມ ໂດຍບໍ່ໄດ້ຮັບອະນຸຍາດຈາກພາກສ່ວນທີ່ກ່ຽວຂ້ອງ.
5. ໃຫ້ກະຊວງກະສິກຳ ແລະ ປ່າໄມ້ເປັນເຈົ້າການຄົ້ນຄວ້າ, ສົ່ງເສີມການຂະຫຍາຍພັນພືດປ່າ ປະເພດຫວງຫ້າມ ແລະ ການຄຸ້ມຄອງບັນດາສວນພືດປ່າປະເພດຫວງຫ້າມ.
6. ໃຫ້ກະຊວງກະສິກຳ ແລະ ປ່າໄມ້ເປັນເຈົ້າການສົມທົບກັບກະຊວງ, ຂະແໜງການທີ່ກ່ຽວຂ້ອງ ແລະ ອົງການປົກຄອງທ້ອງຖິ່ນຄື:
6.1 ດຳເນີນການສຳຫຼວດຂຶ້ນບັນຊີ ແລະ ຂຶ້ນທະບຽນສັດປ່າ ທີ່ນຳມາລ້ຽງລວມທັງຊິ້ນສ່ວນ ແລະ ຜະລິດຕະພັນຕະພັນງາຊ້າງ, ກະດູກຊ້າງ ແລະ ໜໍ່ແຮດ ທີ່ບຸກຄົນ, ນິຕິບຸກຄົນ ແລະ ການຈັດຕັ້ງມີໄວ້ໃນຄອບຄອງ. ສ່ວນຜະລິດຕະພັນຈາກງາຊ້າງ, ກະດູກຊ້າງ ແລະ ໜໍ່ແຮດ ທີ່ລອກຮຽນແບບ ຫຼື ເປັນຂອງປອມ ເຊິ່ງມີວາງຂາຍຕາມສະຖານທີ່ຕ່າງໆ ແມ່ນໃຫ້ດຳເນີນການກວດກາ, ຢຶດ ແລະ ທຳລາຍຖິ້ມ.
6.2 ໃຫ້ສືບຕໍ່ກວດກາ, ເກັບກຳ, ຂຶ້ນບັນຊີ, ຮິບໂຮມອາວຸດລ່າເນື້ອ, ເຄື່ອງມືລ່າສັດທຸກຊະນິດ ເພື່ອທຳລາຍຖິ້ມ, ບໍ່ອະນຸຍາດໃຫ້ບຸກຄົນ, ນິຕິບຸກຄົນ ແລະ ການຈັດຕັ້ງຜະລິດ, ຄອບຄອງ ແລະ ຈຳໜ່າຍອາວຸດລ່າເນື້ອ ແລະ ເຄື່ອງມືລ່າສັດທີ່ມີລັກສະນະດັບສູນທຸກຊະນິດ.
6.3 ເຂັ້ມງວດໃຫ້ການກວດກາລາດຕະເວັນຕາມເຂດຊາຍແດນທີ່ຫຼໍ່ແຫຼມ, ດ່ານຂາເຂົ້າ-ຂາອອກ, ເຂດເສດຖະກິດພິເສດ ທີ່ມີເປົ້າໝາຍ ແລະ ເຂດອື່ນໆ, ຖ້າມີການລະເມີດ ຫຼື ການກະທຳຜິດກ່ຽວກັບການຄ້າຂາຍ, ເຄື່ອນຍ້າຍສັດປ່າ, ຊິ້ນສ່ວນ ແລະ ຜະລິດຕະພັນສັດປ່າທີ່ຜິດກົດໝາຍ ແລະ ສົນທິສັນຍາສາກົນວ່າດ້ວຍການຄ້າຂາຍຊະນິດພັນສັດປ່າ ແລະ ພືດປ່າທີ່ໃກ້ສູນພັນລະຫວ່າງຊາດ (CITES) ແມ່ນໃຫ້ດຳເນີນການສືບສວນ-ສອບສວນ ເພື່ອດຳເນີນຄະດີຕໍ່ຜູ້ກະທຳຜິດ, ໃນກໍລະນີມີການຢຶດຂອງກາງ ເພື່ອດຳເນີນຄະດີຕ້ອງມອບໃຫ້ອົງການສືບສວນ-ສອບສວນຂອງເຈົ້າໜ້າທີ່ປ່າໄມ້ ດຳເນີນການສືບສວນ-ສອບສວນ ຕາມທີ່ໄດ້ກຳນົດໄວ້ໃນມາດຕາ 53, 54 ແລະ 79 ຂອງກົດໝາຍວ່າດ້ວຍການດຳເນີນຄະດີອາຍາ ແລະ ມາດຕາ 59,60, 61 ຂອງກົດໝາຍວ່າດ້ວຍສັດນ້ຳ ແລະ ສັດປ່າ. ສຳລັບຂອງກາງທີ່ຢຶດມາເປັນຂອງລັດ ຖ້າເປັນສັດປ່າຍັງມີຊີວິດ ຫຼື ຊິ້ນສ່ວນສັດປ່າ ທີ່ສາມາດເກັບຮັກສາໄວ້ພາຍຫຼັງການດຳເນີນຄະດີສຳເລັດ ຕ້ອງມອບໃຫ້ຂະແໜງກະສິກຳ ແລະ ປ່າໄມ້ (ຂະແໜງຄຸ້ມຄອງສົນທິສັນຍາສາກົນ CITES) ຖ້າເປັນສິ້ນສວນທີ່ບໍ່ມີຊີວິດ ຫຼື ສິ້ນສ່ວນສັດປ່າທີ່ບໍ່ສາມາດເກັບຮັກສາໄວ້ໄດ້ (ອາດຈະບູດເນົ່າເສຍຫາຍ) ຕ້ອງໄດ້ທຳລາຍຖິ້ມ.
6.4 ເພີ່ມຄວາມເຂັ້ມງວດໃນການຄຸ້ມຄອງ, ການກວດກາ, ການຕ້ານ ແລະ ສະກັດກັ້ນການລ່າ, ການຊື້-ຂາຍ, ການເຄື່ອນຍ້າຍ, ການນຳເຂົ້າ,ການສົ່ງອອກ, ສົ່ງອອກຄືນ,ການນຳຜ່ານສັດປ່າ ແລະ ພືດປ່າປະເພດຫ້ວງຫ້າມ (ບັນຊີ I) ແລະ ປະເພດຄຸ້ມຄອງ (ບັນຊີ II) ທີ່ມີຊີວິດ ແລະ ບໍ່ມີຊີວິດ ລວມທັງສນິ້ນສ່ວນ, ອະໄວຍະວະ ແລະ ຜະລິດຕະພັນຂຕ່າງໆ ຈາກສັດປ່າ ຕາມທີ່ກຳນົດໄວ້ໃນ ບັນດາກົດໝາຍ ແລະ ນິຕິກຳຕ່າງໆ ທີ່ກ່ຽວຂ້ອງກັບສັດນ້ຳ ແລະ ສັດປ່າຂອງ ສປປ.ລາວ ແລະ ສົນທິສັນຍາສາກົນວ່າດ້ວຍການຄ້າຂາຍຊະນິດພັນສັດປ່າ ແລະ ພືດປ່າ ທີ່ໃກ້ຈະສູນພັນລະຫວ່າງຊາດ (CITES).
7. ໃຫ້ກະຊວງກະສິກຳ ແລະ ປ່າໄມ້ ດຳເນີນການກວດກາດ, ຂຶ້ນບັນຊີເປົ້າໝາຍຫ້າງຮ້ານ ແລະ ຢຸດຕິການຄ້າຂາຍສິ້ນສ່ວນສັດປ່າເຊັ່ນ: ກະດູກ, ໜັງ, ເຂົາ, ງາ, ໜໍ່, ແຂ້ວ, ເລັບ, ໜວດ, ບີ ແລະ ອື່ນໆ ລວມທັງຜະລິດຕະພັນ ແລະ ຂອງທີ່ລະລຶກທີ່ເຮັດດ້ວຍສິ້ນສ່ວນສັດປ່າທຸກປະເພດ ຢູ່ບັນດາຕະຫຼາດ, ໂຮງແຮມ, ເສດຖະກິດຕະກິດພິເສດ, ເຂດທ່ອງທ່ຽວ, ສະໜາມບິນ, ດ້ານຂາເຂົ້າ-ຂາອອກ ລະຫວ່າງປະເທດ ແລະ ສະຖານທີ່ອື່ນໆ.
8. ໃຫ້ກະຊວງປ້ອງກັນປະເທດ ແລະ ກະຊວງປ້ອງກັນຄວາມສະຫງົບ ຊີ້ນຳສາຍຕັ້ງຂອງຕົນ ເພີ່ມທະວີຄວາມເຂັ້ມງວດ ໃນການກວດກາການສົ່ງອອກ, ການນຳເຂົ້າສັດປ່າ ແລະ ພືດປ່າ ຢູ່ຕາມບັນດາດ່ານຕ່າງໆ ແລະ ຕາມຊາຍແດນລະຫວ່າງປະເທດ, ຫ້າມເຈົ້າໜ້າທີ່ອະນຸຍາດ ຫຼື ອຳນວຍຄວາມສະດວກໃນການສົ່ງອອກ, ນຳເຂົ້າສັດປ່າ ແລະ ພືດປ່າ ທີ່ກຳນົດໄວ້ໃນ ຂໍ້ 3 ຂອງຄຳສັ່ງລະບັບນີ້ຢ່າງເດັດຂາດ. ຖ້າກວດກາພົບເຫັນມີການລັກລອບ ແມ່ນໃຫ້ຈັບຕົວຜູ້ກະທຳຜິດ ພ້ອມທັງຢຶດຂອງກາງແລ້ວສົ່ງໃຫ້ອົງການສືບສວນ-ສອບສວນຂອງເຈົ້າໜ້າທີ່ປ່າໄມ້ ດຳເນີນຄະດີຕາມກົດໝາຍ ແລະ ລະບຽບການຢ່າງເຂັ້ມງວດ.
9. ໃຫ້ກະຊວງການເງິນ ຊີ້ນຳເຈົ້າໜ້າທີ່ພາສີ ເພີ່ມທະວີຄວາມເຂັ້ມງວດ, ໃນການກວດກາ, ການຕ້ານ ແລະ ສະກັດກັ້ນ, ການຊື້-ຂາຍ, ການເຄື່ອນຍ້າຍ, ການນຳເຂົ້າ, ການສົ່ງອອກ, ສົ່ງອອກຄືນ, ການນຳຜ່ານສັດປ່າ ແລະ ພືດປ່າປະເພດຫວງຫ້າມ (ບັນຊີ I) ແລະ ປະເພດຄຸ້ມຄອງ (ບັນຊີ II) ທີ່ມີຊີວິດ ແລະ ບໍ່ມີຊີວິດລວມທັງສິ້ນສ່ວນ, ອະໄວະຍະ ແລະ ຜະລິດຕະພັນຕ່າງໆຈາກສັດປ່າ ຕາມທີ່ກຳນົດໄວ້ໃນກົດໝາຍວ່າດ້ວຍສັດນ້ຳ ແລະ ສັດປ່າ ຂອງ ສປປ.ລາວ ແລະ ສົນທິສັນຍາສາກົນ ວ່າດ້ວຍການຄ້າຂາຍຊະນິດພັນສັດປ່າ ແລະ ພືດປ່າ ທີ່ໃກ້ຈະສູນພັນລະຫວ່າງຊາດ (CITES). ຖ້າກວດກາພົບເຫັນມີການລັກລອບ ແມ່ນໃຫ້ຈັບຕົວຜູ້ກະທຳຜິດ ພ້ອມທັງຢຶດຂອງກາງ ແລ້ວສົ່ງໃຫ້ອົງການສືບສວນ-ສອບສວນຂອງເຈົ້າໜ້າທີ່ປ່າໄມ້ ດຳເນີນຄະດີຕາມກົດໝາຍ ແລະ ລະບຽບການຢ່າງເຂັ້ມງວດ.
10. ໃຫ້ກະຊວງກະສິກຳ ແລະ ປ່າໄມ້ ເປັນເຈົ້າການສົມທົບກັບຂະແໜງການທີ່ກ່ຽວຂ້ອງ ແລະ ອົງການປົກຄອງທ້ອງຖິ່ນທຸກຂັ້ນ ເພີ່ມທະວີຄວາມເອົາໃຈໃສ່ໂຄສະນາ, ເຜີຍແຜ່ລະບຽບກົດໝາຍທີກ່ຽວຂ້ອງ ໂດຍສະເພາະແມ່ນກົດໝາຍວ່າດ້ວຍສັດນ້ຳ ແລະ ສັດປ່າ ແລະ ບັນດານິຕິກຳຕ່າງໆທີ່ກ່ຽວຂ້ອງກັບ ສົນທິສັນຍາສາກົນວ່າ ດ້ວຍການຄ້າຂາຍຊະນິດພັນສັດປ່າ ແລະ ພືດປ່້າ ທີ່ໃກ້ຈະສູນພັນລະຫວ່າງຊາດ (CITES).
11. ໃຫ້ກະຊວງວິທະຍາສາດ ແລະ ເຕັກໂນໂລຊີ ເປັນເຈົ້າການສົມທົບກັບ ກະຊວງກະສິກຳ ແລະ ປ່າໄມ້ ແລະ ອົງການປົກຄອງທ້ອງຖິ່ນ ດຳເນີນການສືບສວນຊະນິດພັນພືດ ແລະ ສັດ ທີ່ນອນໃນບັນຊີ CITES ເພື່ອໃຫ້ກຳໄດ້ສະຖານະພາບຂອງແຕ່ລະຊະນິດພັນ ໂດຍສະເພາະ ຊະນິດພັນທີ່ ສປປ.ລາວ ມີທ່າແຮງ ໃນການຄ້າຂາຍ ພ້ອມທັງສ້າງແຜນການຄຸ້ມຄອງຄວາມສ່ຽງໃນການສູນພັນ ເພື່ອເປັນຂໍ້ມູນລາຍງານກອງເລຂາອົງການ CITES.
12. ໃຫ້ກະຊວງກະສິກຳ ແລະ ປ່າໄມ້ ແລະ ກະຊວງວິທະຍາສາດ ແລະ ເຕັກໂນໂລຊີ ເອົາໃຈໃສ່ປັບປຸງການຈັດຕັ້ງ ແລະ ບຸກຄະລາກອນຂອງຂະແໜງການ ທີ່ຮັບຜິດຊອບວຽກງານຄຸ້ມຄອງ (CITES MA) ແລະ ຢັ້ງຢືນທາງດານວິທະຍາສາດ (CITES SA) ຕາມສົນທິສັນຍາສາກົນວ່າດ້ວຍການຄ້າຂາຍຊະນິດພັນສັດປ່າ ແລະ ພືດປ່າ ທີ່ໃກ້ຈະສູນພັນລະຫວ່າງຊາດ (CITES) ໃຫ້ມີຄວາມເຂັ້ມແຂງ ແລະ ມີການປະສານສົມທົບກັນປະຕິບັດວຽກງານໃຫ້ມີປະສິດທິຜົນ.
13. ໃຫ້ບັນດາກະຊວງ, ຂະແໜງການທີ່ກ່ຽວຂ້ອງ ແລະ ອົງການປົກຄອງທ້ອງຖິ່ນ ເອົາໃຈໃສ່ປັບປຸງ ກົນໄກປະສານງານ ໃນການຄຸ້ມຄອງກວດກາ ຕິດຕາມ ການຈັດຕັ້ງປະຕິບັດສົນທິສັນຍາວ່າດ້ວຍການຄ້າຂາຍຊະນິດພັນສັດປ່າ ແລະ ພືດປ່າ ທີ່ໃກ້ຈະສູນພັນລະຫວ່ງຊາດ (CITES).
14. ໃຫ້ກະຊວງກະສິກຳ ແລະ ປ່າໄມ້ ເປັນເຈົ້າການສົມທົບກັບບັນດາກະຊວງ, ຂະແໜງການທີ່ກ່ຽວຂ້ອງ ແລະ ອົງການປົກຄອງທ້ອງຖິ່ນ ພ້ອມກັນຈັດຕັ້ງປະຕິບັດຄຳສັ່ງສະບັບນີ້ຢ່າງໂປ່ງໃສ ແລະ ເຂັ້ມງວດ ແລ້ວລາຍງານລັດຖະບານເປັນແຕ່ລະໄລຍະ ເພື່ອໃຫ້ທິດຊີ້ນຳໃນການຈັດຕັ້ງປະຕິບັດວຽກງານໃຫ້ທັນກັບສະພາບການ.
15. ໃຫ້ບັນດາລັດຖະມົນຕີ, ຫົວໜ້າອົງການລັດທຽບເທົ່າກະຊວງ, ເຈົ້າຄອງນະຄອນຫຼວງວຽງຈັນ, ບັນດາເຈົ້າແຂວງ ກຳແໜ້ນຄຳສັ່ງສະບັບນີ້, ພ້ອມທັງຂະຫຍາຍອອກເປັນໜ້າວຽກລະອຽດ ຕາມຄວາມຮັບຜິດຊອບຂອງຕົນໂດຍໄວ ແລະ ຈັດຕັ້ງປະຕິບັດໃຫ້ມີປະສິດທິຜົນ, ກໍລະນີຂະແໜງການໃດ, ທ້ອງຖິ່ນໃດ ຫາກລະເມີດຕໍ່ຄຳສັ່ງລະບັບນີ້ແມ່ນຄະນະນຳຂອງຂະແໜງການນັ້ນ ຫຼື ທ້ອງຖິ່ນນັ້ນ ຕ້ອງຮັບຜິດຊອບຕໍ່ລັດຖະບານ ແລະ ກົດໝາຍ.
16. ຄຳສັ່ງສະບັບນີ້ ມີຜົນສັກສິດ ນັບແຕ່ວັນລົງລາຍເຊັນເປັນຕົ້ນໄປ. ບັນດາຄຳສັ່ງ, ຂໍ້ຕົກລົງ, ແຈ້ງການ ແລະ ນິຕິກຳຕ່າງໆ ລວມທັງບັນດານິຕິກຳ ທີ່ກະຊວງ, ອົງການລັດທຽບເທົ່າກະຊວງ ແລະ ອົງການປົກຄອງທ້ອງຖິ່ນ ໄດ້ອອກໃນໄລຍະທີ່ຜ່ານ ທີ່ມີເນື້ອໃນຂັດກັບຄຳສັ່ງສະບັບນີ້ ລ້ວນແຕ່ຖືກລົບລ້າງ.


text:
ທ່ານຮອງລັດຖະມົນຕີ ຕ້ອນຮັບຄະນະຈາກ ກະຊວງຕຳຫຼວດຫວຽດນາມ.
ວັນທີ 9 ກໍລະກົດ 2019 ນີ້ ພົນຕີ ປອ ສົມຫວັງ ທຳມະສິດ ຮອງລັດຖະມົນຕີ ກະຊວງປ້ອງກັນຄວາມສະຫງົບ ໄດ້ຕ້ອນຮັບການເຂົ້າຢ້ຽມຂ່ຳນັບຂອງ ພັນເອກ ວູ ກວັກ ຖັງ ຮອງຫົວໜ້າຫ້ອງການອົງການຕຳຫຼວດສືບສວນ-ສອບສວນ ກະຊວງຕຳຫຼວດຫວຽດນາມ ພ້ອມຄະນະ. ໃນໂອກາດທີ່ທ່ານໄດ້ມາເຂົ້າຮ່ວມກອງປະຊຸມຮ່ວມມືສະກັດກັ້ນ ແລະ ຕ້ານອາຊະຍາກຳ ລະຫວ່າງກຳລັງຕຳຫຼວດລາວ ແລະ ກຳລັງຕຳຫຼວດຫວຽດນາມຄັ້ງທີ 10.
ໂອກາດນີ້ ພົນຕີ ປອ ສົມຫວັງ ທຳມະສິດ ຮອງລັດຖະມົນຕີ ກະຊວງປ້ອງກັນຄວາມສະຫງົບ ໄດ້ສະແດງຄວາມຕ້ອນຮັບຢ່າງອົບອຸ່ນ ຕໍ່ການເຂົ້າຢ້ຽມຂ່ຳນັບຄັ້ງນີ້, ພ້ອມກັນນີ້ ພັນເອກ ວູ ກວັກ ຖັງ ຮອງຫົວໜ້າຫ້ອງການອົງການຕຳຫຼວດສືບສອນ-ສອບສວນ ກະຊວງຕຳຫຼວດຫວຽດນາມ ໄດ້ລາຍງານການເຂົ້າຮ່ວມກອງປະຊຸມຮ່ວມມືສະກັດກັ້ນ ແລະ ຕ້ານອາຊະຍາກຳ ລະຫວ່າງກຳລັງຕຳຫຼວດລາວ ແລະ ກຳລັງຕຳຫຼວດຫວຽດນາມ ຄັ້ງທີ 10 ໃຫ້ທ່ານຮອງລັດຖະມົນຕີຮັບຊາບ ເຊິ່ງທັງສອງຝ່າຍໄດ້ປຶກສາຫາລືກັນ ແລກປ່ຽນກັນສະພາບການຈັດຕັ້ງປະຕິບັດຮ່ວມມືກັນໃນໄລຍະຜ່ານມາ ແລະ ຄົ້ນຄວ້າທິດທາງການແກ້ໄຂບັນຫາອາຊະຍາກຳຕ່າງໆຮ່ວມກັນໃນຕໍ່ໜ້າ. ເປັນຕົ້ນ ແມ່ນການຮ່ວມມືແລກປ່ຽນຂໍ້ມູນຂ່າວສານໃນຂອບເຂດວຽກງານຕຳຫຼວດ, ບັນຫາການລັກລອບຄ້າຂາຍຢາເສບຕິດ, ການຄ້າມະນຸດ, ການກະທຳຜິດທາງດ້ານເສດຖະກິດ ແລະ ວຽກງານອື່ນໆມີຜົນສຳເລັດຕາມລະດັບຄາດໝາຍ.
ໂອກາດດຽວກັນ ທ່ານຮອງລັດຖະມົນຕີ ກໍ່ໄດ້ຕີລາຄາສູງຕໍ່ຜົນສຳເລັດຂອງກອງປະຊຸມ ເຊິ່ງທັງສອງຝ່າຍໄດ້ຮ່ວມມືກັນສະກັດກັ້ນ ແລະ ຕ້ານອາຊະຍາກຳຕ່າງໆ ພ້ອມທັງເນັ້ນໜັກໃຫ້ທັງສອງຝ່າຍສືບຕໍ່ຮ່ວມມືກັນ ໃນການແກ້ໄຂບັນຫາອາຊະຍາກຳ ໂດຍສະເພາະແມ່ນບັນຫາຄ້າຂາຍຢາເສບຕິດຕາມຊາຍແດນ ເພື່ອເຮັດໃຫ້ບັນດາແຂວງທີ່ມີຊາຍແດນຕິດຈອດກັນ ເປັນຊາຍແດນທີ່ສະຫງົບ ແລະ ປາສະຈາກບັນຫາອາຊະຍາກຳດ້ານຕ່າງໆ ແລະ ເພື່ອຮັບປະກັນໃຫ້ທັງສອງປະເທດ ມີຄວາມສະຫງົບ ຄວາມເປັນລະບຽບຮ້ອຍຮຽບໃນສັງຄົມ.


text:
ໃນວັນທີ 17-18 ສິງຫາ 2022 ຄະນະໂຄສະນາອົບຮົມແຂວງ ໄດ້ຈັດຝຶກອົບຮົມການຮ່າງເອກະສານທາງລັດຖະການ-ວຽກງານສໍາເນົາເອກະສານ ແລະ ພິທີການ, ມາລະຍາດທາງສັງຄົມ-ມາລະຍາດສາກົນ ຢ່າງເປັນທາງການ ທີ່ຫ້ອງປະຊຸມຄະນະໂຄສະນາອົບຮົມແຂວງ. ໂດຍການເປັນປະທານ ຂອງທ່ານ ສາຍດໍາ ໃຈຫຼ້າ ຮອງຫົວໜ້າຄະນະໂຄສະນາອົບຮົມແຂວງ, ເຂົ້່າຮ່ວມພິທີມີ ທ່ານ ນາງ ສົມລີ ສີອ່ອນຕາ ຮອງຫົວໜ້າພະແນກພາຍໃນແຂວງ, ເຊິ່ງມີຄະນະຮັບຜິດຊອບຈາກພະແນກພາຍໃນແຂວງ, ພະແນກກການຕ່າງປະເທດ ແລະ ພະນັກງານຫຼັກແຫຼ່ງພາຍໃນ ຄະນະໂຄສະນາອົບຮົມແຂວງ ແລະ ຄະນະໂຄສະນາອົບຮົມເມືອງໄຊ ເຂົ້າຮ່ວມທັງໝົດ 20 ທ່ານ, ຍິງ 6 ທ່ານ.
ເພື່ອຈັດຕັ້ງປະຕິບັດລັດຖະດໍາລັດຂອງປະທານປະເທດ ສາທາລະນະລັດ ປະຊາທິປະໄຕ ປະຊາຊົນລາວ ກ່ຽວກັບການປະກາດໃຊ້ກົດໝາຍ ວາ່ດ້ວຍເອກະສານ ເລກທີ 206/ປປທ, ລົງວັນທີ 01 ສິງຫາ 2019. ແນໃສ່ໃຫ້ພະນັກງານ-ລັດຖະກອນ ເຂົ້າໃຈຈະແຈ້ງກ່ຽວກັບການຮ່າງເອກະສານ, ສ້າງເອກະສານທາງລັດຖະການ, ການເຊັນເອກະສານ ແລະ ການປະທັບຕາ, ການຄຸ້ມຄອງເອກະສານ ຂາເຂົ້າ-ຂາອອກ, ການສ້າງສໍານວນເອກະສານ, ການມອບສໍານວນເອກະສານ ໃຫ້ຖືກຕ້ອງຕາມກົດໝາຍແຫຼ່ງ ສ ປປ ລາວ; ໃຫ້ຄວາມຖືກຕ້ອງທາງດ້ານເນື້ອໃນ, ນໍາໃຊ້ພາສາ, ສໍານວນ, ທາງດ້ານໂຄງປະກອບ ຮັບປະກັນຄວາມຈັດເຊນ, ຖືກຕ້ອງ, ຄົບຖ້ວນ ແລະ ເຂົ້້າໃຈງ່າຍ. ຮັບຮູ້ວຽກງານພິທີການ, ມາລະຍາດທາງສັງຄົມ-ມາລະຍາດສາກົນ ເປັນຕົ້ນແມ່ນມາລະຍາດໃນການຕ້ອນຮັບແຂກ, ການນຸ່ງຖື, ມາລະຍາດໃນການເຂົ້າຮ່ວມໃນງານລ້ຽງ ແລະ ອື່ນໆ ເພື່ອເຮັດໃຫ້ພະນັກງານ-ລັດຖະກອນ ເຂົ້າໃຈຕໍ່ກັບແນວທາງການຕ່າງປະເທດຂອງ ສປປ ລາວ ສັນຕິພາບ ເອກະລາດ ມິດຕະພາບ ແລະ ການຮ່ວມມືຢ່າງສະເໝີຕົ້ນສະເໝີປາຍ ແລະ ປະຕິບັດນະໂຍບາຍ ເປີດກວ້າງການພົວພັນຮ່ວມມືແບບຫລາຍທິດ, ຫລາຍຝ່າຍ, ຫລາຍຮູບແບບ ແລະ ຕ່າງຝ່າຍຕ່າງມີຜົນປະໂຫຍດ.


text:
by somchan
ພາຍຫລັງມີສື່ສັງຄົມອອນລາຍ ໄດ້ນຳເອົາຂໍ້ມູນຂ່າວສານຂອງໂຄງການໄຟຟ້ານໍ້າເທີນ 1 ໄປເຜີຍແຜ່ໃນທາງລົບ ເຮັດໃຫ້ສັງຄົມມີຄວາມກັງວົນຕໍ່ຄວາມປອດໄພຂອງເຂື່ອນນໍ້າເທີນ 1 ຢູ່ບ້ານໂພນຈະເລີນ ເມືອງປາກກະດິງ ແຂວງບໍລິຄຳໄຊ ເມື່ອບໍ່ດົນຜ່ານມານີ້.
ມາໃນວັນທີ 17 ກໍລະກົດ 2022 ທ່ານ ບຸນຍັັງ ເພັງສຸວັນ ທີ່ປຶກສາໃນການພົວພັນກັບລັດຖະບານ (more…)
by somchan
ໃນວັນທີ 17 ກໍລະກົດ 2022 ທີ່ນະຄອນຫລວງ ຮ່າໂນ້ຍ,ສະຫາຍ ບຸນທອງ ຈິດມະນີ,ກຳມະການກົມການເມືອງສູນກາງພັກ,ຜູ້ປະຈຳການຄະນະເລຂາທິການສູນກາງພັກ,ຮອງປະທານປະເທດແຫ່ງ ສປປ ລາວ ພ້ອມດ້ວຍຄະນະ ໄດ້ເຂົ້າຢ້ຽມຂໍ່ານັບສະຫາຍ ຫງວຽນ ຊວນ ຟຸກ,ປະທານປະເທດແຫ່ງ ສສ ຫວຽດນາມ ໃນໂອກາດ ເດີນທາງມາຢ້ຽມຢາມ (more…)
by somda phoneor
ໃນວັນວັນທີ 17 ກໍລະ ກົດ 2022 ສະຫາຍ ທອງລຸນ ສີສຸລິດ ເລຂາທິການໃຫຍ່ຄະນະບໍລິຫານງານສູນກາງພັກ ປະຊາຊົນ ປະຕິວັດລາວ ປະທານປະເທດແຫ່ງ ສປປ ລາວ ໄດ້ຕ້ອນຮັບ ເຂົ້າການເຂົ້າຢ້ຽມຂໍ່ານັບ ຂອງ ສະຫາຍ ຫວໍ ວັນ ເຖື້ອງ ກຳມະການກົມການເມືອງສູນກາງພັກ, ຜູ້ປະຈຳການຄະນະເລຂາທິການສູນກາງພັກກອມມູນິດຫວຽດນາມ, ຫົວໜ້າຄະນະຊີ້ນຳລະດັບຊາດ ສະເຫຼີມສະຫຼອງ ປີສາມັກຄີມິດຕະພາບ ຫວຽດນາມ-ລາວ ປີ 2022 ພ້ອມດ້ວຍຄະນະ ທີ່ຫ້ອງຮັບແຂກ ຫ້ອງວ່າການສູນກາງພັກ, ເນື່ອງໃນໂອກາດທີ່ຄະນະຜູ້ແທນດັ່ງກ່າວເດີນທາງມາເຂົ້າຮ່ວມ ສະເຫຼີມສະຫຼອງ ປີສາມັກຄີມິດຕະພາບ ລາວ-ຫວຽດນາມ ທີ່ຈັດຂຶ້ນ ໃນລະຫວ່າງວັນທີ 17-19 ກໍລະກົດ 2022 ທີ່ນະຄອນຫຼວງວຽງຈັນ .
(more…)
by somda phoneor
ໃນວັນທີ 17 ກໍລະກົດ 2022 ນີ້, ສະຫາຍ ຫວໍ ວັນ ເຖື້ອງ ກຳມະການກົມການເມືອງສູນກາງພັກ, ຜູ້ປະຈຳການ ຄະນະເລຂາທິການສູນກາງພັກກອມມູນິດຫວຽດນາມ, ຫົວໜ້າຄະນະຊີ້ນຳລະດັບຊາດ ສະເຫລີມສະຫລອງປີສາມັກຄີມິດຕະພາບ ຫວຽດນາມ-ລາວ ພ້ອມດ້ວຍຄະນະ ໄດ້ເຂົ້າວາງພວງມາລາຢູ່ອະນຸສາວະລີນັກຮົບນິລະນາມ ແລະ ວາງກະຕ່າດອກໄມ້ຢູ່ອະນຸສອນສະຖານ ປະທານ ໄກສອນ ພົມວິຫານ ໃນໂອກາດເດີນທາງມາເຂົ້າຮ່ວມ ພິທີສະເຫລີມສະຫລອງປີສາມັກຄີມິດຕະພາບ ລາວ-ຫວຽດນາມ ປີ 2022 ທີ່ ສປປ ລາວ. (more…)
by somda phoneor
ວັນທີ 15 ກໍລະກົດ 2022 ທີ່ສະຫະພັນນັກຮົບເກົ່າແຫ່ງຊາດລາວ ນະຄອນຫຼວງວຽງຈັນ ໄດ້ຈັດປາຖະກະຖາວັນຄ້າຍວັນເກີດຂອງທ່ານປະທານສຸພານຸວົງ ຄົບຮອບ 113 ປີ (13/7/1909-13/7/2022) ແລະ ປີສາມັກຄີມິດຕະພາບ ລາວ-ຫວຽດນາມ ປະຈຳປີ 2022 ໂດຍເປັນປະທານຂອງ ພົນໂທ ແສງນວນ ໄຊຍະລາດ ປະທານສະຫະພັນນັກຮົບເກົ່າແຫ່ງຊາດລາວ ມີ ຮອງປະທານ ສະຫະພັນນັກຮົບເກົ່າແຫ່ງຊາດລາວ ພ້ອມດ້ວຍພະນັກງານຫຼັກແຫຼ່ງ ເຂົ້າຮ່ວມຮັບຟັງ. (more…)
by somda phoneor
ຫ້ອງວ່າການສູນກາງພັກ ຈັດງານວາງສະແດງຮູບພາບ, ເອກະສານ, ວັດຖຸພັນ ແລະ ປຶ້ມ ພາຍໃຕ້ຫົວຂໍ້ “ສາຍພົວພັນມິດຕະພາບທີ່ຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານ ລາວ-ຫວຽດນາມ, ຫວຽດນາມ-ລາວ” ໃນວັນທີ 17 ກໍລະກົດ 2022 ຢູ່ຫໍພິພິທະພັນ ໄກສອນ ພົມວິຫານ ເພື່ອສະເຫລີມສະຫລອງ ປີສາມັກຄີມິດຕະພາບ ລາວ-ຫວຽດນາມ ໂດຍມີ ສະຫາຍ ສອນໄຊ ສີພັນດອນ ກໍາມະການກົມການເມືອງສູນກາງພັກ, ຮອງນາຍົກລັດຖະມົນຕີ, ຮອງຫົວໜ້າຄະນະຊີ້ນໍາລະດັບຊາດສະເຫລີມສະຫລອງປີສາມັກຄີມິດຕະພາບ ລາວ-ຫວຽດນາມ ປີ 2022, ສະຫາຍ ຫວໍ ວັນ ເຖື້ອງ ກໍາມະການກົມການເມືອງສູນກາງພັກ, ຜູ້ປະຈໍາການຄະນະເລຂາທິການສູນກາງພັກ, ຫົວໜ້າຄະນະຊີ້ນໍາລະດັບຊາດ ສະເຫລີມສະຫລອງປີສາມັກຄີມິດຕະພາບ ຫວຽດນາມ-ລາວ ປີ 2022, ມີບັນດາການນໍາພັກ-ລັດ ຂອງລາວ ແລະ ຫວຽດນາມ ເຂົ້າຮ່ວມ.
(more…)


text:
ພວກເຮົາໄດ້ຂຽນກ່ອນຫນ້ານີ້ກ່ຽວກັບສິ່ງທ້າທາຍການປົນເປື້ອນສໍາລັບຜູ້ປຸງແຕ່ງຫມາກໄມ້ແລະຜັກ, ແຕ່ບົດຄວາມນີ້ຈະອະທິບາຍເຖິງວິທີການຊັ່ງນໍ້າຫນັກແລະເຕັກໂນໂລຢີການກວດກາອາຫານສາມາດເຫມາະສົມກັບຄວາມຕ້ອງການຂອງເຄື່ອງປຸງແຕ່ງຫມາກໄມ້ແລະຜັກທີ່ດີທີ່ສຸດ.
ຜູ້ຜະລິດອາຫານຕ້ອງລວມເອົາຂະບວນການຄວາມປອດໄພຂອງອາຫານສໍາລັບເຫດຜົນຕ່າງໆ:
ກວດກາຄວາມປອດໄພ – ກວດສອບການປົນເປື້ອນຂອງວັດຖຸຕ່າງປະເທດຂອງໂລຫະ, ກ້ອນຫີນ, ແກ້ວ ແລະພລາສຕິກ.
ຜະລິດຕະພັນທໍາມະຊາດມີສິ່ງທ້າທາຍໃນການຈັດການທາງລຸ່ມ.ສິນຄ້າກະສິກໍາສາມາດມີຄວາມສ່ຽງຕໍ່ການປົນເປື້ອນໂດຍທໍາມະຊາດ, ຕົວຢ່າງເຊັ່ນຫີນຫຼືຫີນຂະຫນາດນ້ອຍສາມາດເກັບໄດ້ໃນລະຫວ່າງການຂຸດຄົ້ນແລະສິ່ງເຫຼົ່ານີ້ສາມາດມີຄວາມສ່ຽງຕໍ່ຄວາມເສຍຫາຍຕໍ່ອຸປະກອນປຸງແຕ່ງແລະ, ເວັ້ນເສຍແຕ່ຖືກກວດພົບແລະເອົາອອກ, ຄວາມສ່ຽງດ້ານຄວາມປອດໄພຕໍ່ຜູ້ບໍລິໂພກ.
ໃນຂະນະທີ່ອາຫານເຄື່ອນຍ້າຍເຂົ້າໄປໃນໂຮງງານປຸງແຕ່ງແລະການຫຸ້ມຫໍ່, ມີທ່າແຮງສໍາລັບການປົນເປື້ອນທາງດ້ານຮ່າງກາຍຈາກຕ່າງປະເທດຫຼາຍຂຶ້ນ.ອຸດສາຫະ ກຳ ການຜະລິດສະບຽງອາຫານແມ່ນແລ່ນດ້ວຍເຄື່ອງຈັກຕັດແລະປຸງແຕ່ງເຊິ່ງສາມາດວ່າງ, ຫັກແລະເສື່ອມໄດ້.ດັ່ງນັ້ນ, ບາງຄັ້ງບາງຊິ້ນຂອງເຄື່ອງຈັກນັ້ນສາມາດສິ້ນສຸດໃນຜະລິດຕະພັນຫຼືຊຸດ.ການປົນເປື້ອນຂອງໂລຫະແລະພາດສະຕິກສາມາດຖືກນໍາສະເຫນີໂດຍບັງເອີນໃນຮູບແບບຂອງຫມາກແຫ້ງເປືອກແຂງ, bolts ແລະເຄື່ອງຊັກຜ້າ, ຫຼືຊິ້ນສ່ວນທີ່ແຕກຫັກອອກຈາກຫນ້າຈໍຕາຫນ່າງແລະການກັ່ນຕອງ.ສິ່ງປົນເປື້ອນອື່ນໆແມ່ນແກ້ວແກ້ວທີ່ເກີດຈາກກະປ໋ອງທີ່ແຕກ ຫຼືເສຍຫາຍ ແລະແມ່ນແຕ່ໄມ້ຈາກພາເລດທີ່ໃຊ້ເພື່ອເຄື່ອນຍ້າຍສິນຄ້າໄປທົ່ວໂຮງງານ.
ກວດສອບຄຸນນະພາບ - ການກວດສອບນ້ໍາຜະລິດຕະພັນສໍາລັບການປະຕິບັດຕາມລະບຽບການ, ຄວາມພໍໃຈຂອງຜູ້ບໍລິໂພກແລະການຄວບຄຸມຄ່າໃຊ້ຈ່າຍ.
ການປະຕິບັດຕາມກົດລະບຽບຍັງຫມາຍເຖິງການປະຕິບັດຕາມມາດຕະຖານທົ່ວໂລກ, ລວມທັງ FDA FSMA (ກົດຫມາຍວ່າດ້ວຍຄວາມປອດໄພຂອງອາຫານທີ່ທັນສະໄຫມ), GFSI (ການລິເລີ່ມຄວາມປອດໄພຂອງອາຫານທົ່ວໂລກ), ISO (ອົງການມາດຕະຖານສາກົນ), BRC (ສະມາຄົມຂາຍຍ່ອຍຂອງອັງກິດ), ແລະມາດຕະຖານອຸດສາຫະກໍາສະເພາະສໍາລັບຊີ້ນ, ຈໍານວນຫຼາຍ. ເບເກີຣີ, ນົມ, ອາຫານທະເລ ແລະຜະລິດຕະພັນອື່ນໆ.ອີງຕາມກົດຫມາຍວ່າດ້ວຍຄວາມປອດໄພທັນສະໄຫມຂອງອາຫານອາເມລິກາ (FSMA) ການຄວບຄຸມການຄວບຄຸມ (PC), ຜູ້ຜະລິດຕ້ອງກໍານົດອັນຕະລາຍ, ກໍານົດການຄວບຄຸມການປ້ອງກັນເພື່ອກໍາຈັດ / ຫຼຸດຜ່ອນອັນຕະລາຍ, ການກໍານົດຂະບວນການຂອງການຄວບຄຸມເຫຼົ່ານີ້, ແລະຫຼັງຈາກນັ້ນປະຕິບັດແລະສືບຕໍ່ຕິດຕາມກວດກາຂະບວນການເພື່ອຮັບປະກັນ. ລະບົບກໍາລັງເຮັດວຽກຢ່າງຖືກຕ້ອງ.ອັນຕະລາຍສາມາດເປັນທາງຊີວະພາບ, ເຄມີແລະທາງດ້ານຮ່າງກາຍ.ການຄວບຄຸມການປ້ອງກັນສໍາລັບອັນຕະລາຍທາງດ້ານຮ່າງກາຍມັກຈະປະກອບມີເຄື່ອງກວດຈັບໂລຫະແລະລະບົບການກວດກາ X-ray.
ການຮັບປະກັນຄວາມຊື່ສັດຂອງຜະລິດຕະພັນ - ການຮັບປະກັນລະດັບການຕື່ມຂໍ້ມູນ, ນັບຜະລິດຕະພັນແລະອິດສະຫຼະຈາກຄວາມເສຍຫາຍ.
ການສະຫນອງຜະລິດຕະພັນທີ່ມີຄຸນນະພາບທີ່ສອດຄ່ອງແມ່ນເປັນສິ່ງຈໍາເປັນເພື່ອປົກປ້ອງແບຂອງທ່ານແລະເສັ້ນທາງລຸ່ມຂອງທ່ານ.ນັ້ນ ໝາຍ ຄວາມວ່າຮູ້ວ່ານ້ ຳ ໜັກ ຂອງຜະລິດຕະພັນທີ່ຖືກຫຸ້ມຫໍ່ທີ່ຖືກສົ່ງໄປຫາປະຕູແມ່ນກົງກັບນ້ ຳ ໜັກ ໃນປ້າຍຊື່.ບໍ່ມີໃຜຕ້ອງການທີ່ຈະເປີດຊຸດທີ່ມີພຽງແຕ່ເຄິ່ງຫນຶ່ງເຕັມຫຼືແມ້ກະທັ້ງເປົ່າ.
ການຈັດການອາຫານຈໍານວນຫລາຍ
ໝາກໄມ້ ແລະຜັກມີຄວາມທ້າທາຍຕື່ມ.ເຕັກນິກການກວດກາຜະລິດຕະພັນແມ່ນຖືກນໍາໃຊ້ຫຼາຍທີ່ສຸດເພື່ອກວດກາຜະລິດຕະພັນທີ່ຫຸ້ມຫໍ່, ແຕ່ຜະລິດຕະພັນກະສິກໍາຈໍານວນຫຼາຍຕ້ອງໄດ້ຮັບການກວດກາ unpacked, ແລະພວກເຂົາອາດຈະຖືກຈັດສົ່ງໃນປະລິມານຫຼາຍ (ຄິດວ່າຫມາກໂປມ, ຫມາກໄມ້ປ່າເມັດ, ແລະມັນຕົ້ນ).
ເປັນເວລາຫຼາຍສັດຕະວັດແລ້ວ, ຜູ້ຜະລິດສະບຽງອາຫານໄດ້ໃຊ້ເຕັກນິກງ່າຍໆເພື່ອຄັດແຍກສິ່ງປົນເປື້ອນທາງກາຍະພາບອອກຈາກຜະລິດຕະພັນກະສິກຳເປັນຈຳນວນຫຼາຍ.ສໍາລັບຕົວຢ່າງ, ຫນ້າຈໍອະນຸຍາດໃຫ້ລາຍການຂະຫນາດໃຫຍ່ຢູ່ຂ້າງຫນຶ່ງໃນຂະນະທີ່ຂະຫນາດນ້ອຍລົງໄປອີກຂ້າງຫນຶ່ງ.ການແຍກແມ່ເຫຼັກແລະແຮງໂນ້ມຖ່ວງໄດ້ຖືກຂຸດຄົ້ນເຊັ່ນດຽວກັນເພື່ອເອົາໂລຫະ ferrous ແລະວັດສະດຸທີ່ມີຄວາມຫນາແຫນ້ນ, ຕາມລໍາດັບ.ພະນັກງານທີ່ຝຶກອົບຮົມອຸປະກອນການຊອກຄົ້ນຫາແບບດັ້ງເດີມສາມາດເບິ່ງເຫັນໄດ້ພຽງແຕ່ກ່ຽວກັບສິ່ງໃດແດ່ແຕ່ສາມາດມີຄ່າໃຊ້ຈ່າຍແລະຄວາມຖືກຕ້ອງຫນ້ອຍກວ່າເຄື່ອງຈັກຍ້ອນວ່າປະຊາຊົນສາມາດເມື່ອຍໄດ້.
ການກວດກາອັດຕະໂນມັດຂອງອາຫານຫຼາຍແມ່ນສາມາດບັນລຸໄດ້ແຕ່ການພິຈາລະນາເປັນພິເສດແມ່ນວິທີການຈັດການຜະລິດຕະພັນ.ໃນລະຫວ່າງຂະບວນການປ້ອນ, ອາຫານຈໍານວນຫລາຍຄວນຖືກວາງໃສ່ສາຍແອວຢ່າງຕໍ່ເນື່ອງແລະມີປະສິດທິພາບ, ຫຼັງຈາກນັ້ນລະບົບການວັດແທກຄວນຊ່ວຍໃຫ້ແນ່ໃຈວ່າຄວາມສູງຂອງຜະລິດຕະພັນແມ່ນສອດຄ່ອງກ່ອນທີ່ຈະກວດກາແລະວັດສະດຸສາມາດໄຫຼຜ່ານລະບົບການກວດກາໄດ້ງ່າຍ.ນອກຈາກນັ້ນ, ລະບົບການວັດແທກຄວນຊ່ວຍໃຫ້ແນ່ໃຈວ່າຜະລິດຕະພັນບໍ່ຖືກ stacked ສູງເກີນໄປໃນສາຍແອວ, ເນື່ອງຈາກວ່າມັນອາດເຮັດໃຫ້ອຸປະກອນການເຊື່ອງໄວ້ຢູ່ນອກຂອບເຂດຂອງເຄື່ອງກວດຈັບໄດ້.ຄູ່ມືສາຍແອວສາມາດຮັກສາຜະລິດຕະພັນທີ່ໄຫລວຽນຢ່າງຄ່ອງແຄ້ວ, ບໍ່ມີສິ່ງຕິດຂັດແລະອາຫານທີ່ຕິດຢູ່.ສາຍແອວຄວນມີຄູ່ມືທີ່ເຫມາະສົມເພື່ອໃຫ້ຜະລິດຕະພັນຢູ່ໃນພື້ນທີ່ກວດກາແລະບໍ່ໄດ້ຮັບການຕິດຢູ່ໃຕ້ສາຍແອວ, ໃນມ້ວນຫຼືຢູ່ເທິງເຄື່ອງກວດຈັບ (ເຊິ່ງຫລີກລ້ຽງການເຮັດຄວາມສະອາດເລື້ອຍໆ.) ຊອບແວການກວດສອບແລະຮາດແວຕ້ອງສາມາດກວດພົບແລະປະຕິເສດ. ອຸປະກອນທີ່ບໍ່ຕ້ອງການ – ແຕ່ບໍ່ປະຕິເສດອຸປະກອນຫຼາຍກ່ວາທີ່ຈໍາເປັນ.
ການຈັດການອາຫານເປັນຈໍານວນຫຼາຍມີຂໍ້ດີແລະຂໍ້ເສຍ - ມັນຊ່ວຍໃຫ້ການກວດສອບໄວແລະມີປະສິດທິພາບແລະການກໍາຈັດວັດຖຸຕ່າງປະເທດ, ແຕ່ມັນປະຕິເສດອັດຕາສ່ວນຫຼາຍຂອງຜະລິດຕະພັນແລະຕ້ອງການພື້ນທີ່ຫຼາຍກວ່າລະບົບການກວດກາແຍກຕ່າງຫາກ.
ການຈັດວາງລະບົບການຈັດການທີ່ຖືກຕ້ອງກັບແອັບພລິເຄຊັນແມ່ນກຸນແຈສູ່ຄວາມສໍາເລັດ ແລະຜູ້ຂາຍລະບົບທີ່ມີປະສົບການຈະສາມາດນໍາພາໂຮງງານຜະລິດຜ່ານການຄັດເລືອກ.
ຄວາມປອດໄພຫຼັງການຂົນສົ່ງ
ຜູ້ຜະລິດອາຫານບາງຄົນອາດຈະໃຊ້ຄວາມລະມັດລະວັງດ້ານຄວາມປອດໄພອີກບາດກ້າວໜຶ່ງໂດຍການຫຸ້ມຫໍ່ໃນວັດສະດຸໃໝ່ ຫຼືເພີ່ມການປະທັບຕາປ້ອງກັນການບິດເບືອນໃສ່ຜະລິດຕະພັນຫຸ້ມຫໍ່.ອຸປະກອນກວດກາຕ້ອງສາມາດລະບຸສິ່ງປົນເປື້ອນໄດ້ຫຼັງຈາກອາຫານຖືກຫຸ້ມຫໍ່.
ວັດສະດຸໂລຫະທີ່ຖືກສ້າງຕັ້ງຂຶ້ນໂດຍອັດຕະໂນມັດເຂົ້າໄປໃນຖົງທີ່ມີປະທັບຕາຄວາມຮ້ອນຢູ່ທັງສອງສົ້ນໄດ້ກາຍເປັນເຄື່ອງຫຸ້ມຫໍ່ທົ່ວໄປສໍາລັບອາຫານຫວ່າງ.ຊຸດດຽວຂອງອາຫານບາງຊະນິດອາດຈະຖືກຫໍ່ດ້ວຍພລາສຕິກຕາມປົກກະຕິ ແຕ່ປະຈຸບັນໄດ້ຖືກຫໍ່ດ້ວຍຮູບເງົາຫຼາຍຊັ້ນຂອງໂພລີເມີລິເມີ ເພື່ອຮັກສາກິ່ນຫອມ, ຮັກສາລົດຊາດ, ແລະຍືດອາຍຸການເກັບຮັກສາ.ກະປ໋ອງພັບ, ກະປ໋ອງປະກອບ, ຜ້າປູພື້ນທີ່ມີຄວາມຍືດຫຍຸ່ນແລະທາງເລືອກການຫຸ້ມຫໍ່ອື່ນໆແມ່ນຖືກນໍາໃຊ້ຫຼືຖືກປັບແຕ່ງສໍາລັບການສະເຫນີໃຫມ່.
ແລະຖ້າຫມາກໄມ້, ເຊັ່ນຫມາກໄມ້ປ່າເມັດຕ່າງໆຈະຖືກເພີ່ມໃສ່ຜະລິດຕະພັນອື່ນໆ ( jams, ອາຫານທີ່ກຽມໄວ້, ຫຼືຜະລິດຕະພັນເບເກີລີ່), ມີພື້ນທີ່ຫຼາຍໃນພືດທີ່ອາດຈະຖືກນໍາສະເຫນີການປົນເປື້ອນ.
ເວລາປະກາດ: 09-09-2022


text:
ກົມສື່ສານ ຝຶກອົບຮົມວຽກງານພັກ-ວຽກງານການເມືອງ ໄລຍະສັ້ນ
ກົມສື່ສານ ກະຊວງ ປກສ ໄດ້ ເປີດຝຶກອົບຮົມວຽກງານພັກ, ວຽກງານການເມືອງ ໄລຍະສັ້ນ ຊຸດທີ 1 ໃຫ້ສະມາຊິກພັກທົ່ວກົມສື່ສານ ໃນລະຫວ່າງວັນທີ 8-10 ມິຖຸນາ 2022, ເປັນປະທານໂດຍ ສະຫາຍ ພົຈວ ແສງປະເສີດ ສຸທໍາມະວົງ ຄະນະພັກກະຊວງ ເລຂາຄະນະພັກຮາກຖານ ຫົວໜ້າກົມສື່ສານ, ມີຄະນະພັກ-ຄະນະກົມ, ຄະນະຄ້າຍ, ສະມາຊິກພັກສົມບູນ-ສໍາຮອງ, ຄູຝຶກ ແລະ ນັກສໍາມະນາກອນ ເຂົ້າຮ່ວມ.
ສະຫາຍ ພັອ ບົວຜັນ ສີສະຫວັດ ຮອງເລຂາຄະນະພັກຮາກຖານ ຮອງຫົວໜ້າກົມສື່ສານ ເພື່ອປະຕິບັດແນວທາງການກໍ່ສ້າງພັກຕາມ 5 ຫຼັກການ 3 ທິດນຳ ເຮັດໃຫ້ຮາກຖານພັກໃນກຳລັງປ້ອງກັນຄວາມສະຫງົບ ມີຄວາມປອດໃສ, ເຂັ້ມແຂງ ແລະ ໜັກແໜ້ນ ເພື່ອຍົກລະດັບຄວາມຮູ້, ຄວາມສາມາດທາງດ້ານທິດສະດີ ແລະ ຫຼັກການກ່ຽວກັບວຽກງານພັກ, ວຽກງານການເມືອງ ໃຫ້ນາຍຕຳຫຼວດທີ່ເຮັດວຽກງານພັກ ນັບທັງຢູ່ສູນກາງ ແລະ ທ້ອງຖິ່ນ ໄດ້ຮັບຮູ້, ເຂົ້າໃຈຖືກຕ້ອງ ແລະ ມີຄວາມເປັນເອກະພາບທາງດ້ານຫຼັກການ ໃນການຈັດຕັ້ງປະຕິບັດຕົວຈິງ ທົ່ວກໍາລັງປ້ອງກັນຄວາມສະຫງົບ ແນໃສ່ເຮັດໃຫ້ວຽກງານພັກ, ວຽກງານການເມືອງຮັບປະກັນຄຸນນະພາບ, ວ່ອງໄວ ແລະ ເຮັດໃຫ້ພະນັກງານທີ່ເຮັດວຽກງານພັກ ກໍາໄດ້ບັນດາຫຼັກການ, ທິດນຳ ແລະ ແນວທາງຂອງພັກ, ສາມາດເປັນເສນາທິການໃຫ້ແກ່ ຄະນະພັກ-ຄະນະບັນຊາ ກົມສື່ສານ.
ຊຸດຝຶກອົບຮົມຄັ້ງນີ້ ມີນັກສໍາມະນາກອນເຂົ້າຮ່ວມ ຈໍານວນ 111 ສະຫາຍ ຍິງ 50 ສະຫາຍ ເຊິ່ງຈະໄດ້ຮຽນຮູ້ກ່ຽວກັບບັນດາເອກະສານຕ່າງໆ ເຊັ່ນ:
- ເອກະສານອົງການການເມືອງ ແລະ ຜູ້ຮັບຜິດຊອບການເມືອງ ໃນກໍາລັງປ້ອງກັນຄວາມສະຫງົບ
- ຝຶກຝົນຄຸນທາດການເມືອງ ແລະ ຄຸນສົມບັດສິນທຳປະຕິວັດ
- ການຈັດຕັ້ງ ແລະ ການນຳພາຂອງພັກຕໍ່ກຳລັງປ້ອງກັນຄວາມສະຫງົບ
- ຍົກສູງຄຸນນະພາບການນໍາພາຮອບດ້ານຂອງການຈັດຕັ້ງຮາກຖານພັກ
- ຍົກສູງຄຸນນະພາບຂອງສະມາຊິກພັກ ແລະ ວຽກງານຂະຫຍາຍພັກ ໃນໄລຍະໃໝ່
- ເພີ່ມທະວີວຽກງານປ້ອງກັນພັກ ໃນໄລຍະໃໝ່
- ເອກະສານລະບຽບວິໄນພັກ
- ເອກະສານຈັດຕັ້ງດໍາເນີນກອງປະຊຸມໃຫຍ່ຂອງພັກ
- ບາດກ້າວ ແລະ ຂັ້ນຕອນການກະກຽມດຳເນີນກອງປະຊຸມໃຫຍ່ຂອງພັກ
- ບາດກ້າວ ແລະ ຂັ້ນຕອນການກໍ່ສ້າງໜ່ວຍພັກປອດໃສ ເຂັ້ມແຂງ ໜັກແໜ້ນ
- ບາດກ້າວ ແລະ ຂັ້ນຕອນລະບຽບການກໍ່ສ້າງ ແລະ ຂະຫຍາຍພັກ
- ບາດກ້າວ ແລະ ຂັ້ນຕອນລະບຽບການຄຸ້ມຄອງ ແລະ ຍົກຍ້າຍສະມາຊິກພັກ
ໂອກາດນີ້, ສະຫາຍ ພົຈວ ແສງປະເສີດ ສຸທໍາມະວົງ ໄດ້ຮຽກຮ້ອງໃຫ້ບັນດາສະມາຊິກພັກທຸກສະຫາຍທີ່ເຂົ້າຮ່ວມຊຸດຝຶກອົບມຄັ້ງນີ້ ຈົ່ງພ້ອມກັນຍົກສູງຄວາມຮັບຜິດຊອບການເມືອງຂອງຕົນ, ສຸມສະຕິປັນຍາເຂົ້າໃນການຄົ້ນຄວ້າ ແລະ ເປັນເຈົ້າການປະກອບຄໍາເຫັນໃຫ້ເລິກເຊິ່ງ, ເສີມຂະຫຍາຍຫົວຄິດປະດິດສ້າງ ເພື່ອໃຫ້ເນື້ອໃນຊຸດອົບຮົມມີຄວາມຈະແຈ້ງ, ຖືກຕ້ອງຄົບຖ້ວນ ແລະ ສ້າງຄວາມເປັນເອກະພາບສູງ, ກາຍເປັນທິດນຳ ແລະ ຫຼັກການໃຫ້ແກ່ການເຄື່ອນໄຫວວຽກງານພັກ-ວຽກງານການເມືອງ.


text:
ຮອງນາຍົກລັດຖະມົນຕີ ຕ້ອນຮັບ ຜູ້ຕາງໜ້າອົງການ ສປຊ ວ່າດ້ວຍ ການຕ້ານຢາເສບຕິດ ແລະ ອາຊະຍາກຳ
ວັນທີ 13 ກັນຍາ 2022, ພົອ ວິໄລ ຫຼ້າຄໍາຟອງ ກໍາມະການກົມການເມືອງສູນກາງພັກ, ຮອງນາຍົກລັດຖະມົນຕີ, ລັດຖະມົນຕີ ກະຊວງປ້ອງກັນຄວາມສະຫງົບ ແຫ່ງ ສປປ ລາວ ພ້ອມດ້ວຍຄະນະ ໄດ້ຕ້ອນຮັບການເຂົ້າຢ້ຽມຂໍ່ານັບຂອງ ທ່ານ ເຈລາມີ ດາກລາສ ຜູ້ຕາງໜ້າອົງການສະຫະປະຊາຊາດ (ສປຊ) ວ່າດ້ວຍ ການຕ້ານຢາເສບຕິດ ແລະ ອາຊະຍາກໍາ ປະຈໍາພາກພື້ນອາຊີຕາເວັນອອກສຽງໃຕ້ ແລະ ພາກພື້ນປາຊີຟິກ ພ້ອມດ້ວຍຄະນະ ທີ່ໄດ້ເດີນທາງມາເຄື່ອນໄຫວເຮັດວຽກຢູ່ ສປປ ລາວ ໃນລະຫວ່າງວັນທີ 12-15 ກັນຍາ 2022.
ທ່ານ ເຈລາມີ ດາກລາສ ໄດ້ກ່າວຈຸດປະສົງຂອງການມາເຄື່ອນໄຫວເຮັດວຽກຢູ່ ສປປ ລາວ ວ່າ:
ເພື່ອປຶກສາຫາລືກ່ຽວກັບ ວຽກງານດ້ານອາຊະຍາກຳຂ້າມຊາດ ໃນພາກພື້ນ ແລະ ພາຍໃນປະເທດ ໂດຍສະເພາະ ບັນຫາການຄ້າຂາຍສິ່ງເສບຕິດ ແລະ ສິ່ງທີ່ຜິດກົດໝາຍ ລວມໄປເຖິງການຈັດຕັ້ງປະຕິບັດບັນດາກິດຈະກຳຂອງ ໂຄງການພັດທະນາທາງເລືອກ ໃນ ສປປ ລາວ, ເປັນການຍົກລະດັບການປະສານງານ ແລະ ການຮ່ວມມືແບບສອງຝ່າຍ ລະຫວ່າງ ອົງການສະຫະປະຊາຊາດ ວ່າດ້ວຍ ການຕ້ານຢາເສບຕິດ ແລະ ອາຊະຍາກໍາ ກັບບັນດາພາກສ່ວນທີ່ກ່ຽວຂ້ອງໃນ ສປປ ລາວ, ເວົ້າສະເພາະ ແມ່ນກຳລັງປ້ອງກັນຄວາມສະຫງົບ ເພື່ອສືບຕໍ່ຮ່ວມມືກັນໃນການແກ້ໄຂບັນຫາຢາເສບຕິດ ແລະ ອາຊະຍາກໍາ ໃນພາກພື້ນອາຊີຕາເວັນອອກສຽງໃຕ້ ແລະ ພາກພື້ນປາຊີຟິ; ພ້ອມທັງຍິນດີສະໜັບສະໜູນ ລັດຖະບານລາວ ແລະ ທຸກກິດຈະກຳທີ່ກະ ຊວງປ້ອງກັນຄວາມສະຫງົບ ຈະຈັດຕັ້ງປະຕິບັດໃນການແກ້ໄຂບັນຫາຢາເສບຕິດ ເພື່ອເຮັດໃຫ້ບັນຫາຢາເສບຕິດຫຼຸດໜ້ອຍຖອຍລົງ ແລະ ໝົດໄປຈາກສັງຄົມ.
ໂອກາດນີ້, ພົອ ວິໄລ ຫຼ້າຄໍາຟອງ ໄດ້ຕີລາຄາສູງຕໍ່ການພົບປະຢ້ຽມຂໍ່ານັບຂອງ ທ່ານ ເຈລາມີ ດາກລາສ ທີ່ໄດ້ເດີນທາງມາຢ້ຽມຢາມ ແລະ ເຮັດວຽກຢູ່ ສປປ ລາວ ໃນຄັ້ງນີ້ ພ້ອມທັງລາຍງານສະພາບການເຄື່ອນໄຫວ ແລະ ແກ້ໄຂບັນຫາຢາເສບຕິດຢູ່ ສປປ ລາວ ໂດຍສະເພາະແມ່ນໄລຍະນີ້ທີ່ລັດຖະບານ ກໍຄື ກໍາລັງປ້ອງກັນຄວາມສະຫງົບ ພວມສຸມໃສ່ຈັດຕັ້ງປະຕິບັດວາລະແຫ່ງຊາດ ວ່າດ້ວຍ ການແກ້ໄຂບັນຫາຢາເສບຕິດ.
ໂດຍໃນໄລຍະຜ່ານມາ, ທຸກພາກສ່ວນໄດ້ມີສ່ວນຮ່ວມໃນການແກ້ໄຂບັນຫາຢາເສບຕິດຢ່າງຈິງຈັງ ແລະ ເປັນຮູບປະທໍາ ເຊິ່ງເຫັນໄດ້ວ່າ ມີຜົນສຳເລັດຫຼາຍດ້ານ ເປັນຕົ້ນແມ່ນສາມາດແກ້ໄຂເປົ້າໝາຍລັກລອບຄ້າຂາຍຢາເສບຕິດ ຢູ່ບັນດາເຂດຈຸດສຸມເປົ້າໝາຍ ໄດ້ເປັນຈໍານວນຫຼາຍ, ສຸມໃສ່ຕິດຕາມກວດກາເປົ້າໝາຍມົ້ວສຸມຢາເສບຕິດ ຢູ່ບັນດາທ້ອງຖິ່ນທີ່ເປັນຈຸດຫຼ່ໍແຫຼມ, ເຂດທີ່ມີຊາຍແດນຕິດຈອດ ເພື່ອສະກັດກັ້ນການລັກລອບຄ້າຂາຍຢາເສບຕິດ ໃຫ້ໝົດໄປຈາກສັງຄົມ, ເຮັດໃຫ້ ສປປ ລາວ ມີຄວາມສະຫງົບ ແລະ ເປັນລະບຽບຮຽບຮ້ອຍໂດຍພື້ນຖານ.


text: ສະຫາຍ ອຸຕະແກ້ວ ແກ້ວດວງສິນ ເລຂາຄະນະບໍລິຫານງານຊາວໜຸ່ມ ກະຊວງແຜນການ ແລະ ການລົງທຶນ ພ້ອມດ້ວຍຄະນະປະຈໍາ ແລະ ຄະນະບໍລິຫານງານຊາວໜຸ່ມ ກຜທ ໄດ້ນໍາພາສະມາຊິກຊາວໜຸ່ມກະຊວງ ວາງກະຕ່າດອກໄມ້ ຢູ່ທີ່ຫໍພິພີທະພັນ ປະທານ ໄກສອນ ພົມວິຫານ ແລະ ອານຸສອນສະຖານ ປະທານ ສຸພານຸວົງ ໃນວັນທີ 3 ສິງຫາ 2020 ເພື່ອຂໍ່ານັບຮັບຕ້ອນກອງປະຊຸມໃຫຍ່ ຄັ້ງທີ IV ອົງຄະນະພັກກະຊວງແຜນການ ແລະ ການລົງທຶນ ແລະ ຊົມເຊີຍຜົນສໍາເລັດຂອງກອງປະຊູມໃຫຍ່ຜູ້ແທນຊາວໜຸ່ມກະຊວງແຜນການ ແລະ ການລົງທຶນ ຄັ້ງທີ IV. ການວາງກະຕ່າດອກໄມ້ ກໍ່ເພື່ອສະແດງເຖິງຄວາມເຄົາລົບຮັກ, ຄວາມກະຕັນຍູຮູ້ບຸນຄຸນ ແລະ ຈາລຶກຄຸນງາມຄວາມດີ, ນໍ້າໃຈຕໍ່ສູ້ຢ່າງພິລະອາດຫານ ແລະ ບໍ່ຍອມຈຳນົນຂອງບັນພະບູລຸດ, ນັກຮົບປະຕິວັດຜູ້ທີ່ເສຍສະຫຼະຊີວິດເລືອດເນື້ອທັງຫຼາຍ, ເພື່ອການປະຕິວັດຊາດປະຊາທິປະ ໄຕ ແລະ ຜືນແຜນດິນຂອງຊາດລາວເຮົາ, ແລະ ນຳພາຂະບວນການຕໍ່ສູ້ຕ້ານການຮຸກຮານຂອງພວກລ່າເມືອງຂຶ້ນແບບເກົ່າ ແລະ ແບບໃໝ່ ຈົນສາມາດປະກາດເອກະລາດສະຖາປະນາເປັນ ສປປ ລາວ ໃນວັນທີ 2 ທັນວາ 1975.


text:
ລາຍລະອຽດຂອງຜະລິດຕະພັນ
ອຸປະກອນ dehumidification ອັດສະລິຍະຂອງ HKCS ຮັບຮອງເອົາວິທີການເຮັດຄວາມເຢັນແລະການ ທຳ ລາຍເຄື່ອງ semiconductor, ເຮັດໃຫ້ອາກາດຊຸ່ມຊື່ນຢູ່ໃນພື້ນທີ່ປິດລ້ອມພາຍໃຕ້ການກະ ທຳ ຂອງພັດລົມເຂົ້າໄປໃນທໍ່ລະບາຍອາກາດທີ່ເສື່ອມໂຊມ, ອາຍນ້ ຳ ໃນອາກາດຈະຜ່ານກົນໄກການເຮັດຄວາມເຢັນຂອງ semiconductor ແລະປົນເປື້ອນລົງໃນນ້ ຳ , ສາມາດບັນລຸຜົນກະທົບດ້ານການ ທຳ ລາຍລ້າງທີ່ດີ. ໂດຍການຫຼຸດຜ່ອນເນື້ອໃນຂອງນໍ້າໃນອາກາດ, ຄວາມຊຸ່ມຊື່ນທີ່ກ່ຽວຂ້ອງແລະຄວາມຊຸ່ມຊື່ນຢ່າງແທ້ຈິງແມ່ນຫຼຸດລົງໃນເວລາດຽວກັນ, ແລະອຸນຫະພູມບໍ່ຄ່ອຍເພີ່ມຂື້ນ, ແລະຜົນກະທົບທາງລົບທີ່ເກີດຈາກຄວາມແຕກຕ່າງຂອງອຸນຫະພູມບໍ່ໄດ້ຖືກສ້າງຂື້ນ, ແລະການເກີດຂື້ນຂອງອຸປະຕິເຫດແມ່ນຖືກລົບລ້າງຫຼືຫຼຸດລົງໂດຍພື້ນຖານ, ແລະຕູ້ບໍ່ໄດ້ເລັ່ງຍ້ອນອຸນຫະພູມສູງ. ຜູ້ສູງອາຍຸຂອງອຸປະກອນແລະຕູ້. ອຸປະກອນຫລຸດນ້ ຳ ເສຍສະຕິປັນຍາປ່ຽນແປງການປ້ອງກັນການເຮັດໃຫ້ປcondອງນ້ ຳ ໄປສູ່ການຊີ້ ນຳ ທີ່ມີການເຄື່ອນໄຫວຂົ້ນ, ປ້ອງກັນອັນຕະລາຍດ້ານຄວາມປອດໄພທີ່ປິດບັງເຊັ່ນ: ຄວາມເຖົ້າຂອງອຸປະກອນ, ການຫຼຸດຄວາມແຮງຂອງການສນວນ, ການແຕກຂອງປາຍທາງຮອງ, ການເກີດຂອງວັດສະດຸແລະການກັດກ່ອນຂອງສ່ວນປະກອບໂຄງສ້າງເຫຼັກໃນຕູ້ເພື່ອຮັບປະກັນຕາຂ່າຍໄຟຟ້າ ການດໍາເນີນງານທີ່ປອດໄພ.
ລາຍລະອຽດແບບ ຈຳ ລອງ
ຄຸນລັກສະນະ
1. ການກວດສອບອຸນຫະພູມແລະຄວາມຊຸ່ມຊື່ນແລະ ໜ້າ ທີ່ການສະແດງ, ການຕັດຂາດນ້ ຳ / ອຸນຫະພູມຕ່ ຳ ສາມາດຕັ້ງຄ່າໄດ້;
2. ຫຼຸດຜ່ອນຄວາມຊຸ່ມຊື່ນໃນຕູ້ຄອນເທນເນີໂດຍໄວ, ແລະນ້ ຳ ໄດ້ຖືກປ່ອຍອອກໂດຍກົງຢູ່ນອກຕູ້;
3. ການຕິດຕໍ່ວັດສະດຸປ້ອນອຸນຫະພູມຕໍ່າ: ທຸກວິທີການປ້ອນຂໍ້ມູນການຕິດຕັ້ງແບບ passive;
4. ຮູບແບບການຄວບຄຸມການ ທຳ ລາຍ: ຄູ່ມື / ອັດຕະໂນມັດ;
5. ໜ້າ ທີ່ການສື່ສານແລະຟັງຊັ່ນການເຕືອນຄວາມຜິດຂອງການ ທຳ ລາຍ.
ຕົວກໍານົດການດ້ານວິຊາການ
ຫຼັກການເຮັດວຽກ
HKCS ຊຸດ dehumidifier ອັດສະລິຍະແມ່ນປະກອບດ້ວຍລະບົບການສະ ໜອງ ພະລັງງານ, ລະບົບການສະ ໜອງ ອາກາດ, ຕູ້ເຢັນ semiconductor, ວົງຈອນຄວບຄຸມອຸນຫະພູມແລະຄວາມຊຸ່ມຊື່ນ, ວົງຈອນຄວາມຮ້ອນ, ໂມດູນໄຮ້ສາຍແລະທໍ່ລະບາຍນ້ ຳ.
1. ຫຼັກການພື້ນຖານຂອງການ ທຳ ລາຍສິ່ງແວດລ້ອມ
ຫຼັງຈາກອາກາດທີ່ຊຸ່ມຊື່ນໄດ້ຖືກດູດລົງໂດຍພັດລົມ, ມັນໄຫລຜ່ານທໍ່ອາກາດທີ່ອອກແບບມາເປັນພິເສດ, ແລະການເຮັດໃຫ້ນ້ ຳ ຕົກຕື້ນເຮັດໃຫ້ເຢັນໂດຍເຄື່ອງເຮັດຄວາມຮ້ອນ semiconductor ທຳ ມະດາ. ພາຍໃນມູນຄ່າເລີ່ມຕົ້ນທີ່ ກຳ ນົດໄວ້, ຫຼັງຈາກການ ທຳ ລາຍການໄຫຼວຽນພຽງພໍ, ຄວາມຊຸ່ມຂອງອາກາດຢູ່ໃນຕູ້ແມ່ນຫຼຸດລົງຕໍ່າກ່ວາຈຸດ້ ຳ ຕົກ, ແລະຂະບວນການທັງ ໝົດ ຂອງການປ້ອງກັນຄວາມຮ້ອນແລະປcondອງໄດ້ ສຳ ເລັດແລ້ວ. ໃນເວລາດຽວກັນ, ເຄື່ອງເກັບສັນຍານຂອງອຸປະກອນ dehumidification ອັດສະລິຍະແມ່ນພາຍນອກ, ເຊິ່ງສາມາດເກັບຄວາມຊຸ່ມຊື່ນທີ່ຖືກຕ້ອງໃນຕູ້ໃນເວລາຈິງ, ຮັບປະກັນວ່າອຸປະກອນ dehumidification ອັດສະລິຍະຈະເລີ່ມ dehumidification ກ່ອນລ່ວງ ໜ້າ ເມື່ອສະພາບການເຮັດຄວາມຊຸ່ມຊື່ນຈະຖືກບັນລຸໃນຕູ້.
2. ໜ້າ ທີ່ການໃຫ້ຄວາມຮ້ອນຂອງອຸນຫະພູມຕໍ່າ
ໃນເວລາທີ່ອຸນຫະພູມຕູ້ແມ່ນຕໍ່າກ່ວາມູນຄ່າເລີ່ມຕົ້ນທີ່ກໍານົດໄວ້, dehumidifier ເລີ່ມວົງຈອນຄວາມຮ້ອນພາຍໃນ (ເຄື່ອງເຮັດຄວາມຮ້ອນເຊື່ອມຕໍ່ພາຍນອກ, ພະລັງງານສາມາດເຊື່ອມຕໍ່ກັບ 50 ~ 500W), ຈົນກ່ວາອຸນຫະພູມຕູ້ເກັບສູງເຖິງມູນຄ່າເລີ່ມຕົ້ນບວກກັບ 5 ° C ວົງຈອນຄວາມຮ້ອນຢຸດເຮັດວຽກ.
3. ຟັງຊັນການສື່ສານ RS485
ເມື່ອ dehumidifier ທີ່ມີຟັງຊັນການສື່ສານ RS485 ໄດ້ຮັບຂໍ້ມູນຈາກຄອມພິວເຕີ້ໂຮດຕິ້ງ, ມັນຈະຕອບຂໍ້ມູນກັບຄອມພິວເຕີ້ໂຮດຕິ້ງທັນທີຫຼັງຈາກການວິເຄາະຂໍ້ມູນຄອມພິວເຕີ້ໂຮດຕິ້ງ ໜຶ່ງ ໜ່ວຍ ສາມາດເຊື່ອມຕໍ່ໄດ້ເຖິງ 200 ໜ່ວຍ (ຄອມພິວເຕີໂຮດຕິ້ງແນະ ນຳ ວ່າການໂຫຼດ 120-ohm ຈະເຊື່ອມຕໍ່ໂດຍທາງອ້ອມກັບ A ແລະ B ຄວາມຕ້ານທານ).


text:
ລະບົບປະຕິບັດການ: Windows
ໃບອະນຸຍາດ: ການທົດລອງ
ລາຍລະອຽດ
Norton Security Deluxe – ເປັນ antivirus ທີ່ສົມບູນແບບຈາກບໍລິສັດ Symantec ເຊິ່ງໄດ້ສ້າງຕົວເອງໃນດ້ານການຮັກສາຄວາມປອດໄພແລະຂໍ້ມູນຂ່າວສານ. ຊອບແວໄດ້ນໍາໃຊ້ລະບົບປ້ອງກັນລະບົບຫຼາຍລະດັບໂດຍອີງຕາມລະບົບການຮຽນຮູ້ເຄື່ອງ, ການວິເຄາະຂໍ້ມູນກ່ຽວກັບພຶດຕິກໍາ, ເຄື່ອງຈັກ antivirus ໃຫມ່, ແລະການປ້ອງກັນປະສິດຕິຜົນຕໍ່ກັບການຂຸດຄົ້ນ. Norton Security Deluxe ມີ scanner antivirus ທີ່ກວດສອບໄຟລ໌ໃນຄອມພິວເຕີຂອງທ່ານແລະສະແດງຜົນກະທົບຕໍ່ຊັບພະຍາກອນລະບົບແລະລະດັບຊື່ສຽງຂອງແຕ່ລະຈຸດທີ່ພົບ. Firewall ສອງທາງເຕັມຮູບແບບປົກປ້ອງການລ່ວງລະເມີດແລະປ້ອງກັນຜູ້ໃຊ້ທີ່ເປັນອັນຕະລາຍທີ່ຈະເຂົ້າເຖິງຂໍ້ມູນສ່ວນບຸກຄົນທີ່ບໍ່ໄດ້ຮັບອະນຸຍາດ. Norton Security Deluxe ປົກປ້ອງອີເມວຈາກໄຟລ໌ແນບທີ່ຕິດເຊື້ອ, ແລະຜູ້ຈັດການລະຫັດຜ່ານກໍ່ສ້າງໃຫ້ຂໍ້ມູນສ່ວນຕົວປອດໄພ. ນອກຈາກນັ້ນ, Norton Security Deluxe ມີຫຼາຍຫນ້າທີ່ເພີ່ມເຕີມເພື່ອປັບປຸງການປະຕິບັດຂອງຄອມພິວເຕີ, ເຊັ່ນ: Defragmenter ແຜ່ນ, ຜູ້ຈັດການອັດຕະໂນມັດແລະເຄື່ອງມືເຮັດຄວາມສະອາດ.
ລັກສະນະຕົ້ນຕໍ:
- ການປ້ອງກັນຂໍ້ມູນສ່ວນບຸກຄົນ
- ຄວາມປອດໄພຂອງຂໍ້ມູນທາງດ້ານການເງິນ
- ການປ້ອງກັນການບຸກລຸກ
- ກວດສອບລະດັບຄວາມໄວ້ວາງໃຈຂອງໄຟລ໌
- ເຄື່ອງມືປະຕິບັດງານລະບົບ


text:
ຊີວິດ
ຊີວິດ ແມ່ນສະຖານະທີ່ແຍກແຍະສິ່ງມີຊີວິດຫຼືອອກການິກ (ອິນຊີ) ອອກຈາກສິ່ງໄຮ້ຊີວິດຫຼືແອງອອກການິກ (ອະນິນຊີ) ແລະສິ່ງມີຊີວິດທີ່ຕາຍແລ້ວ. ສິ່ງມີຊີວິດເຕີບໃຫຍ່ກາຍກະບວນການສັນດາບ ການສືບພັນແລະ ການປັບໂຕຕໍ່ການປ່ຽນແປງທາງສະພາບແວດລ້ອມ. ສິ່ງມີຊີວິດຫຼາກຫຼາຍຊະນິດສາມາດຄົ້ນພົບໄດ້ໃນຊີວະມົນທົນຂອງໂລກ. ສ່ວນປະກອບທົ່ວໄປຂອງສິ່ງມີຊີວິດເຫຼົ່ານີ້ - ພືດຜັກ ສັບພະສັດ ເຫັດຮາ ປະໂລຕິດ ອາກເຊ ແລະ ບາກເຕລີ - ແມ່ນ ເຊລູນທີ່ມີສ່ວນຂອງນ້ຳແລະກາກບົງເປັນຫຼັກແຫຼ່ງ ແລະ ເຊລູນເຫຼົ່ານີ້ໄດ້ຮັບການຮິບໂຮມຢ່າງຊັບຊ້ອນຕາມຂໍ້ມູນຈາກໜ່ວຍພັນທຸກຳ. ສິ່ງມີຊີວິດເຫຼົ່ານີ້ເຂົ້າສູ່ກະບວນການສັນດາບ ເພີ່ມຕື່ມຄວາມສາມາດໃນການຈະເລີນເຕີບໂຕ ຕອບສະໜອງຕໍ່ສິ່ງຮອບໂຕ ແລະ ມີການປັບໂຕແລະວິວັດທະນາການໂດຍການຜ່ານການຄັດເລືອກໂດຍທຳມະຊາດ ສິ່ງທີ່ມີຄຸນະສົມບັດເຫຼົ່ານີ້ເທົ່ານັ້ນທີ່ຖືວ່າເປັນສິ່ງມີຊີວິດ.


text:
FIDH: 18 ກໍລະກົດ 2018
(ປາຣີ) ໃນ ລະວ່າງການຕວດສອບ ໂດຍ ອົງການສະຫະປະຊາຊາດ, ຣັຖະບານໄດ້ ໃສ່ຮ້າຍປ້າຍສີ ທ່ານ ສົມບັດ ສົມພອນ ຜູ້ນໍາ ທາງ ສັງຄົມພົລະເມືອງ ທີ່ ຫາຍຕົວໄປ ແລະ ບໍ່ ສາມາດ ໃຫ້ ລາຍລະອຽດໃດໆ ກ່ຽວກັບການສືບສວນ ຂອງ ການຫາຍຕົວແບບຖືກບັງຄັບ ຂອງທ່ານ“,ນີ້ ຄື FIDH (ສະຫະພັນ ສາກົນ ເພື່ອ ສິດທິມະນຸດ) ແລະ ຂະບວນການລາວ ເພື່ອ ສີດທິ ມະນຸດ ( ຂລສລ) ໄດ້ ກ່າວມື້ນີ້.
ໃນວັນທີ 11-12 ກໍຣະກະດາ 2018, FIDH ແລະ ຂລສມ ໄດ້ເຂົ້າຮ່ວມ ການຕວດສອບ ຄັ້ງທໍາອິດ ກ່ຽວກັບສະຖານະພາບ ສິດທິພົລະເຮືອນ ແລະ ສິດທິການເມືອງ ໃນລາວ ໂດຍ ຄນະກໍາມະການ ສິດທິມະນຸດ ຂອງອົງການສະຫະປະຊາຊາດ (CCPR) ຢູ່ ເຈນີວາ, ສະວິດເຊີແລນ.
‘’ຣັຖະບານ ພະຍາຍາມ ຈະ ຫັນຄວາມສົນໃຈ ຈາກຄວາມຫລົ້ມເຫລວ ຂອງຕົນ ໃນການສືບສວນ ການຫາຍສາບສູນ ແບບຖືກບັງຄັບ ຂອງ ທ່ານ ສົມບັດ ສົມພອນ ໂດຍວິທີ ຄ້າຍຄຽງ ສັງຫານ ຊື່ສຽງຂອງທ່ານ ແລະ ຄອບຄົວທ່ານ. ພືດຕິກັມ ດັ່ງກ່າວ ຂອງ ຣັຖະບານ ລາວ ເປັນທ່າທີ ບໍ່ຖືກຕ້ອງ ບໍ່ເຫມາະສົມຢ່າງຮ້າຍແຮງ ສໍາລັບ ເວທີປະຊູມ ທົບທວນ ສິດທິມະນຸດ.’’ ຍານາງ ເດບີ ສຕອຕທາດ (Debbie Stothard) ເລຂາທີການເອກ ຂອງ FIDH
ຄນະ ຜູ້ຕາງໜ້າ ຣັຖະບານ ໄດ້ໃຫ້ ຄໍາຕອບທີ່ບໍ່ ສັດເຈນ ຕໍ່ ຫລາຍໆ ຄໍາຖາມທີ່ ລະອຽດ ແລະ ຕົງປະເດັນ ກ່ຽວກັບກັບ ການສືບສວນ ການຫາຍຕົວແບບຖືກບັງຄັບ ຂອງ ທ່ານ ສົມບັດ ສົມພອນ. ຣັຖະບານ ອ້າງວ່າ ຄນະກໍາມະການສືບສວນຂອງຕົນໄດ້ “ພະຍາຍາມຢ່າງຫນັກ” ເພື່ອ ສືບສວນ ການຫາຍຕົວ ຂອງ ທ່ານ ສົມບັດ, ແຕ່ບອກວ່າ ມັນ”ຍາກຫຼາຍ” ທີ່ຈະຊອກຫາຄົນທີ່ຫາຍໄປ. ເຖີງຈະຍອມຮັບວ່າ ການດໍາເນີນ ການສືບສວນ ເປັນສີ່ງທ້າທາຍ ຣັຖະບານ ກໍ່ອ້າງວ່າ ຕໍາຫຼວດລາວ ມີ “ຄວາມສາມາດ ແລະ ເຕັກນິກ” ທີ່ຈະ ສືບສວນ ການຫາຍຕົວ ຂອງ ທ່ານ ສົມບັດແລະດັ່ງນັ້ນ, ຈຶ່ງ ບໍ່ມີຄວາມຈໍາເປັນ ຕ້ອງມີການຊ່ວຍເຫລືອ ຈາກສາກົນ. ທ່ານສົມບັດ ໄດ້ຖືກສັງເກດເຫັນ ຄັ້ງສຸດທ້າຍຢູ່ທີ່ ດ່ານຕໍາຫຼວດ ຢູ່ ຖະຫນົນໃຫຍ່ ຂອງ ນະຄອນຫລວງວຽງຈັນ ໃນຕອນແລງ ຂອງວັນທີ 15 ທັນວາ 2012. Continue reading “ຣັຖະບານ ຫມີ່ນປະມາດ ທ່ານ ສົມບັດ ສົມພອນ ປະຕິເສດ ທຸກຂໍ້ ກ່ຽວກັບ ກໍຣະນີ ຫາຍຕົວແບບ ຖືກບັງຄັບ ໃນລະວ່າງ ການທົບທວນ ສີດທິ.”
ວິທະຍຸເອເຊຍເສລີ: 13 ກໍລະກົດ 2018
ເຈົ້າໜ້າທີ່ ໃນຄນະຜູ້ແທນລາວ ຄົນນຶ່ງທີ່ເປັນຜູ້ຍິງ ໄດ້ເຮັດຜິດກົດຣະບຽບ ດ້ວຍການຖ່າຍຮູບ ຢູ່ໃນຫ້ອງປະຊຸມໃຫຍ່ ຄນະກັມມະການ ສິດທິມະນຸດ ຂອງສະຫະປະຊາຊາດ.
ໃນຣະຫວ່າງກອງປະຊຸມ ວ່າດ້ວຍ ສິດທິພົລເມືອງ ແລະ ສິດທິທາງການເມືອງ ຂອງສະຫະປະຊາຊາດ ທີ່ນະຄອນເຈນິວາ ປະເທດສະວິສເຊີແລັນ ໃນວັນທີ 12 ກໍຣະກະດາ ຜ່ານມາ, ມີເຈົ້າໜ້າທີ່ຂອງຄນະ ຜູ້ແທນລາວຄົນນຶ່ງ ທີ່ເປັນຜູ້ຍິງ ໄດ້ຍ່າງເລາະຖ່າຍຮູບ ບັນດາຄນະຜູ້ແທນ ທີ່ມາຮ່ວມກອງປະຊຸມ ຮວມທັງຜູ້ເຂົ້າຮ່ວມ ທີ່ມາຈາກອົງການຈັດຕັ້ງ ທາງສັງຄົມຂອງລາວ. Continue reading “ຜູ້ຕາງໜ້າລາວ ຖືກຫ້າມ ຖ່າຍຮູບ ໃນ ສປຊ”
ວິທະຍຸເອເຊຍເສລີ: 16 ກໍລະກົດ 2018
ບັນຫາການລະເມີດສິດທິມະນຸດ ຢູ່ໃນປະເທດລາວ ຍັງເປັນບັນຫາຫລັກ ທີ່ຄນະກັມມະການ ສິດທິມະນຸດ ຂອງສະຫະປະຊາຊາດ ໄດ້ ສະແດງຄວາມເປັນຫ່ວງ ແລະທວງຖາມ ຈາກຄນະຜູ້ແທນລາວ ຢູ່ກອງປະຊຸມ ວ່າດ້ວຍສິດທິພົລເມືອງ ແລະສິດທິ ທາງການເມືອງ ຂອງສະຫະປະຊາຊາດ ໃນວັນທີ 11-12 ກໍຣະກະດາ ທີ່ຜ່ານມາ.
ສິ່ງທີ່ ຄນະກັມມະການສິດທິມະນຸດ ໄດ້ທວງຖາມຄນະຜູ້ແທນລາວ ກໍຄື; ທ່ານ ສົມບັດ ສົມພອນ ທີ່ຖືກລັກພາຕົວໄປ ໃນວັນທີ 12 ທັນວາ 2012 ຢູ່ຕໍ່ໜ້າປ້ອມຍາມຕຳຣວດ ຢູ່ນະຄອນຫລວງວຽງຈັນ.
ຍານາງ Marcia Kran ສະມາຊິກຄນະກັມມະການ ສິດທິມະນຸດຂອງ ສປຊ ໄດ້ຖາມຄນະຜູ້ແທນລາວໃນທີ່ ປະຊຸມໃນວັນທີ 11 ກໍຣະກະດາ ວ່າ:
“ຢາກໃຫ້ທາງການລາວ ສົ່ງຣາຍລະອຽດ ການສືບຕົວຫາຕົວ ທ່ານ ສົມບັດ ສົມພອນ ຜູ້ທີ່ຖືກບັງຄັບໃຫ້ ຫາຍສາບສູນໃນປີ 2012 ຄນະກັມມະການ ໄດ້ອີງໃສ່ຂໍ້ມູນໃໝ່ ກ່ຽວກັບເລື້ອງນີ້ ບາງຂໍ້ມູນທີ່ຄນະກໍັມມະການ ໄດ້ຍິນແມ່ນມາຈາກຣັຖບານລາວ ແລະ ພວກເຮົາ ຢາກໄດ້ຂໍ້ມູນ ທີ່ເຊື່ອຖືໄດ້.”
Continue reading “ທາງການລາວບ່າຍບ່ຽງ ຄໍາຖາມ ສປຊ”
ວິທະຍຸເອເຊຍເສລີ: 13 ກໍລະກົດ 2018
ມາດາມ ອຶ້ງ ຊຸຍເມັ້ງ, ພັລຍາຂອງທ່ານ ສົມບັດ ສົມພອນ ນັກພັທນາຊຸມຊົນ ດີເດັ່ນຂອງລາວ, ໄດ້ກ່າວຕໍ່ວິທຍຸເອເຊັຽເສຣີ ໃນມື້ວັນທີ 13 ກໍຣະກະດາ ນີ້ວ່າ ການທວງຖາມຣັຖບານ ສປປລາວ ຫາ ທ່ານ ສົມບັດ ສົມພອນ ຢູ່ໃນກອງປະຊຸມທົບທວນ ການປະຕິບັດສິດທທິມະນຸສ ປະຈຳຣະຍະ ຂອງສະຫະປະຊາຊາດ ທີ່ນະຄອນເຈນິວາ, ປະເທສ ສະວິສເຊິແລັນ ນັ້ນຖືເປັນກຳລັງໃຈອັນສຳຄັນຍິ່ງ ຕໍ່ມາດາມແລະທຸກຄົນ ໃນຄອບຄົວ ແລະ ມາດາມຮູ້ສຶກຊາບຊຶ້ງໃຈ ທີ່ສາກົນຍັງສືບຕໍ່ຕິດຕາມ ເຣຶ່ອງການຫາຍສາບສູນ ຂອງສາມີຕົນ. ດັ່ງ ມາດາມ ໄດ້ກ່າວຕອນນຶ່ງວ່າ:
“ພາກສ່ວນສາກົນເນາະ ຂະເຈົ້າຍັງຫຼັງຈາກຜ່ານມາຫຼາຍປີແລ້ວ ຂະເຈົ້າຍັງຖາມຫາ ຢາກຮູ້ເນາະວ່າລຸງ ສົມບັດ ປະຈຸບັນ ຢູ່ໃສ? ອັນນີ້ ປ້າຂອບໃຈຂະເຈົ້າຫຼາຍໆ. ສຳລັບປ້າ, ອັນນີ້ກະເປັນກຳລັງໃຈໃຫ້ປ້າ ວ່າທາງນອກເນາະ, ໂດຍສະເພາະສາກົນ ຍັງບໍ່ທັນໄດ້ລືມ ກ່ຽວກັບ ເຣື້ອງຂອງລຸງ ສົມບັດ.” Continue reading “ມາດາມ ຊຸຍ ເມັງ ຊາບຊຶ້ງ ຕໍ່ ສາກົນ”
ວິທະຍຸເອເຊຍເສລີ: 01 ສິງຫາ 2017
ສະຫາພັນສາກົນ ເພື່ອ ສິດທິມະນຸດ ຫລື FIDH ຮ່ວມດ້ວຍ ຂະບວນການ ລາວ ເພື່ອ ສິດທິມະນຸດ LMHR ໄດ້ອອກ ຖແລງການຮ່ວມ ຮຽກຮ້ອງ ໃຫ້ສະຫະປະຊາຊາດ ກົດກັນ ຣັຖບານລາວ ໃຫ້ແກ້ໄຂບັນຫາ ສິດທິມະນຸດ ທີ່ຍັງຄ້າງຄາ ຢູ່ໃນລາວ ກ່ອນການທົບທວນ ດ້ານ ສິດທິມະນຸດ ຂອງ ອົງການ ສະຫະປະຊາຊາດ ໃນປີນີ້.
ຂໍ້ຄວາມໃນຖແລງການດັ່ງກ່າວ ຣະບຸວ່າ ຣັຖບານລາວ ຕ້ອງໄດ້ທົບທວນ ແລະແກ້ໄຂ ສະພາບການ ດ້ານ ສິດທິມະນຸດ ຂອງຕົນຢ່າງ ຈີງຈັງ ແລະເລັ່ງລັດ ບາດກ້າວໄປ ໃນທາງທີ່ຖືກຕ້ອງ ເພື່ອສະແດງໃຫ້ອົງການ ສະຫະປະຊາຊາດ ເຫັນວ່າ ສປປລາວ ຈິງຈັງໃນການ ປະຕິບັດ ຕໍ່ຄຳຮຽກຮ້ອງຂອງສາກົນ ໃນບັນດາດັ່ງກ່າວ ດັ່ງທ່ານ Andrea Giorgetta ຜູ້ອຳນວຍການ ສະຫະພັນສາກົນ ເພື່ອສິດທິ ມະນຸດ ປະຈຳຂົງເຂດ ເອເຊັຽ ກ່າວຕໍ່ເອເຊັຽ ໃນຕອນນຶ່ງວ່າ:
“ທ່ານວ່າ ພວກທ່ານເປັນຫ່ວງກ່ຽວກັບ ການຂາດຄວາມໂປ່ງໃສ ຄວາມຮັບຜິດຊອບ ແລະ ຄວາມຫລົ້ມແຫລວ ໃນການປະຕິບັດ ຕໍ່ກົດ ເກນຂອງ ສະຫະປະຊາຊາດ ທາງດ້ານ ສິດທິມະນຸດ ແລະວ່າພວກທ່ານ ເປັນຫ່ວງກ່ຽວກັບ ການຈັບກຸມບຸກຄົນທີ່ ສະແດງອອກ ໃນ ເຄືອຂ່າຍ ອິນເຕີແນັດ ທຸກຮູບແບບ ໃນລາວ”.
ຖແລງການຍັງຣະບຸຕໍ່ໄປວ່າ ບັນຫາ ທີ່ຫນ້າເປັນຫ່ວງ ກ່ຽວກັບ ສິດທິມະນຸດ ໃນລາວ ທີ່ຍັງບໍ່ຖືກແກ້ໄຂ ໃນນັ້ນຮ່ວມດ້ວຍ ການຂາດ ການບັງຄັບໃຊ້ ກົດເກນ ກ່ຽວກັບ ສິດທິມະນຸດ ສາກົນ, ການລົງໂທດ ຜູ້ຕ້ອງຫາ ບໍ່ສົມກັບຄະດີ ແລະ ບໍ່ຜ່ານຂະບວນການ ຍຸຕິທັມ, ການທຳຮ້າຍ ຮ່າງກາຍນັກໂທດ, ການຈັບກຸມຄຸມຂັງ ຜູ້ວິພາກວິຈານຣັຖບານ ໃນເຄືອຂ່າຍອີນເຕີແນັດ, ການບີບບັງຄັບໃຫ້ຫາຍສາບສູນ, ຂາດການສືບສວນ, ສະພາບການ ໃນທີ່ກັກຂັງ ຫລື ໃນຄຸກ ຂາດມາຕຖານ ສາກົນ,
ການຕັດສີນຄະດີ ຂອງສານທີ່ບໍ່ຍຸຕິທັມ ບໍ່ເຄົາຮົບນັບຖື ສິດທິມະນຸດ ສິດທິ ການປາກເວົ້າ ສິດທິ ການສະແດງອອກ ສິດທິ ການຊຸມນຸມ ແບບສັນຕິ ແລະສິດທິ ອົງການຈັດຕັ້ງ ທາງສັງຄົມ ແມ່ນບໍ່ມີເລີຍ ຮ່ວມທັງສິດທິ ຖືສາສນາ ຂອງຊົນກຸ່ມນ້ອຍ ໃນລາວ. ສິດທິ ດັ່ງກ່າວ ທັງຫມົດນີ້ ທາງການລາວ ຕ້ອງໄດ້ແກ້ໄຂ ກ່ອນ ການທົບທວນ ດ້ານ ສິດທິ ມະນຸດ ຂອງອົງການ ສະຫະປະຊາຊາດ ດ້ານ ສິດທິມະນຸດ ໃນປີນີ້.
ວິທະຍຸເອເຊຍເສຣີ: 29 ຕຸລາ 2015 (ສະບັບແປບໍ່ເປັນທາງການ)
ຄວາມພະຍາຍາມທີ່ລົ້ມເຫຼວ ຂອງປະເທດລາວ ທີ່ຈະຊະນະຕຳແໜ່ງສະມາຊິກສະພາຂ້າຫຼວງໃຫຍ່ ສະຫະປະຊາຊາດດ້ານສິທິມະນຸດ ຖືເປັນເລື່ອງທີ່ໜ້າໂລ່ງໃຈສຳລັບກຸ່ມຜູ້ນຳດ້ານສິທິມະນຸດລາວ ເມື່ອໄດ້ເຫັນຜົນການລົງຄະແນນສຽງແບບປິດລັບ ທີ່ນິວຢອກ ໃນວັນພະຫັດ. ກຸ່ມດັ່ງກ່າວ ໄດ້ຮຽກ ຮ້ອງໃຫ້ລັດຖະບານກອມມູນິສຕ໌ ປະຕິບັດຕາມສົນທິສັນຍາວ່າດ້ວຍສິດ ຂອງອົງການສະຫະ ປະຊາຊາດ ກ່ອນທີ່ຈະພະຍາຍາມເຂົ້າຮ່ວມຄະນະຂ້າຫຼວງໃຫຍ່.
ຜົນການລົງຄະແນນສຽງແບບປິດລັບ ໂດຍສະພານິຕິບັນຍັດຂອງອົງການສະຫະປະຊາຊາດ ໃນ ວັນພຸດ ເຫັນວ່າລາວພາດໂອກາດຖືຕຳແໜ່ງໜຶ່ງໃນຫ້າຂອງຕາງໜ້າພາກພື້ນອາຊີ-ປາຊີຟິກ ໃນ ສະພາຂ້າຫຼວງໃຫຍ່, ໂດຍປະເທດທີ່ໄດ້ຕຳແໜ່ງລວມມີ ກຽກກິສຖານ, ມົງໂກເລຍ, ຟີລິປິນ, ເກົາຫຼີໃຕ້, ແລະສະຫະລັດອາຣັບ ເອມິເຣດ.
ກຸ່ມເຄື່ອນໄຫວດ້ານສິທິມະນຸດລາວໃນປາຣີສ ບອກວິທະຍຸເອເຊຍເສຣີລາວວ່າ ຄົງຈະ “ໂຊກຮ້າຍທີ່ ສຸດ” ຖ້າຕ້ອງເຫັນລັດຖະບານຜະເດັດການພັກດຽວໃນວຽງຈັນ ເຂົ້າຮ່ວມເປັນໜຶ່ງໃນ 47 ສະມາຊິກ ສະພາຂ້າຫຼວງໃຫຍ່.
“ກຸ່ມເຄື່ອນໄຫວດ້ານສິທິມະນຸດລາວ ເຊື່ອວ່າການລ່ວງລະເມີດສິດຂອງພົນລະເມືອງລາວຢ່າງບໍ່ມີ ສິ້ນສຸດ ແລະບໍ່ມີຄວາມລະອາຍ ຂອງລັດຖະບານສາທາລະນະລັດ ປະຊາທິປະໄຕ ປະຊາຊົນລາວ ທີ່ໄດ້ສືບຕໍ່ມາຫຼາຍປີແລ້ວ, ຈິ່ງບໍ່ເປັນສິ່ງດຶງດູດຄະແນນສຽງຈາກປະເທດສະມາຊິກ (ສະຫະປະຊາ ຊາດ),” ວະນິດາ ເທບສຸວັນ, ປະທານກຸ່ມກ່າວ. Continue reading “ບໍ່ໜ້າແປກໃຈທີ່ລາວ ພາດໂອກາດນັ່ງຕັ່ງຂ້າຫຼວງໃຫຍ່ສະຫະປະຊາຊາດດ້ານສິທິມະນຸດ”
ວັນທີ 29 ພຶສະພາ, ຜູ້ລາຍງານພິເສດຂອງອົງການສະຫະປະຊາຊາດດ້ານສິດເສລີພາບໃນການອອກສຽງ, ເສລີພາບໃນການໂຮມຊຸມນຸມ ແລະສະມາຄົມຢ່າງສັນຕິ, ແລະສະພາບຂອງນັກປົກປັກຮັກສາສິທິມະນຸດ ໄດ້ສົ່ງຈົດໝາຍເຖິງລັດຖະບານລາວ ເພື່ອສະເໜີກ່ຽວກັບຄວາມກັງວົນຕໍ່ກັບຮ່າງດຳລັດວ່າດ້ວຍສະມາຄົມ ແລະມູນິທິ. ສ່ວນໜຶ່ງຂອງຈົດໝາຍໄດ້ຂຽນວ່າ:
…ພວກຂ້າພະເຈົ້າມີຈຸດປະສົງນຳສະເໜີຕໍ່ບັນດາທ່ານຕາງໜ້າລັດຖະ-ບານ ຜູ້ມີກຽດ ກ່ຽວກັບຂໍ້ມູນທີ່ພວກຂ້າພະເຈົ້າໄດ້ຮັບກ່ຽວກັບຮ່າງດຳລັດວ່າດ້ວຍສະມາຄົມ ແລະ ມູນິທິ ທີ່ຈະຂັດກັບກົດໝາຍ ແລະມາດຖານສາກົນທີ່ກ່ຽວຂ້ອງກັບສິດເສລີພາບດ້ານການພົວພັນ ແລະສິດເສລີພາບດ້ານການອອກສຽງ, ຖ້າຫາກວ່າດຳລັດສະບັບນີ້ໄດ້ຮັບການຮັບຮອງໂດຍບໍ່ມີການ ປ່ຽນແປງ.
ໄດ້ມີການແຈ້ງຄວາມກັງວົນວ່າຂໍ້ກຳນົດໃນຮ່າງດຳລັດນີ້ ບໍ່ສອດຄ່ອງກັບກົດໝາຍ ແລະ ມາດຖານດ້ານສິທິມະນຸດສາກົນ ທີ່ກ່ຽວພັນເຖິງອິສະຫຼະດ້ານການອອກສຽງ ແລະອິສະຫຼະດ້ານການ ສະມາຄົມ ລວມເຖິງຄວາມສາມາດຂອງສະມາຄົມ ທີ່ຈະເຮັດວຽກຢ່າງອິສະຫຼະ ປາສະຈາກການ ແຊກແຊງທີ່ເກີນຄວນຈາກລັດ.
ຈົດໝາຍສະບັບເຕັມ ແມ່ນສາມາດອ່ານໄດ້ທີ່ນີ້.
ວິທະຍຸເອເຊຍເສຣີ: 25 ມິຖຸນາ 2015
ທ່ານ Andrea Giorgetta ຜູ້ ອຳນວຍການ ສະຫະພັນ ເພື່ອ ສິດທິ ມະນຸດ ສາກົນ FIDH ທີ່ ບາງກອກ ໄດ້ ໃຫ້ ສັມພາດ ກັບ ເອເຊັຽ ເສຣີ ໃນ ວັນທີ 24 ມິຖຸນາ ນີ້ວ່າ, ມັນເປັນ ການຍາກ ທີ່ ສປປລາວ ຈະ ໄປ ເລືອກຕັ້ງ ເປັນ ສະມາຊິກ ສະພາ ສິດທິ ມະນຸດ ສະຫະ ປະຊາຊາຕ, ຖ້າຫາກ ວ່າ ລາວ ບໍ່ ແກ້ໄຂ ບັນຫາ ການ ຣະເມີດ ສິດທິ ມະນຸດ ໃນລາວ ຢ່າງ ຮີບດ່ວນ:
“ເຫັນວ່າ ມັນ ເປັນ ການຍາກ ຫລາຍ ທີ່ ລາວ ຈະຖືກ ເລືອກຕັ້ງ ເປັນ ສະມາຊິກ ສະພາ ສິດທິ ມະນຸດ ສະຫະ ປະຊາຊາຕ, ຖ້າຫາກ ວ່າ ລາວ ບໍ໋ເອົາ ມາຕການ ຢ່າງ ຮີບດ່ວນ ເຣື້ອງ ການ ເຄົາຣົບ ສິດທິ ມະນຸດ ນັບແຕ່ ບັນຫາ ການ ບັງຄັບ ໃຫ້ ຫາຍສາບສູນ ຂອງ ທ່ານ ສົມບັດ ສົມພອນ, ນັກ ພັທນາ ຊຸມຊົນ ໃນລາວ, ແລະ ບັນຫາ ຫລັກໆ ຫລາຍ ບັນຫາ ເຊັ່ນວ່າ ສິດທິ ໃນການ ປາກເວົ້າ ການໂຮມ ຊຸມນຸມ, ການ ສະແດງ ຄວາມເຫັນ ແລະ ແກ້ໄຂ ບັນຫາ ການ ຍຶດ ເອົາທີ່ດິນ ຂອງ ປະຊາຊົນ ຢ່າງ ແທ້ຈິງ”.
ທ່ານວ່າ ຫລາຍ ປະເທດ ຮ່ວມທັງ ສປປ ລາວ ເອງ ຢາກ ສະມັກ ເລືອກຕັ້ງ ເຂົ້າໄປ ມີ ບ່ອນນັ່ງ ໃນ ສະພາ ສິດທິ ມະນຸດ, ເພື່ອ ມີກຽດ ອັນ ສູງສົ່ງ ໃນ ວົງການ ສາກົນ, ແລະ ເພື່ອ ຢາກ ສະແດງ ຕົນຕໍ່ ປະຊາຄົມ ນາໆຊາຕ ວ່າ, ຕົນ ຈິງຈັງ ກັບ ບັນຫາ ສິດທິ ມະນຸດ ຊຶ່ງ ຄວາມຈິງ ແລ້ວ ບໍ່ໄດ້ ປັບປຸງ ຫລື ແກ້ໄຂ ອັນໃດ ເທົ່າທີ່ ຄວນ:
“ຖ້າຫາກ ວ່າ ລາວ ຖືກ ເລືອກຕັ້ງ ເປັນ ສະມາຊິກ ສະພາ ສິດທິ ມະນຸດ, ມັນ ກໍເປັນ ໜ້າສົນໃຈ ສໍາລັບ ລາວ ທີ່ ຈະມີ ກຽດ ອັນ ສງ່າງາມ, ແຕ່ ໃນຂນະ ດຽວກັນ ລາວ ຈະບໍ່ເອົາ ມາຕການ ແກ້ໄຂ ບັນຫາ ຣະເມີດ ສິດທິ ມະນຸດ ຢ່າງ ຈິງຈັງ, ຊຶ່ງ ທ່ານ ເຄີຍເຫັນ ມາແລ້ວ, ໃນ ກໍຣະນີ ວຽດນາມ ທີ່ ຖືກ ເລືອກຕັ້ງ ເຂົ້າໄປ ເປັນ ສະມາຊິກ ສະພາ ສິດທິ ມະນຸດ ສະຫະ ປະຊາຊາຕ. ໃນ ຄວາມຈິງ ສະພາບ ສິດທິ ມະນຸດ ໃນ ວຽດນາມ ກໍ ບໍ່ໄດ້
ຖືກ ປັບປຸງ ພໍເທົ່າໃດ”.
ທ່ານ ກ່າວ ຕໍ່ໄປວ່າ ໃນ ເວລາ ທີ່ ປະເທດ ໃດນຶ່ງ ທີ່ເຮັດ ຄໍາຮ້ອງ ຂໍສມັກ ຮັບ ເລືອກຕັ້ງ ເປັນ ສະມາຊິກ ສະພາ ສິດທິ ມະນຸດ, ປະເທດ ນັ້ນ ກໍຕ້ອງ ສັນຍາ ວ່າ, ຕົນ ຕ້ອງ ປະຕິບັດ ພັນທະ ໃນ ການ ປັບປຸງ ນັບຖື ສິດທິ ມະນຸດ. ທາງ ຣັຖບານ ສປປ ລາວ ກໍ ພຍາຍາມ ແກ່ຍາວ ບໍ່ ເຊີນເອົາ ຜູ້ ຊ່ຽວຊານ ດ້ານ ສິດທິ ມະນຸດ ເຂົ້າໄປ ສັງເກດ ສະພາບການ ສິດທິ ມະນຸດ ໃນລາວ, ແມ້ແຕ່ ນັກ ຊ່ຽວຊານ ດ້ານ ສິດທິ, ໃນ ການມີ ທີ່ຢູ່ ອາໄສ ຂອງ ຜູ້ ຖືກ ບັງຄັບ ໃຫ້ ໂຍກຍ້າຍ ຖິ່ນຖານ ບ້ານເຮືອນ ອອກຈາກ ເຂດ ໂຄງການ ລົງທຶນ ຂອງ ຣັຖ ແລະ ຕ່າງ ປະເທດ.
Voice of America: 03 ເມສາ 2015
ກຸ່ມເຄື່ອນໄຫວດ້ານສິດທິມະນຸດສາກົນ ຮຽກຮ້ອງໃຫ້ນານາຊາດ ເພີ້ມການກົດດັນລັດຖະບານລາວ ຕໍ່ກໍລະນີການຫາຍຕົວໄປຂອງ ທ່ານສົມບັດ ສົມພອນ ນັກພັດທະນາສັງຄົມລາວ ທີ່ດີເດັ່ນຂອງ ອາຊ່ຽນ.
ກຸ່ມເຄື່ອນໄຫວດ້ານສິດທິມະນຸດສາກົນ Human Right Watch ໄດ້ຖະແຫລງການຮຽກຮ້ອງ ຕໍ່ນານາຊາດເພື່ອຂໍໃຫ້ເພີ້ມການກົດ ດັນລັດຖະບານລາວຕໍ່ກໍລະນີການຫາຍຕົວໄປ ຂອງທ່ານສົມບັດ ສົມພອນ ນັກພັດທະນາ ສັງຄົມລາວ ທີ່ດີເດັ່ນ ຂອງອາຊ່ຽນ ໃນໂອກາດທີ່ລັດຖະບານອອສເຕຣເລຍ ໄດ້ເປັນເຈົ້າພາບ ຈັດການພົບປະເຈລະຈາ ວ່າດ້ວຍ ສະພາບ ການດ້ານສິດທິມະນຸດ ຄັ້ງທີ 4 ຮ່ວມກັບຄະນະ ຜູ້ຕາງໜ້າ ຂອງລັດຖະບານລາວ ເມື່ອບໍ່ນານມານີ້ ຢູ່ນະຄອນຫລວງ Canberra ປະເທດ ອອສເຕຣເລຍ.
ໂດຍຖະແຫລງການດັ່ງກ່າວ ໄດ້ສະເໜີແນະໃຫ້ລັດຖະບານອອສເຕຣເລຍ ຕ້ອງກົດດັນ ທາງການລາວ ເພື່ອໃຫ້ສະແດງຄວາມຮັບຜິດຊອບ ໃນການສືບສວນຫາຄວາມຈິງກ່ຽວກັບ ການຫາຍຕົວໄປຂອງ ທ່ານສົມບັດ ແລະ ນຳເອົາຕົວຜູ້ກະທຳຄວາມຜິດມາລົງໂທດ ຕາມ ກົດໝາຍໃຫ້ໄດ້ ຫາກບໍ່ສະນັ້ນແລ້ວ ການພົບປະເຈລະຈາດັ່ງກ່າວ ລະຫວ່າງທາງການ ອອສເຕຣເລຍ ກັບລາວ ກໍຈະບໍ່ມີປະໂຫຍດຫຍັງເລີຍ ນອກຈາກການພົບປະເຈລະຈາ
ປາກເປົ່າ ທີ່ມີຂຶ້ນຕາມກຳນົດເວລາເທົ່ານັ້ນ.
ແຕ່ຢ່າງໃດກໍຕາມ ການພົບປະເຈລະຈາດັ່ງກ່າວ ກໍໄດ້ຜ່ານພົ້ນໄປແລ້ວ ຫາກແຕ່ກໍຍັງບໍ່ ປາກົດວ່າ ໄດ້ມີໝາກຜົນແນວໃດເກີດຂຶ້ນ ຈາກການພົບປະເຈລະຈາໃນຄັ້ງນີ້ ຫຼືບໍ່ ເນື່ອງ ຈາກທາງການອອສເຕຣເລຍ ແລະ ລາວບໍ່ໄດ້ເຜີຍແຜ່ຂໍ້ມູນອອກມາ ສູ່ການຮັບຮູ້ໃນວົງ ກວ້າງແຕ່ຢ່າງໃດ. Continue reading “ອົງການ HRW ຮຽກຮ້ອງໃຫ້ ນາໆ ຊາດ ກົດດັນລາວ ເລື້ອງ ທ່ານສົມບັດ ສົມພອນ”


text:
ເພື່ອເປັນການສ້າງຄວາມເຂັ້ມແຂງ ແລະ ເປັນການແລກປ່ຽນບົດຮຽນໃຫ້ພະນັກງານເມືອງ, ແຂວງ ແລະ ຊາວກະສິກອນ ໃນການປັບປຸງດິນ ແລະ ການຜັນຂະຫຍາຍເຕັກນິກການປັບປຸງດິນດ້ວຍວິທີການນຳໃຊ້ເຕັກນິກໄຖປົກຕໍເຟືອງ.ເພື່ອສຸມໃສ່ຂະບວນການຜະລິດກະສິກໍາ ແລະ ປັບປຸງສະພາບດິນນາໃຫ້ມີການນຳໃຊ້ໄດ້ແບບຍືນຍົງ ພ້ອມທັງຫຼຸດຜ່ອນຜົນກະທົບຕໍ່ສິ່ງແວດລ້ອມຈາກການຈູດຕໍເຟືອງຫຼັງຈາກລະດູການເກັບກ່ຽວເຂົ້ານາປີ.
ໃນວັນທີ 17 ຫາ 18 ທັນວາ 2020 ທີ່ຜ່ານມາ ກົມຄຸ້ມຄອງ ແລະ ພັດທະນາທີ່ດິນກະສິກໍາ, ກະຊວງກະສິກໍາ ແລະ ປ່າໄມ້ ໄດ້ຈັດກອງປະຊຸມສໍາມະນາ ພາຍໃຕ້ຫົວຂໍ້ວຽກງານການປັບປຸງດິນ ແລະ ສ້າງຂະບວນການໄຖປົກຕໍເຟືອງ ຂຶ້ນທີ່ເມືອງທ່າພະບາດ, ແຂວງບໍລິຄໍາໄຊ, ກອງປະຊຸມສໍາມະນາດັ່ງກ່າວແມ່ນ ໄດ້ຈັດຂຶ້ນຢູ່ທີ່ຫ້ອງການສາທາລະນະສຸກ ເມືອງທ່າພະບາດ
ໂດຍການໃຫ້ກຽດເປັນປະທານ ຂອງ ທ່ານ ບຸນເພັງ ຈັນທະວົງສຸກ ຮອງເຈົ້າເມືອງ ເມືອງ ທ່າພະບາດ ແຂວງ ບໍລິຄໍາໄຊ ແລະທ່ານ ນາມມະກອນ ສຸກຈະເລີນ, ຮອງຫົວໜ້າສູນ ພັດທະນາທີ່ດິນ ແລະຄຸ້ມຄອງການນໍາໃຊ້ຝຸ່ນ, ມີວິຊາການ ແລະ ທີມງານຄູຝຶກທີ່ມາຈາກ ກົມຄຸ້ມຄອງ ແລ ະພັດທະນາທີ່ດິນກະສິກໍາ ,ພ້ອມທັງຜູ້ເຂົ້າຮ່ວມທີ່ມາຈາກ ຂະແໜງຄຸ້ມຄອງ ແລະພັດທະນາທີ່ດິນກະສິກຳ, ຫ້ອງການກະສິກໍາ ແລະປ່າໄມ້ ຂອງແຂວງບໍລິຄຳໄຊ, ມີຫົວໜ້າກຸ່ມຕາງໜ້າຊາວນາຕົວແບບຈາກບ້ານທວາຍໃຫ່ຍ ແລະ ບ້ານອ້ອມຂ້າງບ້ານທວຍໃຫຍ່ ເຂົ້າຮ່ວມທັງໝົດ ທັງໝົດ 25 ຄົນ ຍີງ 6 ຄົນ , ກອງປະຊຸມຝຶກອົບຮົມໃນຄັ້ງນີ້ ແມ່ນເພື່ອເສີມສ້າງຄວາມຮູ້ຄວາມເຂົ້າໃຈໃຫ້ແກ່ຊາວກະສິກອນໃນການນຳໃຊ້ເຕັກນິກການໄຖປົກຕໍເຟືອງເຂົ້າໃນການປັບປຸງດິນໃຫ້ມີຄວາມອຸດົມສົມບູນ ຊື່ງໃນການຝຶກອົບຮົມທາງຄູຝຶກທີ່ມາຈາກກົມຄຸ້ມຄອງ ແລະ ພັດທະນາທີ່ດິນກະສິກໍາ ແມ່ນໄດ້ນຳສະເໜີກ່ຽວກັບ ຄວາມຮູ້ພຶ້ນຖານຂອງດິນ, ການລົງສຳຫຼວດ ແລະ ການເກັບຕົວຢ່າງດິນ, ການຜະລິດຝຸ່ນອົງຄະທາດ ແລະ ການປັບປຸງດິນດ້ວຍການໄຖກົບຕໍເຟືອງ ຜູ້ເຂົ້າຮ່ວມກັບຄູຝຶກ ຍັງສົນທະນາແລກປ່ຽນນໍາສະເໜີພາບລວມການຜະລິດ ແລະ ປຶກສາຫາຫລືກ່ຽວກັບບັນຫາການນໍາໃຊ້ດິນທີ່ພົບເຫັນຂອງແຕ່ລະພື້ນທີ່.ພາຍຫລັງກອງປະຊຸມສຳມະນາ ແລະ ການສາທິດໄຖກົບຕໍເຟືອງ ທ່ານ ນາມມະກອນ ສຸກຈະເລີນ, ຮອງຫົວໜ້າສູນ ພັດທະນາທີ່ດິນ ແລະຄຸ້ມຄອງການນໍາໃຊ້ຝຸ່ນ ໄດ້ປະກອບຄຳເຫັນ ແລະກ່າວປິດກອງປະຊຸມສຳມະນາ ລົງໃນວັນດັ່ງກ່າວ.
ໃນມື້ທີ່ສອງຂອງການຝຶກອົບຮົມ ວັນທີ 18 ທັນວາ 2020 ໄດ້ມີການເປີດພິທີສາທິດໄຖປົກຕໍເຟືອງຢູ່ບ້ານທວາຍໃຫ່ຍ, ເມືອງທ່າພະບາດ ແຂວງບໍລິຄໍາໄຊ. ເຊີ່ງໃຫ້ກຽດເປັນປະທານຮ່ວມເປີດພິທີໂດຍ ທ່ານປອ ທັດເທວາ ສະພັງທອງ ຮອງຫົວໜ້າກົມຄຸ້ມຄອງ ແລະ ພັດທະນາທີ່ດິນກະສິກໍາ ຮ່ວມກັບທ່ານບຸນເພັງ ຈັນທະວົງສຸກ ຮອງເຈົ້າເມືອງໆ ເມືອງທ່າພະບາດ ມີທີມງານວິຊາການທີ່ມາກົມຄຸ້ມຄອງ ແລະ ພັດທະນາທີ່ດິນກະສິກຳ ແລະ ພາຍຫລັງເປີດພິທີ, ສະມາຊິກຜູ້ເຂົ້າຮ່ວມທັງໝົດໄດ້ພາກັນລົງໄປສາທິດການໄຖກົບໄຖປົກຕໍເຟືອງ ຮ່ວມກັບຊາວກະສິກອນ ບ້ານດັ່ງກ່າວ. ເຊີາງມີຜູ້ເຂົ້າຮ່ວມທັງໝົດ 46 ຄົນ ຍິງ 14 ຄົນ.
There is no gallery selected or the gallery was deleted.
ຂ່າວໂດຍ: ວິຊາການຂໍ້ມູນຂ່າວສານທີ່ດິນກະສິກຳ
ກວດແກ້ໂດຍ: ທ່ານ ນາມມະກອນ ສຸກຈະເລີນ, ຫົວໜ້າສູນພັດທະນາທີ່ດິນ ແລະ ຄຸ້ມຄອງການນໍາໃຊ້ຝຸ່ນ
ທ່ານ ນາງ ທິບພາພອນ ດວງສິລາ, ວິຊາການພະແນກແຜນການ ແລະ ການຮ່ວມມື


text:
ສູນກາງຊາວໜຸ່ມ ປະຊາຊົນ ປະຕິວັດລາວ (ສຊປລ) ເປີດບຸນມະໂຫລານຊາວໜຸ່ມ-ເຍົາ ວະຊົນ ທົ່ວປະເທດປະຈໍາປີ 2020 ໃນວັນທີ 9 ທັນວາ 2020 ຢ່າງເປັນທາງການ ຢູ່ສູນການຄ້າລາວ-ໄອເຕັກ ນະຄອນຫລວງວຽງຈັນ, ໂດຍມີ ທ່ານ ອາລຸນໄຊ ສູນນະລາດ ເລຂາຄະນະບໍລິຫານງານສູນກາງຊາວໜຸ່ມປະຊາຊົນ ປະຕິວັດລາວ, ມີບັນດາການນໍາພັກ-ລັດ, ຜູ້ຕາງໜ້າຈາກອົງການຈັດຕັ້ງພັກ-ລັດ, ອົງການຈັດຕັ້ງມະຫາຊົນ, ຊາວໜຸ່ມ, ເຍົາວະຊົນ ແລະ ມວນຊົນພາຍໃນນະຄອນຫລວງວຽງຈັນເຂົ້າຮ່ວມເປັນຈໍານວນຫລວງຫລາຍ. ທ່ານ ອາລຸນໄຊ ສູນນະລາດ ໄດ້ກ່າວວ່າ: ບຸນມະໂຫລານຊາວໜຸ່ມ-ເຍົາວະຊົນ ປີ 2020 ນີ້, ຈັດ ຂຶ້ນພາຍໃຕ້ຫົວຂໍ້ “ລະນຶກເຖິງມູນເຊື້ອຊາວໜຸ່ມຮຸ່ນກ່ອນ ແລະ ເສີມຂະຫຍາຍບົດບາດຊາວໜຸ່ມຍຸກ ໃໝ່” ຊຶ່ງແມ່ນກິດຈະກໍາສໍາຄັນໜຶ່ງ ເພື່ອຂໍ່ານັບຮັບຕ້ອນວັນສໍາຄັນຕ່າງໆຂອງຊາດ-ຂອງພັກ ໃຫ້ມີບັນຍາກາດຟົດຟື້ນ ແລະ ສະແດງໃຫ້ເຫັນການຫັນແບບແຜນ ແລະ ຮູບແບບການເຄື່ອນໄຫວໄປສູ່ທັນສະໄໝທີ່ມີວິທະຍາສາດ, ສົ່ງເສີມຄວາມຮູ້ຄວາມສາມາດ, ທັກສະ, ຫົວຄິດປະດິດສ້າງ, ຊອກໃຫ້ໄດ້ບຸກຄົນດີເດັ່ນ, ວຽກຈິງຄົນແທ້ ເພື່ອເປັນຕົວແບບຂອງຊາວໜຸ່ມໃນທຸກຂົງເຂດ. ພ້ອມນີ້, ຍັງເປັນການເຕົ້າໂຮມຄວາມສາມັກຄີ, ໂຄສະນາເຜີຍແຜ່ມູນເຊື້ອການສຶກສາອົບຮົມ ການເມືອງ-ແນວຄິດຄຸນສົມບັດສິນທຳປະຕິວັດ, ສະແດງໃຫ້ເຫັນບົດບາດຂອງຄະນະຊາວໜຸ່ມ ...Read More »
ສຶກສາ ແລະ ກິລາ
ສທຄ ເລັ່ງສ້າງນັກວິຊາຊີບການເງິນ ຈຸລະພາກ ຍຸກ 4.0……
ສະຖາບັນການທະນາຄານ (ສທຄ) ເປັນສະຖາບັນການສຶກສາຂັ້ນສູງຂອງຊາດທີ່ຂຶ້ນກັບທະນາຄານແຫ່ງ ສປປລາວ(ທຫລ) ຊຶ່ງມີວິໄສທັດ ພັດທະນາການສຶກສາ ທີ່ມີຄຸນນະພາບທາງດ້ານການເງິນ-ການທະນາຄານ ເພື່ອໃຫ້ສາມາດເຊື່ອມໂຍງກັບພາກພື້ນ ແລະ ສາກົນ; ມີພາລະກິດ ນຳໃຊ້ວິທະຍາສາດການສຶກສາ ແລະ ເຕັກໂນໂລຊີທີ່ກ້າວໜ້າ ເພື່ອສ້າງ ແລະ ຍົກລະດັບບຸກຄະລາກອນດ້ານການເງິນ- ການທະນາຄານໃຫ້ມີຄຸນນະພາບ ພ້ອມນີ້, ຍັງປະຕິບັດຍຸດທະສາດໃນການພັດທະນາຄູ ແລະ ຫລັກສູດການຮຽນ- ການສອນໃຫ້ມີລັກສະນະຊາດ, ລັກສະນະວິທະຍາສາດ (ກ້າວໜ້າທັນສະໄໝ) ແລະ ລັກສະນະມະຫາຊົນ. ທ່ານ ປອ.ສັນຕິ ພົນເມືອງລາວ ຫົວໜ້າ ສທຄ ໄດ້ກ່າວໃນເວທີສົນທະນາວຽກງານການເງິນຈຸລະພາກ ໃນທ້າຍ ເດືອນພະຈິກຜ່ານມາວ່າ: ສທຄ ຮັບການສ້າງຕັ້ງຂຶ້ນໃນປີ 1979 ຊຶ່ງດຳເນີນການຮຽນ-ການສອນ ສາຂາການທະນາຄານ, ການເງິນ, ການບັນຊີ, ການເງິນຈຸລະພາກ ແລະ ສາຂາການບັນຊີ ແລະ ກວດສອບ ໂດຍມີຄູ-ອາຈານ ທີ່ມີຄວາມຮູ້-ຄວາມສາມາດໃນລະດັບທີ່ແນ່ນອນ; ມີນັກສຶກສາລະດັບຊັ້ນສູງ ແລະ ປະລິນຍາຕີໃນແຕ່ລະປີປະມານ 3.700 ຄົນ ສາມາດອອກຮັບໃຊ້ສັງຄົມປະມານ 1.200 ຄົນ; ສຳລັບຜົນການເຄື່ອນໄຫວ ແລະ ແຜນພັດທະນາຊັບພະຍາກອນມະນຸດ ...Read More »
ທົດລອງສົ່ງກະແສໄຟຟ້າ ແສງຕາເວັນເຂົ້າສູ່ລະບົບຂອງໄຟຟ້າລາວ……..
ໃນອາທິດຜ່ານມາ ໄດ້ມີການທົດລອງ ສົ່ງກະແສໄຟຟ້າຈາກໂຄງການພະລັງງານໄຟຟ້າແສງຕາເວັນ ບ້ານອຸ້ມໜາມຄອງ 1 ແລະ ອຸ້ມໜາມຄອງ 3 ເມືອງ ສອງຄອນ ແຂວງສະຫວັນນະເຂດ ມີກໍາລັງຕິດຕັ້ງ 10 ເມກາວັດ ເຂົ້າລະບົບສາຍສົ່ງໄຟຟ້າ ລັດວິສາຫະກິດໄຟຟ້າລາວ ໂດຍມີ ທ່ານ ທ່ອນແກ້ວ ພຸດທະໄກຍະລາດ ຮອງເຈົ້າແຂວງສະຫວັນນະເຂດ, ທ່ານ ເຄນຄຳ ສີລາຊາ ປະທານກຸ່ມບໍລິສັດຄູນໄຊພັດທະນາກໍ່ສ້າງ ທັງເປັນຜູ້ອຳນວຍການບໍລິສັດລາວພັດທະນາກຣີນເອັນເຈີເນຣິງຈຳກັດ, ທ່ານ ບຸນລ້ວນ ລີໄຊຍະລາດ ຫົວຫນ້າພະແນກພະລັງງານ ແລະ ບໍ່ແຮ່ແຂວງສະຫວັນນະເຂດ, ທ່ານ ລັດຕະນະໄຊ ອຸ່ນສີລິ ຮອງຫົວໜ້າ ລັດວິສາຫະກິດໄຟຟ້າລາວ ສາຂາ ແຂວງສະຫວັນນະເຂດ ແລະ ພາກສ່ວນທີ່ກ່ຽວຂ້ອງເຂົ້າຮ່ວມ. ໂຄງການພັດທະນາພະລັງງານໄຟຟ້າແສງຕາເວັນ ອຸ້ມໜາມຄອງ1 ແລະ ອຸ້ມໜາມຄອງ3 ເປັນການລົງທືນຂອງບໍລິສັດເອກະຊົນ ເພື່ອພັດທະນາພະລັງງານທາງເລືອກ ແລະ ເປັນພະລັງງານທີ່ສະອາດ ໃນການສະໜອງພະລັງງານໃຫ້ກັບ ເສດຖະກິດ-ສັງຄົມ ແຂວງສະຫວັນນະເຂດ. ແຫຼ່ງຂໍ້ມູນ: EDLRead More »
ເປີດຊຸດຝຶກອົບຮົມ ໃຫ້ພະນັກງານຂະແໜງຊັບສິນຂອງລັດທົ່ວປະເທດ……..
ເພື່ອເປັນການບຳລຸງ ແລະ ສ້າງເສີມສ້າງທັກສະດ້ານວິຊາສະເພາະໃຫ້ແກ່ພະນັກງານຂະແໜງຄຸ້ມຄອງຊັບສິນຂອງລັດໃນຂອບເຂດທົ່ວປະເທດ,ເພື່ອນໍາໃຊ້ເຂົ້າໃນການປະຕິບັດໜ້າທີ່ວິຊາສະເພາະໃນການຄຸ້ມຄອງ, ກວດກາຕິດຕາມ, ຊຸກຍູ້ ແລະ ຄຸ້ມຄອງຈັດເກັບລາຍຮັບເຂົ້າງົບປະມານໃຫ້ຖືກຕ້ອງຄົບຖ້ວນ ແລະ ທັນເວລາ. ໃນວັນທີ 7 ທັນວາ 2020 ຜ່ານມານີ້,ທີ່ສະຖາບັນເສດຖະກິດ-ການເງິນ ນະຄອນຫຼວງວຽງຈັນ, ໄດ້ເປີດຊຸດຝຶກອົບຮົມວຽກງານຄຸ້ມຄອງຊັບສິນຂອງລັດໃຫ້ພະນັກງານຂະແໜງຄຸ້ມຄອງຊັບສິນຂອງລັດທົ່ວປະເທດປະຈຳປີ 2020 ໂດຍການເປັນເປັນປະທານຂອງທ່ານ ພູດົງ ສຸຂະວົງ ຮັກສາການຫົວໜ້າກົມຄຸ້ມຄອງຊັບສິນຂອງລັດ, ມີທ່ານ ອຸໄທ ອິນທິລາດ ຮອງຫົວໜ້າກົມຈັດຕັ້ງ ແລະ ພະນັກງານ, ຄະນະກົມຄຸ້ມຄອງຊັບສິນຂອງລັດ, ພ້ອມດ້ວຍພະນັກງານວິຊາການທີ່ກ່ຽວຂ້ອງເຂົ້າຮ່ວມ. ໃນພິທີດັ່ງກ່າວ,ທ່ານ ອຸໄທ ອິນທິລາດ ໄດ້ຂຶ້ນຜ່ານຂໍ້ຕົກລົງ ສະບັບເລກທີ 3042/ກງ, ລົງວັນທີ 13 ພະຈິກ 2020 ວ່າດ້ວຍການອະນຸມັດເປີດຊຸດຝຶກອົບຮົມ ແລະ ແຕ່ງຕັ້ງຄະນະຮັບຜິດຊອບຊຸດຝຶກອົບຮົມສ້າງຄວາມເຂັ້ມແຂງໃຫ້ແກ່ພະນັກງານ-ລັດຖະກອນ ຂະແໜງຄຸ້ມຄອງຊັບສິນຂອງລັດ ກະຊວງການເງິນ ປະຈຳປີ 2020, ຂໍ້ຕົກລົງ ສະບັບເລກທີ 2908/ຄຊລ, ລົງວັນທີ 17 ພະຈິກ 2020 ວ່າດ້ວຍການແຕ່ງຕັ້ງພະນັກງານ-ລັດຖະກອນ ຂະແໜງຄຸ້ມຄອງຊັບສິນຂອງລັດ ເຂົ້າຮ່ວມຊຸດຝຶກອົບຮົມ ວຽກງານຄຸ້ມຄອງຊັບສິນຂອງລັດ ປະຈຳປີ 2020. ສຳລັບຊຸດຝຶກອົບຮົມຄັ້ງນີ້, ມີພະນັກງານ-ລັດຖະກອນຂະແໜງຊັບສິນຂອງລັດ, ພະນັກງານຊັບສິນຂັ້ນທ້ອງຖິ່ນທົ່ວປະເທດທີ່ຂຶ້ນກັບກະຊວງການເງິນເຂົ້າຮ່ວມທັງໝົດ 105 ...Read More »
ເປີດໂຕຜະລິດຕະພັນໂອນເງິນຂ້າມທະນາຄານເທິງມືຖື………
ອີງຕາມເປົ້າໝາຍຂອງການດຳເນີນທຸລະກິດຂອງ LAPNet ທີ່ເປັນຜູ້ຄວບຄຸມລະບົບການຊຳລະທຸລະກຳຍ່ອຍແຫ່ງຊາດ ໃນ ສປປ ລາວ ມີເຮັດໜ້າທີ່ເປັນສື່ກາງໃນການເຮັດທຸລະກຳຮ່ວມກັນດ້ວຍຫຼາຍຮູບແບບ ແລະ ຫຼາກຫຼາຍຊ່ອງທາງ; LAPNet ໄດ້ພັດທະນາລະບົບເພື່ອສ້າງຜະລິດຕະພັນໂອນເງິນຂ້າມທະນາຄານເທິງມືຖື ທີ່ຊ່ວຍອຳນວຍຄວາມສະດວກໃຫ້ມວນຊົນເຮັດທຸລະກຳທາງການເງິນຢູ່ເທິງມືຖື ຕາມຄຳຂວັນທີ່ວ່າ: “ທຸກທີ່ ທຸກເວລາ ທຸກຊ່ອງທາງການຊຳລະ”. ໃນຕອນບ່າຍ ວັນທີ 08 ທັນວາ 2020 ທີ່ໂຮງແຮມແລນມາກ ນະຄອນຫຼວງວຽງຈັນ, ບໍລິສັດ ລາວເນເຊີນນານ ເພເມັ້ນ ເນັດເວີກ ຈຳກັດ ຫຼື LAPNet ໄດ້ຈັດພິທີເປີດໂຕຜະລິດຕະພັນໂອນເງິນຂ້າມທະນາຄານເທິງມືຖື ຢ່າງເປັນທາງການ, ເຂົ້າຮ່ວມໃນພິທີ ມີທ່ານ ສອນໄຊ ສິດພະໄຊ ຜູ້ວ່າການ ທະນາຄານ ແຫ່ງ ສປປ ລາວ ພ້ອມດ້ວຍຕາງໜ້າຜູ້ຖືຮຸ້ນຂອງບໍລິສັດ, ທະນາຄານທຸລະກິດ ແລະ ພາກສ່ວນທີ່ກ່ຽວຂ້ອງ. ປັດຈຸບັນ LAPNet ມີເຄືອຂ່າຍເຮັດທຸລະກໍາການນຳໃຊ້ບັດທະນາຄານຮ່ວມກັນ ຫຼື ນຳໃຊ້ຕູ້ ATM ຮ່ວມກັນ ໃນການຖອນເງິນສົດ, ກວດຍອດເງິນໃນບັນຊີຮ່ວມກັນໄດ້ 16 ທະນາຄານ, ສຳລັບການໂອນເງິນຂ້າມທະນາຄານໂດຍຜ່ານຕູ້ ATM ໄດ້ 10 ...Read More »
ພະນັກງານສະພາ ຍົກລະດັບຄວາມຮູ້ການຂຽນເອກະສານທາງການ …..
ພະນັກງານວິຊາການ ພາຍໃນສະຖາບັນຄົ້ນຄວ້ານິຕິກຳ ສະພາແຫ່ງຊາດ ແລະ ພະນັກ ງານ ຈາກສະພາປະຊາຊົນຂັ້ນແຂວງທົ່ວປະເທດ ໄດ້ຮັບການຍົກລະດັບຄວາມຮູ້, ຄວາມສາມາດ ແລະ ທັກສະໃນການຂຽນເອກະສານທາງການ ໃຫ້ມີຄວາມຖືກຕ້ອງ ແນໃສ່ເພື່ອຮັບໃຊ້ວຽກງານໃນຄວາມຮັບຜິດ ຊອບຂອງຕົນ ໃຫ້ມີປະສິດທິພາບ ແລະ ປະສິດທິຜົນສູງຂຶ້ນ. ການຝຶກອົບຮົມດັ່ງກ່າວ, ໄດ້ມີຂຶ້ນທີ່ນະຄອນຫລວງວຽງຈັນ ໃນວັນທີ 8 ທັນວາ 2020 ໂດຍພາຍໃຕ້ການເປັນປະທານຂອງ ທ່ານ ຄຳມ່ວນ ຊົມສີຫາປັນຍາ ຮອງຫົວໜ້າສະຖາບັນຄົ້ນຄວ້ານິຕິກຳ ສະພາແຫ່ງຊາດ ເຊິ່ງໄດ້ສຸມໃສ່ 3 ຫົວຂໍ້ທີ່ສໍາຄັນ ຄື: ວຽກງານການຂີດຂຽນເອກະສານທາງການ (ຮ່າງມະຕິກອງປະຊຸມ, ແຜນການ, ບົດສະຫລຸບ, ບົດລາຍງນ, ໜັງສືສະເໜີ, ແຈ້ງການ), ຂະບວນການຜະລິດຂໍ້ມູນສະຖິຕິ ແລະ ເຕັກນິກໃນການແກະ ແລະ ກວດແກ້ຄຳເຫັນໃນກອງປະຊຸມສະພາແຫ່ງຊາດ. ໂອກາດນີ້, ທ່ານ ຄຳມ່ວນ ຊົມສີຫາປັນຍາ ກ່າວວ່າ: ການຈັດຊຸດຝຶກອົບຮົມໃນຄັ້ງນີ້, ຈະດຳເນີນເປັນເວລາ 3 ວັນ ໂດຍມີຈຸດປະສົງ ເພື່ອຍົກສູງຄຸນນະພາບພະນັກງານໃນການເປັນເສນາທິການ ໃຫ້ນັບມື້ນັບເຂັ້ມແຂງເທື່ອລະກ້າວ ໂດຍຜ່ານການການນຳສະເໜີ ຈາກວິທະຍາກອນທີ່ມີປະສົບການໃນຂະແໜງ ການທີ່ກ່ຽວຂ້ອງ ...Read More »
ສາລະວັນ ກົດນົດ 5 ປີ ຕໍ່ໜ້າ ໃຫ້ບັນລຸປະມານ 29.140 ກວ່າຕື້ກີບ…………
ທ່ານ ພູທົງ ຄຳມະນີວົງ ຮອງເຈົ້າແຂວງສາລະວັນ ໄດ້ຜ່ານບົດສະຫຼຸບການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ 5 ປີ ຄັ້ງທີ VIII (2016-2020) ແລະ ທິດທາງແຜນການພັດທະນາເສດຖະກິດ 5 ປີ ຄັ້ງທີ IX (2021-2025) ຕໍ່ກອງປະຊຸມໃຫຍ່ ຄັ້ງທີ IX ຂອງອົງຄະນະພັກແຂວງ ໃຫ້ຮູ້ວ່າ: ໃນໄລຍະ 5 ປີຜ່ານມາເສດຖະກິດແຂວງສາລະວັນຂະຫຍາຍຕົວສະເລ່ຍ 7% ຕໍ່ປີ, ລວມຍອດຜະລິດຕະພັນພາຍໃນ ( GDP ) ບັນລຸໄດ້ 20.595 ຕື້ກີບ, ທຽບໃສ່ 5 ປີກ່ອນເພີ້ມຂື້ນ 36,5%, ສະເລ່ຍໃສ່ພົນລະເມືອງ ໄດ້ 9,72 ລ້ານກີບ ຕໍ່ຄົນຕໍ່ປີ ຫຼື ເທົ່າກັບ 1.147 ໂດລາ. ສຳລັບແຜນ 5 ປີ ຕໍ່ໜ້າແມ່ນສືບຕໍ່ບຸກທະລຸ ແລະ ມີການຫັນປ່ຽນຢ່າງຮອບດ້ານຕາມ 4 ເນື້ອໃນ 4 ຄາດໝາຍດ້ວຍການເສີມຂະຫຍາຍນຳໃຊ້ທ່າແຮງບົ່ມຊອ້ນຂອງແຂວງ ຢ່າງມີປະສິດທິຜົນ, ຮັບປະກັນການຜະລິດກະສິກຳສະອາດປອດສານພິດຕາມທິດສີຂຽວ ແລະ ...Read More »
ຄະນະບໍລິຫານງານສູນກາງ ຕ້ອງສຸມໃສ່ 5 ວຽກງານສໍາຄັນໃຫຍ່……………
ທ່ານ ແສງນວນ ໄຊຍະລາດ, ຄະນະເລຂາທິ ການສູນກາງພັກ, ຮອງປະທານສະພາແຫ່ງຊາດ ໄດ້ເນັ້ນໜັກໃຫ້ ຄະນະບໍລິຫານງານສູນກາງສະຫະພັນກໍາມະບານລາວ ສະໄໝທີ VIII ໃນໂອກາດ ໂອ້ລົມຕໍ່ກອງປະຊຸມໃຫຍ່ຜູ້ແທນກໍາມະບານລາວທົ່ວປະເທດ ທີ່ຈັດຂຶ້ນຢູ່ນະຄອນຫລວງວຽງຈັນ ໃນລະຫວ່າງວັນທີ 3-4 ທັນວາ 2020 ນີ້ວ່າ: ຄະນະບໍລິຫານງານສູນກາງສະຫະພັນກໍາມະບານຕ້ອງສຸມໃສ່ຈັດຕັ້ງປະຕິບັດໃນຕໍ່ໜ້າ 5 ວຽກງານສໍາຄັນໃຫຍ່ດັ່ງນີ້: 1. ຕ້ອງເປັນໃຈກາງເຕົ້າໂຮມຄວາມສາມັກຄີເປັນປຶກແຜ່ນພາຍໃນຄະນະນໍາສະຫະພັນກໍາມະບານແຕ່ລະຂັ້ນ, ສະມາຊິກສະຫະພັນກໍາມະບານ, ກໍາມະກອນ ແລະ ຊາວຜູ້ອອແຮງງານໃຫ້ໜັກແໜ້ນ ເພື່ອປັບປຸງການຈັດຕັ້ງສະຫະພັນກໍາມະບານໃຫ້ມີຄວາມເຂັ້ມແຂງ, ມີຄຸນນະພາບໃໝ່ ປະກອບສ່ວນຢ່າງຕັ້ງໜ້າເຂົ້າໃນພາລະກິດປົກປັກຮັກສາ ແລະ ສ້າງສາພັດທະນາປະເທດຊາດກ້າວຂຶ້ນສູ່ຈຸດໝາຍສັງຄົມນິຍົມ. 2. ເປັນເຈົ້າການ ແລະ ເພີ່ມທະວີຄວາມຮັບຜິດຊອບການເມືອງ, ນໍາພາຊີ້ນໍາສະຫະພັນກໍາມະບານແຕ່ລະຂັ້ນ ເຊື່ອມຊຶມ, ຮັບຮູ້ເຂົ້າໃຈ ແລະ ກໍາແໜ້ນບັນດາທິດທາງ, ນະໂຍບາຍການພັດທະນາວຽກງານກໍາມະບານລາວທີ່ກໍານົດອອກໃນມະຕິກອງປະ ຊຸມໃຫຍ່ຄັ້ງນີ້ໃຫ້ເລິກເຊີ່ງ ແລະ ຍູ້ແຮງການຈັດຕັ້ງປະຕິບັດໃຫ້ເກີດຜົນເປັນຈິງ. 3. ຮີບຮ້ອນແບ່ງວຽກ, ແບ່ງງານ, ແບ່ງຄວາມຮັບຜິດຊອບພາຍໃນຄະນະບໍລິຫານງານສູນກາງສະຫະພັນກໍາມະບານລາວໃຫ້ລະອຽດຈະແຈ້ງ, ລວມທັງການສ້າງແຜນດໍາເນີນງານຕະຫລອດສະໄໝຂອງຄະນະບໍລິຫານງານນັບແຕ່ຫົວທີ ເພື່ອເປັນບ່ອນອີງໃນການຈັດຕັ້ງປະຕິບັດ ກໍຄື ການຕິດຕາມ, ກວດກາໃນແຕ່ລະໄລຍະ. 4. ຕ້ອງຢຶດໝັ້ນ ແລະ ເຂັ້ມງວດໃນການປະຕິບັດຫລັກການລວມສູນປະຊາທິປະໄຕ, ນໍາພາເປັນໝູ່ຄະນະ, ບຸກຄົຍຮັບຜິດຊອບ ...Read More »
ຫົວໜ້າດ້ານສຸຂະພາບຂອງ ສປຊ ຄາດວ່າ ໂລກ ມີຫວັງຕໍ່ຈຸດຈົບຂອງໂຄວິດ-19……………….
ຫົວໜ້າໜ່ວຍງານສຸຂະພາບ U_N_ ກ່າວວ່າ: ຜົນດ້ານບວກຈາກການທົດລອງວັກຊີນໂຄວິດ-19 ໝາຍຄວາມວ່າໂລກ “ເລີ່ມຝັນເຖິງການສິ້ນສຸດຂອງການແຜ່ລະບາດ” ຫົວໜ້າດ້ານສຸຂະພາບຂອງສະຫະປະຊາຊາດ (ສປຊ) ປະກາດໃນວັນທີ 4 ທັນວາ 2020 ວ່າ: ຜົນດ້ານບວກຈາກການທົດລອງວັກຊີນໂຄວິດ-19 ເຮັດໃຫ້ໂລກ “ເລີ່ມຝັນເຖິງການສິ້ນສຸດຂອງການລະບາດໄດ້” ແຕ່ເຂົາກ່າວວ່າ: “ປະເທດທີ່ລໍ່າລວຍ ແລະ ມີອຳນາດຈະຕ້ອງບໍ່ຂົ່ມເຫັງຄົນຍາກຈົນ ແລະ ຄົນເຂດນອກ ໃນເລື່ອງວັກຊີນ”. ໃນຄຳປາໄສຂອງການປະຊຸມລະດັບສູງຄັ້ງທຳອິດຂອງ ສປຊ ກ່ຽວກັບການລະບາດຂອງໂລກ Tedros Adhanom Ghebreyesus ຜູ້ອຳນວຍການອົງການອະນາໄມໂລກເຕືອນວ່າ ໃນຂະນະທີ່ໄວຣັດສາມາດຢຸດໄດ້ ແຕ່ “ເສັ້ນທາງຕໍ່ໜ້າຍັງຄົງບໍ່ແນ່ນອນ”. ການລະບາດຂອງໂລກໄດ້ສະແດງໃຫ້ມະນຸດຊາດເຫັນວ່າ: “ດີທີ່ສຸດ ແລະ ຊົ່ວຮ້າຍທີ່ສຸດ” ເຂົາກ່າວໂດຍຊີ້ໄປທີ່ “ການກະທຳທີ່ສ້າງແຮງບັນດານໃຈຂອງຄວາມເມດຕາ ແລະ ຄວາມເສຍສະຫຼະຕົນເອງ, ໃນຄວາມສຳເລັດອັນໜ້າພໍໃຈຂອງວິທະຍາສາດ ແລະ ນະວັດຕະກຳ ແລະ ການສະແດງໃຫ້ເຫັນເຖິງຄວາມເປັນນໍ້າໜຶ່ງໃຈດຽວກັນ ທີ່ອົບອຸ່ນໃຈ ແຕ່ຍັງກັງວົນກັບສັນຍາຂອງຜົນປະໂຫຍດສ່ວນຕົວດ້ວຍການຕຳນິ ແລະ ການແບ່ງແຍກ”ອ້າງອີງເຖິງການເພີ່ມຂຶ້ນ ຂອງການຕິດເຊື້ອ ແລະ ການເສຍຊີວິດໃນປັດຈຸບັນ. Tedros ກ່າວໂດຍບໍ່ໄດ້ລະບຸຊື່ປະເທດໃດໆທີ່ “ວິທະຍາສາດຖືກລຶບດ້ວຍທິດສະດີສົມຄົບຄິດທີ່ຄວາມເປັນນ້ຳໜຶ່ງໃຈດຽວກັນຖືກທຳລາຍໂດຍການແບ່ງຝ່າຍ ຊຶ່ງການເສຍສະຫຼະ ຖືກແທນທີ່ດ້ວຍຜົນປະໂຫຍດສ່ວນຕົວ ເຮັດໃຫ້ໄວໄຣເຕີບໃຫຍ່ ແລະ ...Read More »
ປີ 2025 ຂະແໜງການສຶກສາ ແລະ ກີລາ ຈະມີໂຄງສ້າງທີ່ເໝາະສົມ ທັງມີຄຸນນະພາບ…………………..
ຫວນຄືນກ່ອນປີ 1975 ຂະແໜງການສຶກສາລາວ ມີ ຄວາມຫຍຸ້ງຍາກໃນດ້ານສະຖານທີ່ຮຽນ ແລະ ຄູສອນ. ແຕ່ພາຍຫຼັງສະຖາປະນາ ສາທາລະນະລັດ ປະຊາທິປະໄຕ ປະຊາຊົນລາວ ໃນວັນທີ 2 ທັນວາ 1975 ອັດຕາການເຕີບໂຕຂອງຂະແໜງສຶກສາລາວມີຄວາມກ້າວໜ້າ ແລະ ກະໂດດຂັ້ນ ປະກອບສ່ວນອັນສຳຄັນໃນການສ້າງບຸກຄະລາກອນຄຸນນະພາບອອກຮັບໃຊ້ສັງຄົມ. ສຳລັບການສຶກສາແຫ່ງຊາດມີການປ່ຽນແປງຢູ່ 3 ໄລຍະ ຄື: ໄລຍະກ່ອນປົດປ່ອຍໄດ້ເລີ່ມປັບປຸງໄລຍະການຮຽນຂັ້ນຕົ້ນຊຸມປີ 1970 – 1986 ການສຶກສາສາມັນສຶກສາ ມີລະບົບການຮຽນຢູ່ 10 ປີ ຫຼື 10 ຫ້ອງ, ຈົນມາຮອດຊຸມປີ 1990 ໄດ້ມີການປ່ຽນແປງລະບົບການສຶກສາ ຈາກ 10 ປີ ມາເປັນ 11 ປີ ແລະ ມາຮອດປັດຈຸບັນໄດ້ປ່ຽນລະບົບການສຶກສາແຫ່ງຊາດມາເປັນລະບົບສາມັນສຶກສາ 12 ປີ, ປະກອບມີ 5 + 4 + 3 ໝາຍຄວາມວ່າ ຂັ້ນປະຖົມ 5 ປີ, ມັດທະຍົມຕອນຕົ້ນ 4 ປີ, ...Read More »


text:
ວັນທີ 15 ກັນຍາ 2021 ທີ່ຫ້ອງປະຊຸມຊັ້ນ 5 ສຳນັກງານອົງການປົກຄອງແຂວງ ຄະນະຊາວໜຸ່ມຮາກຖານຫ້ອງວ່າການແຂວງ ໄດ້ຈັດກອງປະຊຸມເຜີຍແຜ່, ເຊື່ອມຊືມເອກະສານສຳຄັນຂອງຄະນະຊາວໜຸ່ມ ປປລ ສະໄໝທີ VIII ແລະ ທາບທາມຄະນະຊາວໜຸ່ມຮາກຖານ ຫ້ອງວ່າການແຂວງເພີ່ມເຕີມ 1 ສະຫາຍ. ພາຍໃຕ້ການເປັນປະທານຂອງສະຫາຍ ດາບແກ້ວ ໄຊຍະແສງ ຄະນະພັກຮາກຖານ, ຮອງຫົົວໜ້າຫ້ອງວ່າການແຂວງ, ຜູ້ຊີ້ນຳອົງການຈັດຕັ້ງມະຫາຊົນ ພ້ອມດ້ວຍສະມາຊິກຊາວໜຸ່ມເຂົ້າຮ່ວມຢ່າງພ້ອມພຽງ.
ໃນພິທີ ສະຫາຍ ເພັດຈິນດາ ແກ້ວຫຼວງໂຄດ ເລຂາຄະນະຊາວໜຸ່ມຮາກຖານຫ້ອງວ່າການແຂວງ ແລະ ສະຫາຍ ນາງ ລັດດາວັນ ກອງບົວຄຳ ຮອງເລຂາຄະນະຊາວໜຸ່ມຮາກຖານຫ້ອງວ່າການແຂວງ ໄດ້ຂື້ນເຜີຍແຜ່ 2 ເອກະສານສຳຄັນຄື: ບົດແນະນຳການຈັດຕັ້ງກົດລະບຽບ ແລະ ບົດແນະນຳການຈັດຕັ້ງປະຕິບັດຂະບວນການຂໍ້ແຂ່ງຂັນ 4 ບຸກ ຄະນະຊາວໜຸ່ມ ປປລ ສະໄຫມທີ VIII. ເພື່ອໃຫ້ສະມາຊິກຊາວໜຸ່ມຫ້ອງວ່າການແຂວງ ໄດ້ເຂົ້າໃຈຈະແຈ້ງ, ກຳແໜ້ນຢ່າງລະອຽດ ກໍາແໜັນເລິກເຊິ່ງ ແລະ ເປັນເອກະພາບໃນການຈັດຕັ້ງປະຕິບັດ ກ່ຽວກັບກົດລະບຽບ ແລະ ຂໍ້ແຂ່ງຂັນ 4 ບຸກ. ໃນການຜັນຂະຫຍາຍເປັນແຜນງານ, ໂຄງການ, ບ່ອນອີງ ແລະ ທິດທາງໃນການຈັດຕັ້ງປະຕິບັດວຽກງານຕາມສິດ ແລະ ພາລະບົດບາດຂອງຄະນະຊາວໜຸ່ມຮາກຖານຫ້ອງວ່າການແຂວງ ລົງສູ່ສະມາຊິກຊາວໜຸ່ມໃນການເຄື່ອນໄຫວຂະບວກການຂໍ້ແຂ່ງຂັນ 4 ບຸກ ໃຫ້ສອດຄ່ອງກັບເນື້ອໃນ ແລະ ກົດລະບຽບ ທີ່ສູນກາງຊາວໜຸ່ມ ປປລ ສະໄໝທີ VIII ໄດ້ກຳນົດໄວ້.
ຈາກນັ້ນ, ກອງປະຊຸມໃນດຳເນີນການທາບທາມຄະນະຊາວໜຸ່ມຮາກຖານຫ້ອງວ່າການແຂວງເພີ່ມເຕີມ ແລະ ປ່ອນບັດທາບທາມໄດ້ສະຫາຍ ອາລຸນ ພົນເສນາ ເປັນຄະນະຊາວໜຸ່ມຮາກຖານ ເຊິ່ງມີຜູ້ສະໝັກທັງໝົດ 5 ສະຫາຍ, ຍິງ 1 ສະຫາຍ.
ຂ່າວ: ຫ້ອງວ່າການແຂວງ.


text:
ທ່ານນາງ Marta Rojas ເກີດວັນທີ 17 ພຶດສະພາ 1931 ຢູ່ Santiago de, ປະເທດກູບາ , ຮຽນຂະແໜງສື່ມວນຊົນຢູ່ ມະຫາວິທະຍາໄລ Havana.
ທ່ານນາງ Marta Rojas ແມ່ນສະມາຊິກສ້າງຕັ້ງໜັງສືພິມ Granma - ໂດຍແມ່ນອົງການກະບອກສຽງຂອງ ພັກກອມມູນິດ ກູບາ, ແມ່ນນັກຂ່າວທີ່ມີຊື່ສຽງຂອງກູບາ…
ໃນໄລຍະເກີດສົງຄາມຢູ່ຫວຽດນາມ ທ່ານນາງ ໄດ້ມາຫວຽດນາມ ເປັນຫຼາຍຄັ້ງ. ບັນດາບົດຂຽນຂອງທ່ານນາງ ໄດ້ຊ່ວຍໃຫ້ປະຊາຊົນກູບາ ແລະ ປະຊາຊົນອາເມລິກາລາຕິນ ເຂົ້າໃຈແຈ້ງກ່ຽວກັບການຕໍ່ສູ້ອັນຊອບທຳເພື່ອເອກະລາດຂອງຊົນຊາດ ຫວຽດນາມ.
ພ້ອມກັບບັນດານັກຂ່າວຍິງ Madeleine Riffaud ຂອງຝລັ່ງ, Blaga Dimitrova ຂອງບູນກາຣີ, ທ່ານນາງ Marta Rojas ແມ່ນນັກຂ່າວສາກົນທີ່ມີໜ້າຢູ່ຫຼາຍເຂດປົດປ່ອຍທາງພາກໃຕ້ຫວຽດນາມ ໃນສົງຄາມ, ໄດ້ຮ່ວມດຳລົງຊີວິດ ແລະ ມີຄວາມຊົງຈຳຫຼາຍຢ່າງກັບ ກອງຫຼອນປົດປ່ອຍຊາດ.
ທ່ານນາງ Marta Rojas ໄດ້ມາຫວຽດນາມ 13 ຄັ້ງ ແລະ ໄດ້ສຳພາດ ທ່ານປະທານໂຮ່ຈີມິນ ໃນເດືອນກໍລະກົດປີ 1969. ພ້ອມທັງ, ທ່ານນາງກໍ່ແມ່ນນັກຂ່າວຕ່າງປະເທດຄົນສຸດທ້າຍ ທີ່ໄດ້ສຳພາດ ທ່ານປະທານໂຮ່ຈີມິນ ກ່ອນເວລາເພິ່ນເຖິງແກ່ມໍລະນະກຳ.
ທ່ານນາງ Marta Rojas ໄດ້ສະຫງວນນ້ຳໃຈຕະຫຼອດຊີວິດຂອງຕົນໃຫ້ແກ່ປະຊາຊົນຫວຽດນາມ, ໄດ້ປະກອບສ່ວນເຂົ້າໃນການນຳພາບພົດຂອງລຸງໂຮ່ ແລະ ການຕໍ່ສູ້ຕ້ານອາເມລິກາ ຢູ່ ຫວຽດນາມ ໄປຍັງກູບາ ແລະ ບັນດາປະເທດອາເມລິກາລາຕິນ.
ໂດຍໄດ້ຮູ້ວ່າ ທ່ານນາງ Marta Rojas ໄດ້ມີໜ້າຢູ່ການພົບປະໃນວັນທີ 19 ກັນຍາ 2021 ລະຫວ່າງທ່ານປະທານປະເທດ ຫງວຽນຊວັນຟຸກ ກັບ ທ່ານຮອງປະທານຜູ້ທີໜຶ່ງສະຖາບັນກູບາມິດຕະພາບກັບບັນດາຊົນຊາດ Noemi Rabaza Fernandez, ທ່ານນາງປະທານສະມາຄົມມິດຕະພາບ ກູບາ - ຫວຽດນາມ Maria Yolanda Ferrer Gomez ແລະ ຜູ້ຕາງໜ້າການນຳບັນດາໂຮງຮຽນທີ່ມີຊື່ ໂຮ່ຈີມິນ, ຫງວຽນວັນເຈີຍ, ຫວໍທິທັງ…
ກ່າວຄຳເຫັນທີ່ການພົບປະ, ທ່ານນາງ Marta Rojas ໄດ້ສະແດງຄວາມປາດຖະໜາຢາກໃຫ້ການພົວພັນສອງປະເທດ ອ້າຍນ້ອງ ຫວຽດນາມ - ກູບາ ນັບມື້ນັບພັດທະນາ, ໝັ້ນແກ່ນ ແລະ ໃຫ້ຮູ້ວ່າ ເມື່ອມີສຸຂະພາບທີ່ແຂງແຮງ ທ່ານນາງຈະມາຢ້ຽມຢາມຫວຽດນາມ ອີກ.
ບຸນຄົງ


text:
ພີທີປາຖະກະຖາມູນເຊື້ອວັນຄ້າຍວັນເກີດ ຂອງປະທານ ສຸພານຸວົງ ຄົບຮອບ 113 ປີ ໄດ້ຈັດຂື້ນໃນຕອນເຊົ້າວັນທີ 27 ກໍລະກົດ 2022 ຢູ່ຫ້ອງປະຊຸມຄະນະໂຄສະນາອົບຮົມແຂວງ ພາຍໃຕ້ການເປັນປະທານຂອງ ທ່ານ ມໍ ຊົງ ກໍາມະການປະຈໍາພັກແຂວງ, ຫົວໜ້າຄະນະໂຄສະນາອົບຮົມແຂວງ, ເຂົ້າຮ່ວມພິທີມີຮອງຫົວໜ້າຄະນະໂຄສະນາອົບຮົມແຂວງ, ຫົວໜ້າຂະແໜງ, ຮອງຫົວໜ້າຂະແໜງ ແລະ ພະນັກງານ-ສະມາຊິກພັກພາຍໃນ ເຂົ້າຮ່ວມທັງໝົດ 16 ສະຫາຍ, ຍິງ 5 ສະຫາຍ.
ເພື່ອລະນຶກເຖິງຜົນງານ, ຄຸນງາມຄວາມດີ ແລະ ການເຄື່ອນໄຫວທຸກໄລຍະຂອງການປະຕິວັດ ຂອງປະທານ ສຸພານຸວົງ ທີ່ໄດ້ສຸມສະຕິປັນຍາ ແລະ ເຫື່ອແຮງຂອງເພິ່ນໃນການນໍາພາ-ຊີ້ນໍາ ຂະບວນການປະຕິວັດລາວ, ສາມາດຍາດໄຊຊະນະອັນຍິ່ງໃຫຍ່ ມາແກ່ປະເທດຊາດຂອງພວກເຮົາ; ຊື່ສຽງຮຽງນາມຂອງປະທານ ສຸພານຸວົງ ແມ່ນພົ້ນເດັ່ນຂຶ້ນໃນຖານະເປັນນັກຮົບຮັກຊາດຮຸ່ນທໍາອິດ, ອຸທິຕົນໃຫ້ແກ່ການປະຕິວັດຕະຫຼອດມາ ໂດຍບໍ່ງໍ້ງ່ຽງຕໍ່ຄວາມລໍາບາກ, ມີຄວາມເສຍສະຫຼະອັນສູງສົ່ງ ແລະ ຍາມໃດກໍເອົາຜົນປະໂຫຍດສ່ວນລວມສູງກວ່າສວນຕົວ, ເພື່ອຄວາມເປັນເອກະລາດ ແລະ ຄວາມວັດທະນະຖາວອນຂອງປະເທດຊາດ, ອິດສະຫຼະພາບ ແລະ ຄວາມຢູ່ດີກິນດີຂອງປະຊາຊົນ. ນອກນັ້ນ ປະທານ ສຸພານຸວົງ ຍັງເປັນຜູ້ນໍາທີ່ມີຄວາມຈົ່ງຮັກພັກດີອຸດົມການປະຕິວັດ, ກ້າແກ່ນພິລະອາດຫານ ຍາມໃດກໍ່ໄດ້ຍົກສູງສະຕິຕໍ່ລະບຽບວິໄນຕໍ່ການຈັດຕັ້ງ, ເປັນແບບຢ່າງທີ່ດີໃຫ້ຄົນຮຸ່ນໜຸ່ມດ້ານຄຸນສົມບັດ, ສິນທໍາປະຕິວັດ, ເປັນຜູ້ທີ່່ມີນໍ້າໃຈຮັກຊາດອັນດູດດຶ່ມ ແລະ ເປັນນັກການເມືອງທີ່ເກັ່ງເວລາໃດກໍຍົກສູງຜົນປະໂຫຍດຂອງປະຊາຊົນ, ປະເທດຊາດ ສູງກວ່າຜົນປະໂຫຍດສ່ວນຕົວ.
ພິທີດັ່ງກ່າວ ທ່ານ ມໍ ຊົງກໍາມະການປະຈໍາພັກແຂວງ, ຫົວໜ້າຄະນະໂຄສະນາອົບຮົມແຂວງ ຍັງໄດ້ຮຽກຮ້ອງມາຍັງ ຄະນະນໍາຂອງຄະນະໂຄສະນາອົບຮົມແຂວງ ແລະ ພະນັກງານສະມາຊິກພັກ ໃຫ້ຍົກສູງໜ້າທີ່ການເມືອງໃນໄລຍະໃໝ່ຂອງຕົນໃຫ້ສູງຂຶ້ນ ພ້ອມທັງຮໍ່າຮຽນເອົາຄຸນທາດການເມືອງ, ຄຸນສົມບັດສິນທໍາປະຕິວັດ ຂອງປະທານ ສຸພານຸວົງ ເຂົ້າໃນການຈັດຕັ້ງປະຕິບັດໜ້າວຽກຂອງຕົນ ສືບຕໍ່ສ້າງການຫັນປ່ຽນຢ່າງແຂງແຮງ, ເລິກເຊິ່ງ ໃນວຽກງານໂຄສະນາອົບຮົມໃນທົ່ວແຂວງ.
ຫນ່ວຍກູ້ໄພ: 1624
ມີ 13 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌


text:
ໃນວັນທີ 3 ກັນຍາ 2021 ນີ້, ທ່ານ ສິນລະວົງ ຄຸດໄພທູນ ກໍາມະການກົມການເມືອງສູນກາງພັກ, ປະທານສູນກາງແນວລາວສ້າງຊາດ ໄດ້ຢ້ຽມຢາມ ແລະ ພົບປະ ພະນັກງານ-ລັດຖະກອນ ກົມກວດກາ […]
ທ່ານ ປະທານສູນກາງແນວລາວສ້າງຊາດ ເຂົ້າຮ່ວມ ກອງປະຊຸມສ່ອງແສງ ແລະ ສະຫຼຸບວຽກງານ ຂອງອົງການຈັດຕັ້ງມະຫາຊົນ ປະຈຳໄຕມາດ
ກອງປະຊຸມສ່ອງແສງ ແລະ ສະຫຼຸບວຽກງານ ຂອງອົງການຈັດຕັ້ງມະຫາຊົນ ຂັ້ງສູນກາງ ໄດ້ຈັດຂື້ນໃນວັນທີ 2 ກັນຍາ 2021 ທີ່ຫ້ອງປະຊຸມສູນກາງຊາງໜຸ່ມປະຊາຊົນປະຕິວັດລາວ; ໂດຍການເປັນປະທານຂອງ ທ່ານ ສິນລະວົງ ຄຸດໄພທູນ ກຳມະການກົມການເມືອງສູນກາງພັກ […]
ໜ່ວຍພັກ ກຄນ ເຊື່ອມຊຶມກົດລະບຽບສະໄໝທີ XI ຂອງພັກປປ ລາວ.
ໂດຍປະຕິບັດຕາມແຈ້ງການເລກທີ 04/ຄພ.ສນຊ ລົງວັນທີ 27 ສິງຫາ 2021 ໜ່ວຍພັກກົມໂຄສະນາ(ໜພ.ກຄນ) ສູນກາງແນວລາວສ້າງຊາດ ໄດ້ຈັດຕັ້ງເຊື່ອມຊຶມກົດລະບຽບຂອງພັກປະຊາຊົນປະຕິວັດລາວ ສະໄໝທີ XI ໂດຍການເປັນປະທານກອງປະຊຸມໂດຍສະຫາຍ ນາງ ແພງພັນ […]
ໜ່ວຍພັກກົມຊັ້ນຄົນ-ການຈັດຕັ້ງສັງຄົມ ເຊື່ອມຊຶມເອກະສານສຳຄັນຂອງ ພັກປະຊາຊົນປະຕິວັດລາວ
ໃນລະຫວ່າງ ວັນທີ 1-2 ກັນຍາ 2021 ນີ້, ທີ່ຫ້ອງປະຊຸມຊັ້ນ 4 ສູນກາງແນວລາວສ້າງຊາດ, ໜ່ວຍພັກກົມຊັ້ນຄົນ-ການຈັດຕັ້ງສັງຄົມ ໄດ້ຈັດພິທີເຊື່ອມຊຶມ ແລະ ຜັນຂະຫຍາຍເອກະສານສຳຄັນ ຂອງພັກປະຊາຊົນປະຕິວັດລາວ, ໂດຍການເປັນກຽດເຜີຍແຜ່ […]
ໜ່ວຍພັກຫ້ອງການສູນກາງແນວລາວສ້າງຊາດ ຈັດພິທີເຊື່ອມຊຶມເອກະສານສຳຄັນຂອງພັກ
ໂດຍປະຕິບັດຕາມແຈ້ງການຂອງຄະນະພັກ ສນຊ ສະບັບເລກທີ 04/ຄພ.ສນຊ ລົງວັນທີ 27.8.2021 ວ່າດ້ວຍການຈັດຕັ້ງເຊື່ອມຊຶມ ແລະ ຜັນຂະຫຍາຍເອກະສານສຳຄັນຂອງພັກປະຊາຊົນ ປະຕິວັດລາວ. ວັນທີ 1.9.2021 ຫ້ອງການສູນກາງແນວລາວສ້າງຊາດ ໄດ້ມີພິທີເຊື່ອມຊຶມເອກະສານ ເຊິ່ງເອກະສານທີ່ນຳມາເຊື່ອມຊຶມໃນຄັ້ງນີ້ມີ: […]
ໜ່ວຍພັກກົມສາສະໜາ ສູນກາງແນວລາວສ້າງຊາດ ເຊື່ອມຊຶມເອກະສານສຳຄັນຂອງພັກປະຊາຊົນປະຕິວັດລາວ
ໃນວັນທີ 1 ກັນຍາ 2021 ນີ້ ທີ່ຫ້ອງປະຊຸມສູນຝຶກອົບຮົມ ສູນກາງແນວລາວສ້າງຊາດ, ໜ່ວຍພັກກົມສາສະໜາ ສູນກາງແນວລາວສ້າງຊາດ ຈັດພິທີເຊື່ອມຊຶມ ແລະ ຜັນຂະຫຍາຍເອກະສານສຳຄັນ ຂອງພັກປະຊາຊົນປະຕິວັດລາວ, ໂດຍເປັນກຽດເຜີຍແຜ່ ຂອງສະຫາຍ […]


text:
ໂອກາດນີ້, ສະຫາຍ ສີນລະວົງ ຄຸດໄພທູນ, ກໍາມະການກົມການເມືອງສູນກາງພັກ, ປະທານສູນກາງແນວລາວສ້າງຊາດໄດ້ສະແດງຄວາມຍິນດີຕໍ່ການເດີນທາງຢ້ຽມຢາມ ສປປ ລາວ ຂອງສະຫາຍ ຫງວຽນ ຊວນ ຟຸກ, ກຳມະການກົມການເມືອງສູນກາງພັກ, ປະທານປະເທດ ແຫ່ງ […]
ຝຶກອົບຮົມວຽກງານການສ້າງແຜນ ແລະ ຂຽນບົດສະເໜີໂຄງການ ໃຫ້ແນວລາວສ້າງຊາດແຂວງ
ກົມຊົນເຜົ່າ ສູນກາງແນວລາວສ້າງຊາດ ຈັດກອງປະຊຸມຝຶກອົບຮົມການສ້າງແຜນງານ, ການຂຽນບົດສະເໜີໂຄງການ ໃຫ້ພະນັກງານແນວລາວສ້າງຊາດຂັ້ນແຂວງ ຄື: ແຂວງອຸດົມໄຊ, ຄຳມ່ວນ ແລະ ນະຄອນຫຼວງວຽງຈັນ ພ້ອມດ້ວຍພະນັກງານແນວລາວສ້າງຊາດບັນດາເມືອງ ຂອງສາມແຂວງດັ່ງກ່າວ ເຂົ້າຮ່ວມ ທີ່ເມືອງປາກຊັນ ແຂວງບໍລິຄຳໄຊ […]
ພິທີມອບ-ຮັບເຄື່ອງຊ່ວຍເຫຼືອ
ພະຍາດອັກເສບປອດສາຍພັນໃໝ່ (COVID-19) ໃນປັດຈຸບັນຍັງມີການລະບາດຢ່າງກ້ວາງຂວາງ, ຮ້າຍແຮງ ແລະ ແຜ່ລາມໄປຫລາຍປະເທດໃນໂລກ ເຊິ່ງມັນໄດ້ສ້າງຄວາມເສຍຫາຍອັນຍິ່ງໃຫຍ່ຕໍ່ຊີວິດຂອງຄົນ ແລະ ສົ່ງຜົນສະທ້ອນຕໍ່ລະບົບເສດຖະກິດຂອງໂລກ ແລະ ພາກພື້ນ. ສໍາລັບຢູ່ ສປປ ລາວ ພັກ-ລັດຖະບານ […]
ຄະນະປະຈຳ ສູນກາງແນວລາວສ້າງຊາດ ລົງຊຸກຍູ້ວຽກງານສາສະໜາ ຢູ່ເມືອງຫາດຊາຍຟອງ
ວັນທີ 27 ກໍລະກົດ 2021 ນີ້, ທ່ານ ຄະນອງລິດ ສີສົມບູນ ຄະນະປະຈຳ ຫົວໜ້າກົມສາສະໜາ ສູນກາງແນວລາວສ້າງຊາດ ພ້ອມດ້ວຍຄະນະ ໄດ້ລົງຢ້ຽມຢາມ, ພົບປະປະຊາຊົນ ແລະ […]
ທ່ານ ປະທານ ສູນກາງແນວລາວສ້າງຊາດ ສໍາເລັດການເຄື່ອນໄຫວຢ້ຽມ ຢາມ 4 ແຂວງພາກກາງ
ທ່ານ ປອ. ສິນລະວົງ ຄຸດໄພທູນ ກຳມະການກົມການເມືອງສູນກາງພັກ ປະທານສູນກາງແນວລາວສ້າງຊາດ ພ້ອມດ້ວຍຄະນະໄດ້ລົງຢ້ຽມຢາມແຂວງໄຊສົມບູນ, ບໍລິຄຳໄຊ, ແຂວງຄຳມ່ວນ ແລະ ແຂວງສະຫວັນນະເຂດ ໃນລະ ຫວ່າງວັນທີ 22-26 ກໍລະກົດ […]
ທ່ານ ປະທານ ສູນກາງແນວລາວສ້າງຊາດ ເຄື່ອນໄຫວຢ້ຽມຢາມແຂວງຄຳມ່ວນ ແລະ ແຂວງສະຫວັນນະເຂດ
ທ່ານ ປອ. ສິນລະວົງ ຄຸດໄພທູນ ກຳມະການກົມການເມືອງສູນກາງພັກ ປະທານສູນກາງແນວລາວສ້າງຊາດ ພ້ອມດ້ວຍຄະນະໄດ້ເຄື່ອນໄຫວຢ້ຽມຢາມ ແຂວງຄຳມ່ວນ ແລະ ແຂວງສະຫວັນນະເຂດ ເຊີ່ງໄດ້ຮັບການຕ້ອນຮັບ ຂອງການນໍາສອງແຂວງດັ່ງກ່າວ, ໃນລະຫວ່າງ ວັນທີ 23-25 […]
ທ່ານປະທານສູນກາງແນວລາວສ້າງຊາດ ເຂົ້າຮ່ວມພິທີໃສ່ບາດ ໃນວັນບຸນເຂົ້າພັນສາປະຈໍາປີ ພສ 2564.
ເນື່ອງໃນໂອກາດວັນບຸນເຂົ້າພັນສາ, ທ່ານ ປອ. ສິນລະວົງ ຄຸດໄພທູນ ກຳມະການກົມການເມືອງສູນກາງພັກ ປະທານສູນກາງແນວລາວສ້າງຊາດ ພ້ອມດ້ວຍຄອບຄົວ ໄດ້ເຂົ້າຮ່ວມພິທີໃສ່ບາດແລະຖວາຍສັງຄະທານ ຢູ່ທີ່ວັດບຸບຜາຣາມ ນະຄອນໄກສອນພົມວິຫານ ແຂວງສະຫວັນນະເຂດ; ວັນບຸນເຂົ້າພັນສາ ເປັນວັນບຸນໜຶ່ງທີ່ສຳຄັນຕາມຮີດ 12 […]
ທ່ານປະທານສູນກາງແນວລາວສ້າງຊາດ ລົງຢ້ຽມຢາມໂຄງການສ້າງຄອບຄົວ ແລະບ້ານສາມັກຄີປອງດອງ ຢູ່ເມືອງລ້ອງຊານ
ທ່ານ ປອ ສິນລະວົງ ຄຸດໄພທູນ ກຳມະການກົມການເມືອງສູນກາງພັກ ປະທານສູນກາງແນວລາວສ້າງຊາດ ພ້ອມດ້ວຍຄະນະ ໄດ້ລົງຢ້ຽມຢາມໂຄງການສ້າງຄອບຄົວ ແລະບ້ານສາມັກຄີປອງດອງ ຕິດພັນກັບການແກ້ໄຂຄວາມທຸກຍາກ ຂອງປະຊາຊົນບັນດາເຜົ່າ ຢູ່ເຂດຈຸດສຸມ 516 ກຸ້ມບ້ານໂພນສະຫວາດ ເມືອງລ້ອງຊານ […]
ຄະນະປະຈຳ ສູນກາງແນວລາວສ້າງຊາດ ລົງຊຸກຍູ້ວຽກງານແນວລາວສ້າງຊາດ ຢູ່ບ້ານນາໄຫ
ທ່ານ ຄະນອງລິດ ສີສົມບູນ ຄະນະປະຈຳ ຫົວໜ້າກົມສາສະໜາ ສູນກາງແນວລາວສ້າງຊາດ ພ້ອມດ້ວຍຄະນະ ໄດ້ລົງຊຸກຍູ້ວຽກງານແນວລາວສ້າງຊາດ ຢູ່ບ້ານນາໄຫ ເມືອງໄຊເສດຖາ ນະຄອນຫຼວງວຽງຈັນ ໃນວັນທີ 14 ກໍລະກົດ 2021 […]
ຄະນະກຳມະການສູນກາງແນວລາວສ້າງຊາດ ສືບຕໍ່ຮ່ວມມືກັບ ຄະນະຂົນຂວາຍປະຊາຊົນສູນກາງພັກກອມມູນິດຫວຽດນາມ
ເພື່ອເພີ່ມທະວີສາຍພົວພັນມິດຕະພາບ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານ ລະຫວ່າງລາວ-ຫວຽດນາມ ເວົ້າລວມ ແລະ ເວົ້າສະເພາະ ແມ່ນລະຫວ່າງ ຄະນະກຳມະການສູນກາງແນວລາວສ້າງຊາດ ແລະ ຄະນະຂົນຂວາຍປະຊາຊົນສູນກາງພັກກອມມູນິດຫວຽດນາມ. ໃນວັນທີ 29 ມິຖຸນາ […]


text:
ຄະນະພັກກົມຄຸ້ມຄອງສໍາມະໂນຄົວ ແລະ ກໍ່ສ້າງຮາກຖານ ( 509 ) ກະຊວງ ປກສ ໄດ້ຈັດກອງປະຊຸມສະຫຼຸບວຽກງານການເຄື່ອນໄຫວຊີ້ນຳ-ນຳພາ 6 ເດືອນຕົ້ນປີ ແລະ ວາງທິດທາງແຜນການວຽກງານ 6 ເດືອນທ້າຍປີ 2022, ຂຶ້ນໃນທ້າຍອາທິດຜ່ານມານີ້, ເປັນປະທານໂດຍ ສະຫາຍ ພົຈວ ໜູ ໃບ ອິນທິສານ ຄະນະພັກກະຊວງ ເລຂາຄະນະພັກ ຫົວໜ້າກົມຄຸ້ມຄອງສຳມະໂນຄົວ ແລະ ກໍ່ສ້າງຮາກຖານ, ມີຮອງເລຂາ, ຄະນະພັກກົມ, ຫ້ອງ, ພະ ແນກ ເຂົ້າຮ່ວມ.
ໃນບົດສະຫຼຸບການນຳພາ-ຊີ້ນຳໄດ້ຍົກໃຫ້ເຫັນຜົນງານໃນ 6 ເດືອນຜ່ານມາ, ໂດຍຄະນະພັກ-ຄະນະບັນຊາກົມ ໄດ້ຖືເອົາວຽກງານສຶກສາອົບຮົມການເມືອງ-ແນວຄິດໃຫ້ແກ່ສະມາຊິກພັກ, ພະນັກງານ-ນັກຮົບເປັນໜ້າທີ່ສຳຄັນພື້ນຖານ, ວຽກງານກໍ່ສ້າງພັກ ໄດ້ເອົາໃຈໃສ່ຊີ້ນຳ-ນຳພາເປີດບັ້ນດຳເນີນຊີວິດການເມືອງຕີລາຄາຈັດແບ່ງປະເພດຂອງພະນັກງານ-ນັກຮົບ ປະຈຳປີ 2021 ເພື່ອເຮັດໃຫ້ພະນັກງານຂະຫຍາຍສະມາຊິກພັກ 5 ຫຼັກການ 3 ທິດຊີ້ນຳຂອງພັກກໍ່ສ້າງມະຫາຊົນຜູ້ກ້າວໜ້າຂະຫຍາຍເຂົ້າພັກຕິດພັນກັບການທົດສອບວຽກງານຕົວຈິງໃຫ້ມີຄຸນນະພາບຖືກຕ້ອງຕາມກົດລະບຽບຂອງພັກ ສາມາດອະນຸມັດມະຫາຊົນຜູ້ກ້າວໜ້າເຂົ້າຮຽນສະໜັບສະໜູນ 19 ສະຫາຍ ຍິງ 2 ສະຫາຍ, ຮຽນກົດລະບຽບພັກ 29 ສະຫາຍ ຍິງ 2 ສະຫາຍ, ຂະຫຍາຍມະຫາຊົນກ້າວໜ້າເຂົ້າສະມາຊິກພັກສຳຮອງ 102 ສະຫາຍ ຍິງ 2 ສະຫາຍ, ເລື່ອນສະມາຊິກພັກສຳຮອງຂຶ້ນເປັນສະມາຊິກພັກສົມບູນ 82 ສະຫາຍ ຍິງ 10 ສະຫາຍ.
ສໍາລັບທິດທາງແຜນການໃນຕໍ່ໜ້າ, ຄະນະພັກ-ຄະນະກົມ ຈະສຸມໃສ່ເຮັດວຽກງານສຶກສາອົບຮົມການເມືອງນຳພາ-ແນວຄິດໃຫ້ແກ່ສະມາຊິກພັກ, ພະ ນັກງານ-ນັກຮົບ ຊຸກຍູ້ບັນດາໜ່ວຍພັກຮາກຖານໃນການສ້າງໜ່ວຍພັກປອດໃສເຂັ້ມແຂງໜັກແໜ້ນໃຫ້ຮັກສາໄດ້ຕາມຈຳນວນໜ່ວຍພັກທີ່ສະເໜີ ແລະ ໜ່ວຍພັກທີ່ບໍ່ທັນໄດ້ສູ້ຊົນຕາມຄາດໝາຍ, ກະກຽມດຳເນີນຊີວິດການເມືອງ, ຕີລາຄາຄັດເລືອກປະເພດຂອງສະມາຊິກພັກ, ພະນັກງານ-ນັກ ຮົບ, ໜ່ວຍ ພັກປອດໃສ ເຂັ້ມແຂງ ໜັກແໜ້ນ ປະຈຳປີ 2022, ຄົ້ນຄວ້ານຳສະເໜີມະຫາຊົນຜູ້ກ້າວໜ້າເຂົ້າຮຽນສະໜັບສະໜູນ, ຮຽນລະບຽບພັກ, ເຂົ້າພັກສຳຮອງ ແລະ ເລື່ອນສຳ ຮອງຂຶ້ນສົມບູນຕາມລະບຽບຂອງພັກ, ສືບຕໍ່ກວດກາຊີວະປະຫວັດຂອງສະມາຊິກພັກ, ພະນັກງານ-ນັກຮົບ, ເກັບກຳຮ່າງສະຖິຕິຂໍ້ມູນສະມາຊິກພັກ ແລະ ພະນັກງານ-ນັກຮົບໃນທົ່ວກົມຄຸ້ມຄອງສໍາມະໂນຄົວ ແລະ ກໍ່ສ້າງຮາກຖານໃຫ້ທົ່ວເຖິງ.


text:
ຄະນະຊາວໜຸ່ມຄະນະໂຄສະນາອົບຮົມສູນກາງພັກໄດ້ເຂົ້າຮ່ວມພິທີໂຮມຊຸມນຸມປະກາດການສ້າງຕັ້ງສະຫະພັນຊາວໜຸ່ມລາວ
ໃນວັນທີວັນທີ 25 ສິງຫາຜ່ານມາ ຄະນະຊາວໜຸ່ມຄະນະໂຄສະນາອົບຮົມສູນກາງພັກໄດ້ເຂົ້າຮ່ວມພິທີໂຮມຊຸມນຸມປະກາດການສ້າງຕັ້ງສະຫະພັນຊາວໜຸ່ມລາວ ທີ່ຫໍວັດທະນະທຳແຫ່ງຊາດ ນຳພາໂດຍທ່ານ ນາງສົມພອຍ ພົມມະຈັກ ຄະນະພັກ, ຮອງຫົວໜ້າຄະນະໂຄສະນາອົບຮົມສູນກາງພັກ ພ້ອມດ້ວຍອ້າຍນ້ອງບັນດາສະມາຊິກຊາວໜຸ່ມຈຳນວນ 5 ສະຫາຍ ພິທີດັ່ງກ່າວໃຫ້ກຽດ ເປັນປະທານຂອງ ທ່ານ ໄຊສົມພອນ ພົມວິຫານ ກຳມະການກົມການເມືອງສູນກາງພັກ ປະທານສູນກາງແນວລາວສ້າງຊາດ, ເຊິ່ງມີຄະນະນໍາບັນດາກະຊວງ-ອົງການ, ຄະນະບໍລິຫານງານຊາວໜຸ່ມ ແລະ ສະມາຊິກຊາວໜຸ່ມເຂົ້າຮ່ວມ.
ທ່ານ ອາລຸນໄຊ ສູນນະລາດ ເລຂາຄະນະບໍລິຫານງານສູນກາງຊາວໜຸ່ມປະຊາຊົນປະຕິວັດລາວໄດ້ລາຍງານກ່ຽວກັບການສ້າງຕັ້ງສະຫະພັນຊາວໜຸ່ມລາວໂດຍໄດ້ຍົກໃຫ້ເຫັນວ່າ: ການສ້າງຕັ້ງສະຫະພັນຊາວໜຸ່ມລາວ ແມ່ນຄວາມຈຳເປັນ ແລະ ແມ່ນຄວາມຮຽກຮ້ອງຕ້ອງການໃນສະພາບການປັດຈຸບັນ, ຈະສ້າງເງື່ອນໄຂອັນດີໃຫ້ຄະນະຊາວໜຸ່ມ ປະຊາຊົນ ປະຕິວັດລາວສາມາດເຂົ້າເຖິງຊາວໜຸ່ມທຸກຂົງເຂດ, ທຸກສາຂາອາຊີບໄດ້, ຄະນະຊາວໜຸ່ມປະຊາຊົນປະຕິວັດລາວ ຈະມີໂອກາດກຳເອົາກຳລັງຊາວໜຸ່ມ ແລະ ສາມາດເຮັດວຽກງານສຶກສາອົບຮົມ, ຈັດຕັ້ງ ແລະ ນຳພາເຂົາເຈົ້າເຂົ້າຮ່ວມຂະບວນການປົກປັກຮັກສາ ແລະ ພັດທະນາປະເທດຊາດ, ຕ້ານບັນດາປະກົດການ ຫຍໍ້ທໍ້ໃນຖັນແຖວຊາວໜຸ່ມ, ກຳລັງແຮງງານທີ່ບົ່ມຊ້ອນຢູ່ນຳຊາວໜຸ່ມຈະໄດ້ຂຸດຄົ້ນອອກມານຳໃຊ້ໃນວຽກງານຕົວຈິງ, ຮູບການເຄື່ອນໄຫວຂອງຊາວໜຸ່ມຈະອຸດົມສົມບູນຂຶ້ນຕື່ມ, ຄະນະຊາວໜຸ່ມປະຊາຊົນ ປະຕິວັດລາວ ຈະສາມາດຜ່ານຜ່າຂອດຈຳກັດການເຄື່ອນໄຫວແຕ່ພາຍໃນສະມາຊິກຊາວໜຸ່ມປະຊາຊົນປະຕິວັດລາວໄປສູ່ມະຫາຊົນໄດ້ກວ້າງຂວາງກວ່າເກົ່າ. ການພົວພັນລະຫວ່າງຊາວໜຸ່ມລາວກັບຊາວໜຸ່ມຂົງເຂດ, ພາກພື້ນ ແລະ ສາກົນໃຫ້ກວ້າງຂວາງໃຫ້ມີປະສິດທິຜົນກວ່າເກົ່າ.
ໃນພິທີໂຮມຊຸມນຸມຄັ້ງນີ້ ທ່ານໄຊສົມພອນ ພົມວິຫານ ໄດ້ໃຫ້ກຽດໂອ້ລົມ ເຊິ່ງໄດ້ເນັ້ນໃຫ້ ສະຫະພັນຊາວໜຸ່ມໃຫ້ຮີບຮ້ອນກະກຽມນຳສະເໜີບຸກຄະລາກອນທີ່ຈະປະກອບເຂົ້າໃນໂຄງປະກອບບຸກຄະລາກອນຂອງສະຫະພັນຊາວໜຸ່ມລາວ ເພື່ອໃຫ້ໄດ້ເຄື່ອນໄຫວ ຕາມພາລະບົດບາດ ເຕົ້າໂຮມຄຸ້ມຄອງບັນດາສະມາຄົມ ທີ່ເຄື່ອນໄຫວພົວພັນກ່ຽວກັບຊາວໜຸ່ມ ແລະ ບຸກຄົນທີ່ມີຄວາມມັກ ຮັກໃນວຽກງານຊາວໜຸ່ມ ຄະນະພັກ ແລະ ຄະນະຊາວໜຸ່ມແຕ່ລະ ຂັ້ນ ຕ້ອງນຳເອົາເນື້ອໃນ ທີ່ຕັ້ງພາລະບົດບາດຂອງສະ ຫະພັນຊາວໜຸ່ມລາວໄປເຜີຍແຜ່ໃນສະມາຊິກຊາວໜຸ່ມ ແລະ ການຈັດຕັ້ງທາງສັງຄົມ ໄດ້ຮັບຮູ້ ແລະ ເຂົ້າໃຈພ້ອມທັງພິຈາລະນາກະກຽມສ້າງຕັ້ງສະຫະພັນຊາວໜຸ່ມຂັ້ນແຂວງ, ນະຄອນຫຼວງ, ກະຊວງ ແລະ ອົງການພ້ອມນັ້ນ ສ້າງໃຫ້ພະນັກງານຊາວໜຸ່ມທີ່ມີຄວາມໜັກແໝ້ນເປັນແບບຢ່າງນຳໜ້າໃນດ້ານຕ່າງໆ ປະກອບສ່ວນໃນການພັດທະນາຕົນເອງ, ການຈັດຕັ້ງ ແລະ ປະເທດຊາດ, ກະກຽມແຜນການໄລຍະສັ້ນ ແລະ ໄລຍະຍາວ ລວມທັງຍຸດທະສາດ ຫຼື ແຜນພັດທະນາສະຫະພັນຊາວໜຸ່ມລາວ, ໂຄສະນາສຶກສາອົບຮົມເຕົ້າໂຮມສະມາຊິກເພື່ອມາ ເຂົ້າຮ່ວມເປັນສະມາຊິກ ຂອງສະຫະພັນໃຫ້ໄດ້ຫຼາຍທີ່ສຸດ, ສ້າງກົນໄກໃນການປົກປ້ອງສິດ ຜົນປະໂຫຍດອັນຊອບທຳໃຫ້ແກ່ສະມາຊິກຕາມກົດໝາຍ ແລະ ລະບຽບການຂອງລັດ, ເປັນເຈົ້າການການປະສານສົມທົບກັບບັນດາອົງການຈັດຕັ້ງຕ່າງໆທັງພາຍໃນ ແລະ ຕ່າງປະເທດຍາດແຍ່ງການສະໜັບສະໜູນ ແລະ ການຊ່ວຍເຫຼື່ອ ໃຫ້ສະຫະພັນຊາວໜຸ່ມລາວໄດ້ເຄື່ອນໄຫວຕາມພາລະບົດບາດຢ່າງແຂງແຮງ, ສູນກາງຊາວໝຸ່ມ ສືບຕໍ່ຮັກສາມູນເຊື້ອຄວາມເປັນແບບຢ່າງນຳໜ້າ ເປັນຄັນທຸງຂອງຊາວໜຸ່ມທົ່ວປະເທດພ້ອມກັບໜູ່ຄະນະໃນການເຮັດສຳເລັດທຸກໜ້າທີ່ທີ່ພັກ-ລັດ ແລະ ມອບໝາຍໃຫ້.


text:
ຂປລ. ໃນວາລະດຳເນີນກອງປະຊຸມ ຄັ້ງປະຖົມມະລຶກ ຂອງສະພາແຫ່ງຊາດ ຊຸດທີ IX ທີ່ໄຂຂຶ້ນຢ່າງເປັນທງການ ໃນຕອນເຊົ້າວັນທີ 22 ມີນາ 2021 ພາຍໃຕ້ການເປັນປະທານຂອງ ທ່ານ ໄຊສົມພອນ ພົມວິຫານ ປະທານສະພາແຫ່ງຊາດ, ມີການນຳພັກ-ລັດ, ພະນັກງານປະຕິວັດ ອາວຸໂສ ແລະ ສະມາຊິກສະພາແຫ່ງຊາດ ເຂົ້າຮ່ວມ. ກອງປະຊຸມໄດ້ເຫັນດີ ເປັນເອກະພາບ ເລືກຕັ້ງເອົາທ່ານ ທອງລຸນ ສີສຸລິດ ເລຂາທິການໃຫຍ່ ຄະນະບໍລິຫານງານສູນກາງພັກ ປະຊາຊົນປະຕິວັດລາວ ເປັນປະທາປະເທດແຫ່ງ ສາທາລະນະລັດ ປະຊາທິປະໄຕປະຊາຊົນລາວຄົນໃໝ່ ແລະ ຮັບຮອງເອົາ ທ່ານ ນາງ ປານີ ຢາທໍ່ຕູ້ ແລະ ທ່ານ ບຸນທອງ ຈິດມະນີ ເປັນຮອງປະທານປະເທດ.
ໂອກາດນີ້, ທ່ານ ບຸນຍັງ ວໍລະຈິດ ອະດີດເລຂາທິການໃຫຍ່ ຂອງພັກປະຊາຊົນ ປະຕິວັດລາວ, ປະທານປະເທດ (ຜູ້ເກົ່າ) ໄດ້ກ່າວ ອຳລາໜ້າທີ່ ວ່າ: ຕະຫລອດໄລຍະເວລາ 5 ປີ ທີ່ຂ້າພະເຈົ້າ ໄດ້ດໍາລົງຕໍາແໜ່ງເປັນ ປະທານປະເທດ, ຂ້າພະເຈົ້າ ມີຄວາມພາກພູມໃຈ ເປັນຢ່າງຍິ່ງ ທີ່ໄດ້ທຸ້ມເທ ທັງເຫື່ອແຮງ ແລະ ສະຕິປັນຍາຂອງຕົນ ປະກອບສ່ວນເຂົ້າໃນ ການປະຕິບັດພາລະກິດ ອັນໃຫຍ່ຫລວງ ແລະ ມີຄວາມໝາຍອັນສໍາຄັນ ໃນຫລາຍຂົງເຂດ ວຽກງານຂອງຊາດ. ດັ່ງນັ້ນ, ມາຮອດນະເວລານີ້, ກ່ອນທີ່ຂ້າພະເຈົ້າ ຈະກ່າວອໍາລາໜ້າທີ່ ໃນການດໍາລົງຕຳແໜ່ງ ປະທານ ປະເທດ ຢ່າງເປັນທາງການນັ້ນ, ຂ້າພະເຈົ້າ ຂໍຖືໂອກາດນີ້, ສະແດງຄວາມຮູ້ບຸນຄຸນ ຕໍ່ສະມາຊິກສະພາແຫ່ງຊາດຊຸດທີ VIII ທີ່ໄດ້ມອບ ຄວາມໄວ້ ວາງໃຈ ແລະ ໄດ້ເລືອກຕັ້ງໃຫ້ຂ້າພະເຈົ້າ ດໍາລົງຕໍາແໜ່ງເປັນປະທານປະເທດແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ສະແດງ ຄວາມຂອບໃຈ ຢ່າງເລິກເຊິ່ງມາຍັງ ຄະນະບໍລິຫານງານສູນກາງພັກ, ສະພາແຫ່ງຊາດ, ລັດຖະບານ, ບັນດາກໍາລັງປະກອບອາວຸດ, ພະນັກງານ, ລັດຖະກອນ, ບັນດາອົງການຈັດຕັ້ງການເມືອງ, ເສດຖະກິດ-ສັງຄົມ ແລະ ພີ່ນ້ອງຮ່ວມຊາດທັງຢູ່ພາຍໃນ ແລະ ຕ່າງປະເທດ, ຕະຫລອດເຖິງ ເພື່ອນມິດສາກົນ ທີ່ໄດ້ໃຫ້ການຮ່ວມມື ສະໜັບສະໜູນ ແລະ ຊ່ວຍເຫລືອຂ້າພະເຈົ້າ ເຮັດຫລ້ອນໜ້າທີ່ ໃນການດໍາລົງຕຳແໜ່ງເປັນ ປະທານປະເທດ ຢ່າງສົມກຽດ ໃນຕະຫລອດໄລຍະທີ່ຜ່ານມາ. ອີງຕາມລັດຖະທໍາມະນູນ ທີ່ລະບຸວ່າ ປະທານປະເທດ ມີອາຍຸການເທົ່າກັບອາຍຸການ ຂອງສະພາ ແຫ່ງຊາດ; ມື້ນີ້ ສະພາແຫ່ງຊາດຊຸດທີ VIII ໄດ້ໝົດວາລະຂອງຕົນ, ຂ້າພະເຈົ້າທີ່ດໍາລົງຕໍາແໜ່ງ ປະທານປະເທດ ກໍໝົດວາລະຂອງຕົນເຊັ່ນດຽວກັນ.
ຈາກນັ້ນ, ທ່ານ ທອງລຸນ ສີສຸລິດ ປະທານປະເທດ ແຫ່ງ ສປປ ລາວ ກໍໄດ້ກ່າວຮັບໜ້າທີ່ ໃນຄັ້ງນີ້ວ່າ: ພະເຈົ້າ ມີຄວາມພາກພູມໃຈ ເປັນຢ່າງຍິ່ງ ແລະ ຖືເປັນກຽດອັນສູງສົ່ງ ທີ່ກອງປະຊຸມຄັ້ງປະ ຖົມມະເລີກຂອງສະພາແຫ່ງຊາດ ຊຸດທີ IX ໄດ້ເລືອກຕັ້ງ ໃຫ້ຂ້າພະເຈົ້າ ດຳລົງ ຕຳແໜ່ງເປັນປະທານປະເທດ ແຫ່ງສາທາລະນະລັດ ປະຊາທິປະໄຕ ປະຊາຊົນລາວ. ຂ້າພະເຈົ້າ ຂໍສະແດງຄວາມ ຂອບອົກຂອບໃຈ ຢ່າງຈິງໃຈ ມາຍັງບັນດາ ທ່ານສະມາຊິກ ສະພາແຫ່ງຊາດ ຊຸດທີ IX ທີ່ໄດ້ໃຫ້ຄວາມເຊື່ອໝັ້ນ ແລະ ໄວ້ວາງໃຈຕໍ່ຂ້າພະເຈົ້າ ທັງເປັນການມອບ ຄວາມຮັບ ຜິດຊອບ, ພາລະໜ້າທີ່ອັນໃຫຍ່ຫລວງ ແລະ ເຕັມໄປດ້ວຍຄວາມ ຮັບຜິດຊອບອັນສູງສົ່ງ ແລະ ໜັກໜ່ວງ ໃນການປະຕິບັດ ພາລະບົດບາດ ໃນຖານະປະມຸກແຫ່ງລັດ ຂອງສາທາລະນະລັດ ປະຊາທິປະໄຕ ປະຊາຊົນລາວ, ຂ້າພະເຈົ້າຂໍຮັບເອົາ ດ້ວຍຄວາມຈິງໃຈ ແລະ ຂໍໃຫ້ຄໍາໝັ້ນສັນຍາ ຕໍ່ສະພາແຫ່ງຊາດ ທີ່ຊົງກຽດແຫ່ງນີ້ ວ່າ: ຈະເຄົາລົບ ແລະ ປະຕິບັດຕາມ ລັດຖະທຳມະນູນ ແລະ ກົດໝາຍຢ່າງເຂັ້ມງວດ; ຈະຈົງຮັກພັກດີຊື່ສັດ, ບໍລິສຸດຕໍ່ປະເທດຊາດ ແລະ ປະຊາຊົນບັນດາເຜົ່າ; ຈະຮ່ວມກັບການນຳ ຂອງພັກ-ລັດ ເຮັດທຸກສິ່ງທຸກຢ່າງ ເພື່ອສ້າງເງື່ອນໄຂ ແລະ ຮັບປະກັນ ໃຫ້ປະເທດຊາດ ມີສະຖຽນລະພາບ ແລະ ຄວາມສະຫງົບປອດໄພ; ເສດຖະກິດ-ສັງຄົມ ໄດ້ຮັບການພັດທະນາຢ່າງບໍ່ຢຸດຢັ້ງ; ສືບຕໍ່ຍົກລະດັບ ຄຸນນະພາບຊີວິດ ຂອງປະຊາຊົນ ໃຫ້ນັບມື້ນັບສູງຂຶ້ນ, ສືບຕໍ່ບູລະນະລະບອບ ປະຊາທິປະໄຕປະຊາຊົນ ໃຫ້ສົມບູນຍິ່ງຂຶ້ນ, ສືບຕໍ່ຈັດຕັ້ງປະຕິບັດ ແນວທາງປ່ຽນແປງໃໝ່ຮອບດ້ານ, ມີຫລັກການຂອງພັກ ໃຫ້ເຂົ້າສູ່ລວງເລິກ ທີ່ເປັນຮູບປະທຳ, ຈະປະຕິບັດນະໂຍບາຍ ການຕ່າງປະເທດ ສັນຕິພາບ, ເອກະລາດແຫ່ງຊາດ, ມິດຕະພາບ ແລະ ການຮ່ວມມືເພື່ອການພັດທະນາ ຢູ່ໃນພາກພື້ນ ແລະ ໃນໂລກ.
ໃນໂອກາດອັນສະຫງ່າລາສີນີ້, ຂ້າພະເຈົ້າ ຂໍສະແດງຄວາມຊົມເຊີຍ ແລະ ຮູ້ບຸນຄຸນ ເປັນຢ່າງສູງມາຍັງງ ທ່ານ ບຸນຍັງ ວໍລະຈິດ ອະດີດເລຂາທິ ການໃຫຍ່ຂອງ ພັກປະຊາຊົນ ປະຕິວັດລາວ, ປະທານປະເທດ ແຫ່ງ ສປປ ລາວ, ເຊິ່ງທ່ານເປັນຜູ້ນຳຍຸດ ທະສາດສຳຄັນຜູ້ໜຶ່ງ ຂອງພັກ ແລະ ລັດເຮົາ, ເປັນນັກປະຕິວັດທີ່ອົງອາດແກ່ນ ທີ່ໄດ້ອຸທິດຄວາມຮູ້, ຄວາມສາມມາດ, ສະຕິປັນຍາ, ເຫື່ອແຮງ ຢາງບໍ່ຮູ້ອິດບໍ່ຮູ້ເມື່ອຍ ເຂົ້າໃນພາລະກິດຕໍ່ສູ້ກູ້ຊາດ ແລະ ພາລະກິດປົກປັກຮັກສາ ແລະ ພັດທະນາປະເທດຊາດ ຂອງພວກເຮົາ ໃນຕະຫລອດໄລຍະ ຫລາຍທົດ ສະວັດທີ່ຜ່ານມາ. ໂດຍໄດ້ຖືກມອບໝາຍ ໜ້າທີ່ຕໍ່ຈາກ ສະຫາຍ ບຸນຍັງ ວໍລະຈິດ ນັບແຕ່ມື້ນີ້ເປັນຕົ້ນໄປ ຂ້າພະເຈົ້າ ຂໍຮຽກຮ້ອງມາຍັງ ການນຳ ຂອງພັກ ແລະ ລັດ ທຸກໆຂັ້ນລວມທັງພະນັກງານ, ທະຫານ, ຕຳຫລວດ ຕະຫລອດເຖິງ ປະຊາຊົນລາວ ໃນທົ່ວປະເທດ ແລະ ພີ່ນ້ອງເຊື້ອຊາດ ລາວຢູ່ຕ່າງປະເທດ ຈົ່ງພ້ອມກັນເຊີດຊູ ນ້ຳໃຈຮັກຊາດ, ເພີ່ມທະວີຄວາມສາມັກຄີ ເປັນປຶກແຜ່ນ, ເສີມຂະຫຍາຍມູນເຊື້ອ ດຸໝັ່ນຂະຫຍັນພຽນ ຂອງຊາດ, ປະກອບ ສ່ວນເຂົ້າໃນພາລະກິດປົກປັກຮັກສາ ແລະ ສ້າງສາປະເທດຊາດ ເຮັດໃຫ້ຄວາມມຸ່ງມາດປາຖະໝາ ຂອງປະຊາຊົນ ກໍຄື ຈຸດໝາຍ ສ້າງປະເທດ ໃຫ້ຮັ່ງມີຜາສຸກ, ປະເທດຊາດ ມັ່ງຄັ່ງເຂັ້ມແຂງ, ສັງຄົມມີຄວາມສາມັກຄີ ເປັນປຶກແຜ່ນ, ປະຊາທິປະໄຕ, ຍຸຕິທຳ ແລະ ສີວິໄລ ປະກົດຜົນເປັນຈິງ.
ແຫຼ່ງຂ່າວທີ່ມາ: ຂ່າວສານປະເທດລາວ